\NormalFont\ShortTitle{1 Peter}

{\MT 1 PETER

\par }{\MTB Tahi Lede a Peter

\par }{\IMT Di haga modongoohia:

\par }{\IM {\BK{Tahi lede a Peter}} la ne hihi ang gi nia dama a Christ, ala e haga ingoo bolo
{\IT{nia daangada ni God ne hilihili}} (1.1) ala e noho bahi i ngeia i Asia Dulii. Tahi mee hagalabagau o di lede deenei, le e hagamaaloo aga nia dama a Christ ala guu noho i lodo nia haingadaa o nia dadaaligi ge hagaduadua i nadau hagadonu. Peter ne hihi di maa belee haga langahia ang gi nia dama a Christ di hai o di Longo Humalia o Jesus Christ, dela ne made, mouli aga, ga hagababa bolo e hanimoi, e wanga gi digaula di hagadagadagagee. Mai i di mee deenei, digaula gu hagakono i lodo nadau hagaduadua, guu hai di haga modongoohia o di tonu o nadau hagadonu, gei ginaadou gaa kae di hui o di hagadonu deenei i di laangi Jesus Christ dela e hanimoi ai.

\par }{\IP Tangada ne hihi di mee deenei, e hagamahimahi labelaa ang gi digaula bolo gi momouli be nia daangada ni Christ.

\par }{\IOT Di hagahonu di beebaa deenei:

\par }{\IO Di haga modongoohia
{\IOR{(1.1-2)}}

\par }{\IO Hagalangahia di haga mouli mai baahi o God
{\IOR{(1.3-12)}}

\par }{\IO Di aago hagamahi di hai o di mouli dabu
{\IOR{(1.13—2.10)}}

\par }{\IO Tuhongo hegau dama a Christ i di madagoaa hagaduadua
{\IOR{(2.11—4.19)}}

\par }{\IO Di hila gi lala mo di hai hegau dama a Christ
{\IOR{(5.1-11)}}

\par }{\IO Di hagaodi gi muli
{\IOR{(5.12-14)}}



\par }\ChapOne{1}{\PP \VerseOne{1}Mai Peter, tangada agoago hagau a Jesus Christ, ang gi nia daangada a God ne hilihili, ala e noho be digau mai i daha i hongo nia guongo go Pontus, Galatia, Cappadocia, Asia mo Bithynia.

\VS{2}Goodou ne hilihili aga mai i di hiihai o God Tamana, gaa hai digau dabu mai i dono Hagataalunga, bolo goodou gi hagalongo ang gi Jesus Christ, ge gi madammaa goodou i ono dodo.

\par }{\PP Tumaalia mo di noho i di aumaalia gii dohu humalia i godou baahi.


\par }{\SH Di hagadagadagagee mouli
\par }
{\PP \VS{3}Gidaadou gi danggee ang gi God, Tamana o tadau Dagi go Jesus Christ. Idimaa go dono dumaalia aamua, Ia ne gaamai gi gidaadou di mouli hoou i dana haga mouli aga a Jesus Christ mai i di made. Di mee deenei gu haga honu gidaadou gi di hagadagadagagee mouli.

\VS{4}Deenei tadau mee e kanakana bolo gidaadou ga hai mee gi di maluagina dela ne benebene go God ang gi ana daangada. Mee e benebene adu gi goodou nia maluagina aanei i di langi, i di gowaa dela hagalee mooho, be e pobo, be e ngudu gi daha.

\VS{5}Nia maluagina aanei ala e benebene go di mogobuna o God laa adu gi goodou mai di hagadonu, anga gi di hagamouli dela gu togomaalia e gila aga i di hagaodi o di madagoaa.

\VS{6}Malaa, goodou gi tenetene, eimaha hogi maa goodou e lodo huaidu i di madagoaa bodobodo, mai i nia hagamada e logo ala e tale adu gi goodou.

\VS{7}Tadinga o nia haingadaa aanei le e haga modongoohia bolo godou hagadonu le e donu. Nia goolo hogi e mee di mooho ma ga manamana gi di ahi, malaa, e hai gadoo be godou hagadonu, ala koia e hagalabagau i nia goolo, e hai loo gi hagamada bolo gi maaloo ai. Gei goodou ga hai mee gi di tene mo di madamada mo di hagalaamua i di laangi dela e gila mai ai Jesus Christ.

\VS{8}Goodou e aloho i Mee, gei goodou digi mmada gi Mee. Goodou e hagadonu a Mee, gei goodou e de gidee a Mee dolomeenei. Ga hidi ai goodou ga tenetene huoloo i di tene dela e deemee di haga modongoohia go nnelekai,

\VS{9}idimaa, goodou guu kae di haga mouli o godou mouli, deelaa tadinga o godou hagadonu a Mee.

\VS{10}Mai di haga mouli deenei, dela ne hidi ai nia soukohp namua ga halahala, ga haga dina gi humalia, ga kokohp di hai o di wanga dehuia dela belee gowadu go God gi goodou.

\VS{11}Digaula ne hagamada e halahala di madagoaa behee ge dehee dono dau mai. Deenei di madagoaa di Hagataalunga o Christ dela i nadau lodo, ne haga modongoohia gi digaula di dau mai nia hagaduadua ala e hagakono go Christ mo di madamada dela e gila mai nomuli.


\par }{\PP \VS{12}God gu haga modongoohia gi nia soukohp aalaa bolo nadau hegau la hagalee nia mee belee hagahumalia ai ginaadou, gei nia mee belee hagahumalia ai goodou, i di nadau leelee i nia agoago ala e donu, ala e hagalongolongo ginai goodou dolomeenei. Digau hagau o di Longo Humalia, aanei digau ala e hagadele adu gi goodou nia agoago aanei, mai i di mogobuna o di Hagataalunga Dabu dela ne hagau mai i di langi. Aanei nia agoago e donu ala e hiihai labelaa ginai digau di langi bolo ginaadou e hai gi iloo.


\par }{\SH Di gahigahi ang gi di mouli dabu
\par }
{\PP \VS{13}Malaa, goodou hagatogomaalia ge gi haga noho ina gi humalia godou hagamamaanadu. Goodou gii noho kanakana, gei gi hagadagadagagee hua gi nia maluagina ala ga hai mee ginai goodou i di madagoaa Jesus Christ ma ga gila mai.

\VS{14}Goodou hagalongo ang gi God. Hudee heia godou mouli gi dagi ina go nia hagadilinga hiihai ala nogo i godou baahi i di godou madagoaa nogo de hagalongo.

\VS{15}Goodou gii dabu i godou mee huogodoo ala e hai, gii hai be God dela ne gahigahi mai goodou dela e dabu.

\VS{16}Di Beebaa Dabu e helekai,

\par }{\Q “Goodou e hai gii dabu,

\par }{\Q idimaa, Au e dabu.”\XREF{*}{{\XO 1.16: }{\XT{Leviticus 11.44-45; 19.2}}}


\par }{\MM \VS{17}Goodou gahia a Mee bolo “Tamana” i godou hai dalodalo ang gi God dela e hagi aga nia daangada huogodoo gi di hagi aga e dahi, e hagatau anga gi nnegau o tangada ne hai. Malaa, goodou gi mmaadagu mo di hagalabagau ina a Mee i lodo godou mouli dela e mouli i henuailala.

\VS{18}Idimaa, goodou e iloo hua di mee dela ne haga dagaloaha goodou gi daha mo di balu mouli dono hadinga ai, nogo mouli ai godou maadua mmaadua. Goodou hagalee ne haga dagaloaha go nia mee mooho ngoohia, be nia silber be nia goolo,

\VS{19}gei go tigidaumaha hui ngadaa, go nia dodo hagalabagau o Christ, dela go Tama siibi madammaa, ono milimilia ai.

\VS{20}Mee ne hili aga i baahi o God i mua di hai o henuailala, ge gu haga modongoohia aga i nia laangi muliagi aanei belee hagahumalia goodou.

\VS{21}Goodou ne hagadonu a God mai i Christ, dela ne haga mouli aga go Mee mai i di made, gaa wanga gi Mee nia madamada, malaa, godou hagadonu mo godou hagadagadagagee gii luia ang gi God.


\par }{\PP \VS{22}Mai i di godou daudali di tonu, goodou gu haga madammaa goodou, gu aaloho i godou duaahina hagadonu, deelaa laa goodou gi hagadau aaloho aga i lodo godou manawa hagatau.

\VS{23}Nnelekai a God ala e haga mouli ge e noho hua beelaa, la ne haga haanau goodou labelaa gii hai be nia dama ni Tamana dela hagalee made, hagalee nia dama ni tamana dela e made.

\VS{24}Idimaa, di Beebaa Dabu e helekai,

\par }{\Q “Nia daangada huogodoo le e hai be nia geinga tolo,

\par }{\Q gei nadau madamada le e hai be nia akai lodo geinga.

\par }{\Q Nia geinga tolo la gaa mae,

\par }{\Q gei nia akai la ga monnono,\XREF{*}{{\XO 1.24: }{\XT{Isaiah 40.6-8
}}}


\par }{\Q \VS{25}gei nnelekai a Dimaadua le e noho hua beelaa,

\par }{\Q ono hagaodi ai.”

\par }{\MM Nnelekai aanei la go di Longo Humalia dela ne hagadele adu gi goodou.




\par }\Chap{2}{\SH Di hadu mouli mo tenua dabu
\par }
{\PP \VerseOne{1}Goodou kilia gi daha nia mee huaidu huogodoo. Goodou kilia gi daha nia kai tilikai, mo nia halahalau dangada, dubua mo nnelekai huaidu.

\VS{2}Heia goodou gii hai be nia dama lligi ala e hiihai hua e inu nia weuu donu o di hagataalunga, gi tomo aga goodou gi mouli.

\VS{3}Idimaa, di Beebaa Dabu e helekai boloo,

\par }{\Q “Goodou gu gidee tumaalia o Dimaadua.”\XREF{*}{{\XO 2.3: }{\XT{Pisalem 34.8}}}


\par }{\MM \VS{4}Malaa, goodou lloomoi gi Tagi, idimaa, go Mee dela go di Hadu mouli, dela ne hudu gi daha go nia daangada be di balumee, ge gu hilihili aga go God guu hai di hadu hagalabagau.

\VS{5}Goodou lloomoi be nia hadu mouli, e hau di hale daumaha hagataalunga, di gowaa dela e hai godou hegau dabu mo godou tigidaumaha hagataalunga gi God mai i Jesus Christ.

\VS{6}Idimaa, di Beebaa Dabu e helekai,

\par }{\Q “Au gu hilihili aga dagu hadu hagalabagau,

\par }{\Q e dugu e hai di hadu madaaduge i Zion.

\par }{\Q Tangada ga hagadonu di hadu deenei,

\par }{\Q geia hagalee lodo huaidu.”\XREF{*}{{\XO 2.6: }{\XT{Isaiah 28.16
}}}


\par }{\MM \VS{7}Di hadu deenei e hagalabagau huoloo ang gi digau ala e hagadonu; gei ang gi digau ala de hagadonu:

\par }{\Q “Di hadu dela ne haga balumee

\par }{\Q gaa hudu gi daha go digau hau hale,

\par }{\Q la guu hai di hadu hagalabagau huoloo

\par }{\Q i hongo nia mee huogodoo.”\XREF{*}{{\XO 2.7: }{\XT{Pisalem 118.22}}}


\par }{\MM \VS{8}Gei nia madagowaa i golo, e helekai,

\par }{\Q “Deenei di hadu dela e hai nia daangada gi tingatinga,

\par }{\Q deenei di hadugalaa dela e hai digaula gii too.”

\par }{\MM Digaula e tingatinga, idimaa, digaula digi hagadonu ana helekai, deenei di manawa o God ang gi digaula.


\par }{\PP \VS{9}Gei goodou la go di madawaawa ne hilihili, digau hai mee dabu ni di king, nia daangada dabuaahia, nia dama donu a God ne hilihili aga belee hagadele nia mee haga goboina ala ne hai gi ono lima, dela ne gahigahi mai goodou gi daha mo di bouli, gaa dugu goodou gi lodo dono maalama madamada.\XREF{*}{{\XO 2.9: }{\XT{Exodus 19.5-6; Isaiah 43.20,21; Deuteronomy 4.20; 7.6; 14.2; Titus 2.14; Isaiah 9.2}}}

\VS{10}I mua, goodou hagalee nia dama ni God, gei dolomeenei guu hai nia dama ni Mee. I mua, goodou nogo de iloo tumaalia o God, gei dolomeenei, gu hai mee gi dono dumaalia.\XREF{*}{{\XO 2.10: }{\XT{Hosea 2.23}}}


\par }{\SH Nia hege a God
\par }
{\PP \VS{11}Ogu ihoo hagaaloho nei, au e hagamahi adu gi goodou be digau mai i daha, bolo goodou gi maaliu mai gi daha mo nia hiihai huaidu o godou huaidina, ala e heebagi ang gi godou mouli i nia madagoaa huogodoo.

\VS{12}Godou hangahaihai humalia gi heia labelaa i baahi nia daangada ala digi maalama, idimaa, di madagoaa digaula gaa hai nadau kai tilikai bolo goodou digau huaidu, gei digaula ga mmada adu gi godou haihai humalia, ga hagaamu a God i di Laangi ma ga hanimoi iei Mee.


\par }{\PP \VS{13}Mai di hiihai o Tagi, goodou gi dugu anga goodou gi digau huogodoo ala nadau mogobuna dagi: Ang gi di king aamua, go mee ono mogobuna e dagi muginua,

\VS{14}mo ang gi nia gobinaa ala ne dongo go mee belee hagaduadua digau ala e hai nia mee huaidu, ge e hagaamu digau ala e hai nia mee humalia.

\VS{15}Idimaa, deenei di manawa o God bolo goodou gi dugua nia leelee huaidu o digau ala e dadaulia, gi godou haihai humalia.

\VS{16}Goodou gi mouli be digau maahede, ge hudee haga hai hegau ina godou maahede e gahu di huaidu, gei gi mouli be nia hege a God.

\VS{17}Goodou hagalabagau ina nia daangada huogodoo. Goodou aloho i godou duaahina dama a Christ. Goodou hagalaamua ina a God, gei gi hagalabagau ina di king.


\par }{\SH Ada hagaduadua o Christ
\par }
{\PP \VS{18}Goodou go nia hege, dugu anga goodou gi godou gau aamua, gei gi haga modongoohia ina gi digaula godou hagalabagau digaula huoloo. Malaa, hagalee anga hua gi digau ala e humalia ge dumaalia, mo anga labelaa gi digau ala e hagamuamua.

\VS{19}God ga hagahumalia laa goodou i di godou manawa hagakono i nia hagaduadua e dee tau gii kae go goodou, idimaa, goodou e iloo bolo goodou e hai di mee dela e hiihai ginai a God.

\VS{20}Maa goodou ga manawa hagakono gi godou dadaaligi e tau gi godou huaidu, di humalia aha e gila adu gi goodou? Maa goodou ga manawa hagakono gi godou dadaaligi i di gili nia huaidu hagalee ne hai go goodou, God ga hagahumalia laa goodou.

\VS{21}God ne gahigahi goodou gi di mee deenei, idimaa, ma go Christ dela ne hagaduadua i goodou, ga gowadu gi goodou di hagatau humalia bolo goodou gi daudalia, gi kawe ai.

\VS{22}Mee digi hai dana mee hala, tangada ne longono di kai tilikai mai dono ngudu ai.\XREF{*}{{\XO 2.22: }{\XT{Isaiah 53.9}}}

\VS{23}Nia daangada ne leelee huaidu i Mee, gei Mee digi helekai hai baahi. I lodo dono hagaduadua, gei Mee digi hagahuaidu ina digau nogo dadaaligi Ia, gei Mee ne dugu anga hua ono hagadagadagagee huogodoo gi God, Tangada Hai gabunga e donu.\XREF{*}{{\XO 2.23: }{\XT{Isaiah 53.7}}}

\VS{24}Christ guu kae tadau huaidu i ono lodo gi di loobuu, bolo gii mmade gidaadou gi di huaidu ge gi mouli gi di tonu. Ono gowaa moholehole ne hagahili ai goodou.\XREF{*}{{\XO 2.24: }{\XT{Isaiah 53.5}}}

\VS{25}Goodou guu hai be nia siibi ne de gidee nadau ala, gei dolomeenei goodou gu laha mai gi muli e daudali di godou Dangada Hagaloohi, Tangada dela e benebene godou mouli.\XREF{*}{{\XO 2.25: }{\XT{Isaiah 53.6}}}




\par }\Chap{3}{\SH Nia ahina mo nia daane hai lodo
\par }
{\R (Ephesians 5.22-31; Colossians 3.18-19)

\par }{\PP \VerseOne{1}I di hai la hua, nia ahina hai lodo, goodou dugu anga goodou gi godou lodo. Idimaa, hunu ginaadou hagalee hagadonu nia helekai a God, gei godou mouli humalia gaa hai digaula gi hagadonu. Goodou hagalee hai loo bolo gi helekai,

\VS{2}idimaa, digaula gaa bida gidee hua godou mouli madammaa, mo di godou hagalaamua God.

\VS{3}Goodou hudee laagei ina goodou gi di hai e dala godou libogo, gi nia hau goolo, be gi nia gahu ala e gahu goodou.\XREF{*}{{\XO 3.3: }
{\XT{1-Timothy 2.9}}}

\VS{4}Gei godou madamada gi heia mai i godou lodo donu, di madamada o di hagataalunga balabala mo hila gi lala e de ngudu, dela e kaedahi e dahidamee i mua nnadumada a God.

\VS{5}Idimaa, deenei di hai o nia ahina dabu namua, e hagadagadagagee gi God. Digaula e hai ginaadou gi madamada, i di nadau dugu ginaadou gi nadau lodo.

\VS{6}Be di hai a Sarah ne hagalongo gi Abraham, gaa gahi a mee bolo dono dagi. Goodou guu hai nia dama ahina ni mee maa goodou ga mouli humalia, ga hagalee mmaadagu i dahi mee.\XREF{*}{{\XO 3.6: }
{\XT{Genesis 18.12}}}


\par }{\PP \VS{7}I di ala la hua, goodou nia daane hai lodo, goodou gii noho i baahi godou lodo, gi iloo bolo godou lodo le e paagege. Gei goodou gi hagalabagau ina digaula, idimaa, digaula ga hai mee labelaa gi di mouli kisakis i baahi o God, gadoo be goodou. I di godou hai di mee deenei, hudee haga deaadee ina di godou hai dalodalo.


\par }{\SH Hagaduadua i di haihai nia mee donu
\par }
{\PP \VS{8}Malaa, goodou gii buni godou hagamaanadu mo godou hiihai. Goodou hagadau aaloho i godou mehanga, dumaalia, ge hila gi lala.

\VS{9}Goodou hudee huia di huaidu gi di huaidu, be nnelekai huaidu gi nnelekai huaidu, gei gi huia anga nnelekai huaidu gi nnelekai humalia, idimaa, ma go di humalia dela ne hagababa adu go God i dana gahigahi goodou.

\VS{10}Idimaa, di Beebaa Dabu e helekai,

\par }{\Q “Tangada dela e hiihai e haga tenetene dono mouli,

\par }{\Q e hiihai e mmada gi di madagoaa humalia,

\par }{\Q geia gii lawa gi daha mo ana helehelekai huaidu

\par }{\Q mo ana helehelekai tilikai.\XREF{*}{{\XO 3.10: }
{\XT{Pisalem 34.12-16
}}}


\par }{\Q \VS{11}Mee e hai loo gii huli gi daha mo nia mee huaidu

\par }{\Q gi heia nia mee humalia,

\par }{\Q gi halahala ina di noho i di aumaalia,

\par }{\Q mai i lodo dono manawa hagatau.


\par }{\Q \VS{12}Idimaa, Dimaadua e benebene hua digau ala e donu,

\par }{\Q gei e hagalongo gi nadau dangidangi,

\par }{\Q gei Mee e huli gi daha mo digau ala e haihai nia mee huaidu.”


\par }{\MM \VS{13}Ma koai dela e mee di hagahuaidu goodou ala ma ga hagamahi huoloo e hai nia mee humalia?

\VS{14}Maa goodou gaa hai digau e hagaduadua i godou haihai humalia, e maluagina go goodou! Goodou hudee mmaadagu i nia daangada, ge hudee hagabaubau e logo.\XREF{*}{{\XO 3.14: }
{\XT{Matthew 5.10; Isaiah 8.12-13}}}

\VS{15}Gei goodou gi hagalaamua ina a Christ i lodo godou manawa, dugu ina a Mee e hai di godou Dagi. Hagatogomaalia i nia madagoaa huogodoo, gii mee ai di godou helekai gi tangada dela ga heeu adu bolo gi haga modongoohia ina di hagadagadagagee dela i godou baahi.

\VS{16}Gei gi heia di maa i di manawa hila gi lala mo di hagalaamua, i lodo godou manawa madammaa, idimaa, digau ala e dili nadau kai tilikai i di godou haihai nia mee humalia i baahi o Christ, digaula gaa tee, ge ga langaadia i nadau kai tilikai ne hai.

\VS{17}Maa deenei di hiihai a God, e koia e humalia bolo gi duadua di hai nia mee humalia i di hai nia mee huaidu.

\VS{18}Idimaa, Christ ne made hua haga dahi gi nia huaidu digau huogodoo. Tangada hai mee donu, e pono digau hai mee hala, belee laha mai goodou gi God. Mee ne made i tuaidina, ga mouli aga i di hagataalunga.

\VS{19}Gei Mee gaa hana i di hagataalunga, ga agoago gi nia hagataalunga ala nogo lawalawa.

\VS{20}Malaa nia hagataalunga aanei, la go nia hagataalunga o digau de hagalongo gi God i di madagoaa God nogo tali maalia digaula, i di madagoaa Noah nogo hau dana waga. Digau nogo i lodo di waga, la dogowalu huogodoo ala ne mouli i toloo deelaa.\XREF{*}{{\XO 3.20: }
{\XT{Genesis 6.1—7.24}}}

\VS{21}Toloo deelaa la di haga modongoohia o di babdais, dela e haga mouli goodou dolomeenei. Nia wai aanei la hagalee go di haga madammaa nia dogolia i tadau gili, gei di hagababa ne hai ang gi God mai i di manawa madammaa. Di babdais e haga mouli goodou mai i di mouli aga o Jesus Christ,

\VS{22}dela guu hana gi di langi, guu noho i baahi gau donu o God, e dagi nia daangada di langi, nia dagi, mo digau mogobuna o di langi huogodoo.




\par }\Chap{4}{\SH Nia mouli ala ne huli
\par }
{\PP \VerseOne{1}Malaa, idimaa Christ la gu hagaduadua dono huaidina, gei goodou gi maaloo labelaa be di hagamamaanadu dela ne hai go Mee, idimaa, tangada dela ga hagaduadua dono huaidina, ia ne huli gi daha mo nia huaidu.

\VS{2}Dolomeenei gaa hana gi muli i di waalooloo o godou mouli, goodou gi daudalia hua di manawa o God, hagalee go nia hiihai dangada.

\VS{3}Idimaa, di waalooloo o godou mouli mai i mua, goodou nogo hai nia mee digau ala e noho i lodo di bouli ala e hiihai e hai. Goodou guu hai nia hagadilinga mee huaidu huogodoo haga langaadia dangada, hai be di manu, gai tagaao, hai hoo huaidu, hagalongoaa, inu gi libaliba, mo nia hai daumaha ang gi nia balu god.

\VS{4}Malaa, dolomeenei gei digau o lodo di bouli gu homouli i di godou dee buni anga gi ginaadou e hai nia hagadilinga mee huaidu aanei. Gei digaula ga helehelekai huaidu i goodou.

\VS{5}Malaa, digaula e hai gi hagi aga ginaadou gi God, di God dela e hagi aga digau mouli mo digau mmade.

\VS{6}Malaa, deenei tadinga di Longo Humalia dela ne hagadele labelaa ang gi digau ala guu mmade dolomeenei, ang gi ginaadou ala guu kae di hagi aga baahi gi tuaidina, be di hai o digau huogodoo ala e hagi aga. Di Longo Humalia ne hagadele ang gi digaula bolo i lodo nadau mouli hagataalunga, digaula e mouli be di mouli a God dela e mouli ai.


\par }{\SH Digau madamada humalia nia wanga dehuia a God
\par }
{\PP \VS{7}Di hagaodi o nia mee huogodoo la gu hoohoo mai. Goodou gi madamada humalia i godou huaidina, gei gi kanakana, gii mee ai goodou di hai dalodalo.

\VS{8}I mua nia mee huogodoo, gei goodou hagamahi gi hagadau aaloho, idimaa, di aloho le e daabui nia hagadilinga huaidu huogodoo.\XREF{*}{{\XO 4.8: }
{\XT{Proverbs 10.12}}}

\VS{9}Hugee godou hale gi tangada nei mo tangada nei, hudee helekai e logo.

\VS{10}Tangada nei mo tangada nei la gii hai be tangada madamada humalia nia hagadilinga wanga dehuia a God, gei gi haga hai hegau ina nia wanga dehuia ala ne kae koia i baahi o God, e hagahumalia digau ala i golo.

\VS{11}Digau ala e agoago, gi agoago i nia helekai a God. Digau ala e hai hegau, gi hai hegau gi nia mahi ala ne wanga go God gi ginaadou, gi hagaamuina a God i nia mee huogodoo mai i Jesus Christ dela e hai mee gi nia madamada mo nia mahi, dolomeenei gaa hana hua beelaa. Amen.


\par }{\SH Hagaduadua be nia dama a Christ
\par }
{\PP \VS{12}Ogu ihoo hagaaloho, goodou hudee homouli gi nia hagadilinga haga mmaemmae ala e tale adu gi goodou ala e hagamada goodou, be nia hai haga goboina ala e hai adu gi goodou.

\VS{13}Gei goodou gii tene gi di godou hai mee gi di hagaduadua o Christ, gii mee goodou di honu i di tene i di madagoaa ono madamada ma ga kila aga.

\VS{14}E maluagina go goodou, maa goodou ga hagahuaidu, idimaa goodou ala e daudali a Christ. Di mee deenei e haga modongoohia bolo di Hagataalunga madamada, di Hagataalunga o God, la gu i godou baahi.

\VS{15}Maa tangada i goodou ga hagaduadua, hagalee ne hagaduadua bolo mee tangada daaligi dangada, tangada gaiaa, tangada de hagalongo, be tangada e hagahuaidu nia moomee digau ala i golo.

\VS{16}Maa goodou ga hagaduadua idimaa goodou nia dama ni Christ, goodou hudee langaadia, gei goodou gi danggee hagaamuina a God i di godou haga ingoo gi di ingoo o Christ.


\par }{\PP \VS{17}Di madagoaa di hagi aga gaa dae mai, e daamada i nia dama a God i mua. Maa di hagi aga deenei ga daamada i gidaadou, malaa, ga haga lawa behee i baahi digau ala hagalee hagadonu di Longo Humalia dela mai baahi o God?

\VS{18}Di Beebaa Dabu e helekai,

\par }{\Q “Ma e haingadaa huoloo ang gi digau humalia e hagamouli,

\par }{\Q malaa dehee di hai ang gi digau huaidu de hagadonu?”\XREF{*}{{\XO 4.18: }
{\XT{Proverbs 11.31
}}}


\par }{\MM \VS{19}Malaa, digau ala e hagaduadua idimaa deenei di manawa o God ang gi digaula, la gi heheia nadau haihai humalia mo di hagadagadagagee mo nadau mouli hagatau ang gi di God manawa dahi dela ne hai digaula.




\par }\Chap{5}{\SH Di hagabuulinga siibi a God
\par }
{\PP \VerseOne{1}Au e hagamahi adu gi goodou i nia mee aanei, goodou go digau mmaadua daumaha. Gei au tangada madua daumaha labelaa, guu hai tangada e haga modongoohia di hagaduadua o Christ, gei au e madalia labelaa e hai mee gi di madamada dela ga gila aga. Malaa, au e hagamahi adu gi goodou,

\VS{2}bolo goodou gi ngalua be digau hagaloohi siibi o di hagabuulinga siibi dela ne dugu adu go God, gi benebene ina mai godou hiihai manawa be di hiihai a God gei hagalee mai godou de hiihai.\XREF{*}{{\XO 5.2: }
{\XT{John 21.15-17}}}

\VS{3}Goodou hudee heia goodou gii dagi digau ala e benebene, gei goodou heia nia mee e kawe go digaula.

\VS{4}I di madagoaa Tangada Hagaloohi siibi Aamua ga hanimoi, goodou gaa kae di hau madamada dela hagalee ngudu dono dingidingia.


\par }{\PP \VS{5}Gei goodou ala go nia dama daane, goodou gi dugu anga goodou gi digau mmaadua. Goodou gi hila gi lala, gi hagadau maamaa i godou mehanga. Idimaa, di Beebaa Dabu e helekai,

\par }{\Q “God e hai baahi gi nia daangada ala e hagamuamua,

\par }{\Q ge e wanga dono dumaalia gi digau ala e hila gi lala.”\XREF{*}{{\XO 5.5: }
{\XT{Proverbs 3.34
}}}


\par }{\MM \VS{6}Malaa, goodou gi hila gi lala, i lala nia mogobuna o God, go Mee dela ga haga menege aga goodou i dono madagoaa humalia.\XREF{*}{{\XO 5.6: }
{\XT{Matthew 23.12; Luke 14.11; 18.14}}}

\VS{7}Dugu ina godou manawa gee huogodoo gi Mee, idimaa, Mee e madamada humalia i goodou.


\par }{\PP \VS{8}Goodou gi hagatogomaalia ge gi kanakana, idimaa, di godou hagadaumee go Setan, e heehee ge e wolowolo gadoo be di laion, e halahala dana dangada e gai.

\VS{9}Goodou gi hai baahi gi di godou hagadaumee, gei gi mau dangihi i di godou hagadonu, idimaa, goodou gu iloo bolo godou duaahina daumaha ala e noho i nia madagowaa huogodoo i henuailala, e hai be goodou i lodo di hagaduadua dela e tale ginai goodou.

\VS{10}I muli di hagaduadua bodobodo nei, God honu tumaalia dela ne haga gahi mai goodou gi hai mee gi dono madamada dee odi i di godou hagadaubuni ang gi Christ, ga haga manawa lamalia, hagamaaloo aga, ge haga mau dangihi goodou.

\VS{11}Nia mogobuna gi madalia a Mee gaa hana hua beelaa. Amen!


\par }{\SH Nia hagaaloho haga muliagina
\par }
{\PP \VS{12}Au e hihi di lede bodobodo deenei mai i di hagamaamaa o Silas, e dugu ko au bolo tuaahina manawa dahi. Au e hagamaaloo aga godou manawa, ge e haga modongoohia adu gi goodou bolo deenei go tumaalia donu o God. Goodou gii tuu maaloo i tumaalia deenei.\XREF{*}{{\XO 5.12: }
{\XT{Acts 15.22,40}}}


\par }{\PP \VS{13}Godou duaahina nohongo dabu i Babylon gu hilihili aga gadoo be goodou mai di manawa o God, digaula mo dagu dama daane go Mark, e hagau adu di nadau hagaaloho.\XREF{*}{{\XO 5.13: }
{\XT{Acts 12.12,25; 13.13; 15.37-39; Colossians 4.10; Philemon 24}}}

\VS{14}Goodou gi hagadau hagaaloho i godou mehanga i di aloho dama a Christ.

\par }{\PP Di aumaalia gi madalia goodou huogodoo ala e buni anga gi Christ.


\par }