\NormalFont\ShortTitle{2 John}

{\MT 2 JOHN

\par }{\MTB Di Lua Lede a John

\par }{\IMT Di haga modongoohia:

\par }{\IM {\BK{Di lua lede a John}} la ne hihi go “John, tangada madua daumaha” ang gi “di ahina haga aloho mo ana dama”, holongo deenei gu modongoohia di nohongo dabu mo ono daangada. Di hagahonu o di lede deenei go di haga iloo bolo gi hagadau aaloho, mo tuu i daha mo digau agoago tilikai mo nadau agoago.

\par }{\IOT Di hagahonu di beebaa deenei:

\par }{\IO Di haga modongoohia
{\IOR{(1-3)}}

\par }{\IO Di hagalabagau o di aloho
{\IOR{(4-6)}}

\par }{\IO Di hagailoo hai baahi gi nia agoago tilikai
{\IOR{(7-11)}}

\par }{\IO Di hagaodi di lede deenei
{\IOR{(12-13)}}



\par }\OneChap {\PP \VerseOne{1}Mai tangada madua daumaha,

\par }{\PP ang gi di ahina hagaaloho, mo ana dama ala e aloho huoloo iei au. Hagalee koau hua, mo digau huogodoo ala e iloo di tonu e aloho i di goe.

\VS{2}Idimaa, di tonu le e noho i tadau lodo, gaa noho hua beelaa i tadau baahi.


\par }{\PP \VS{3}God Tamana, mo Jesus Christ go Tama, gi dugu mai gi gidaadou tumaalia, di aloho, mo di noho i di aumaalia. Nia mee aanei gii noho hua beelaa i tadau baahi i di tonu mo di aloho.


\par }{\SH Di tonu mo di aloho
\par }
{\PP \VS{4}Au e tenetene huoloo i dogu gidee hunu daangada i au dama e mouli i di tonu, be di hai o taganoho o Tamana dela ne dugu mai gi gidaadou.

\VS{5}Gei au e dangi adu gi di goe, dagu ahina hagaaloho, bolo gidaadou huogodoo gi hagadau aaloho. Deenei hagalee taganoho hoou, dela e hihi adu ko au gi di goe, deenei la go taganoho guu lawa di kae go gidaadou mai taamada.\XREF{*}{{\XO 1.5: }{\XT{John 13.34; 15.12,17}}}

\VS{6}Di aloho dela e helekai iei au, e haga modongoohia bolo gidaadou gi hagalongo gi nia haganoho a God. Taganoho dela gu longono goodou mai taamada bolo goodou huogodoo e hai loo gi mouli i di aloho.


\par }{\PP \VS{7}E dogologowaahee digau halahalau dangada gu modoho i henuailala. Digaula e haga de iloo, bolo Jesus Christ guu hai tangada. Tangada beenei la tangada halahalau dangada, deelaa di hagadaumee o Christ.

\VS{8}Gii pula i goodou gi dee kili gi daha godou mee ala ne ngalua ginai, gii kae godou hui hagatau.


\par }{\PP \VS{9}Tangada dela gu iloo nia agoago o Christ, gei hagalee hagamau dangihi ginai, gei God hagalee i dono baahi. Tangada dela ga hagamau dangihi gi nia agoago aanei, gei Tamana mo Tama la gu i dono baahi.

\VS{10}Deelaa laa, maa tangada ga hanadu gi goodou, hagalee e agoago adu nia agoago aanei, goodou hudee benebene ina a mee gi lodo godou hale, ge hudee helekai labelaa gi mee boloo, “Di aumaalia gii noho i do baahi.”

\VS{11}Idimaa, tangada ma ga benebene mai tagadilinga dangada beenei, geia gu hagabuni ang gi nia hagadilinga huaidu a mee ala e hai.


\par }{\SH Nnelekai hagaodi
\par }
{\PP \VS{12}Nia helekai e logowaahee i golo e hiihai ginai au belee hagi adu gi goodou, gei au hagalee hihi nia maa gi di ink mo nia lau beebaa, i di au e hagadagadagagee bolo au e hanadu, ga helehelekai laa gidaadou, gei gidaadou ga tenetene huoloo.


\par }{\PP \VS{13}Nia dama o do duaahina ahina hagaaloho e hai di nadau hagaaloho adu gi di goe.


\par }