\NormalFont\ShortTitle{Galatians}

{\MT GALATIANS

\par }{\MTB Di Lede a Paul ang gi di Nohongo Dabu i Galatia

\par }{\IMT Di haga modongoohia:

\par }{\IM Di madagoaa di longo humalia ne dele, guu gila i baahi nia daangada i daha mo digau o Jew, gei di heeu ga gila aga be tangada le e hai loo gi daudali Nnaganoho Moses, geia gaa hai tama donu ni Christ. Paul gu hai baahi bolo di mee deenei hagalee humalia, di haga mau e donu gi di mouli i baahi Jesus Christ, la deenei go di hagadonu Christ dela gaa donu iei nia daangada huogodoo i baahi o God. Gei hunu daangada i lodo nia nohongo dabu o Galatia e hai baahi gi Paul, e hai bolo nia daangada le e hai loo gi haga gila aga Nnaganoho Moses, gei ginaadou gaa donu i baahi o God.

\par }{\IP {\BK{Di lede a Paul ang gi di Nohongo Dabu i Galatia}} la ne hihi belee laha mai labelaa digau ala gu daudali nia agoago hai gee gi lodo di hagadonu e donu mo di mouli e donu. Paul ne daamada ne abaaba ia. Mee e helekai bolo ia ne gahigahi go God belee hai tangada kae hegau, hagalee ne gahigahi go nia mogobuna o nia daangada. Gei dana hegau dela e donu, e hagadele di Longo Humalia gi digau tuadimee. Nomuli geia ga haga modongoohia bolo di hagadonu modogoia dela e hai nia daangada gii donu i baahi o God. Gei di hagaodi gi muli o di lede deenei, Paul e haga modongoohia di mouli dama Christ dela e daamada mai i di aloho, mai di hagadonu a Christ.

\par }{\IOT Di hagahonu di beebaa deenei:

\par }{\IO Di haga modongoohia
{\IOR{(1.1-10)}}

\par }{\IO Nia mogobuna a Paul tangada agoago hagau
{\IOR{(1.11—2.21)}}

\par }{\IO Di Longo Humalia o tumaalia God
{\IOR{(3.1—4.31)}}

\par }{\IO Di moholo nia dama a Christ mo nadau hegau
{\IOR{(5.1—6.10)}}

\par }{\IO Di hagaodi gi muli o di lede
{\IOR{(6.11-18)}}



\par }\ChapOne{1}{\PP \VerseOne{1}Mai baahi o Paul dela ne hagagahi belee hai tangada agoago hagau, hagalee ne gahi go tangada, gei ne gahi go Jesus Christ mo God Tamana dela ne haga mouli aga a Jesus mai i di made.

\VS{2}Tadau duaahina huogodoo ala e noho i ginei e hai labelaa di nadau hagaaloho ang gi nia nohongo dabu ala i Galatia.


\par }{\PP \VS{3}Tadau Damana go God mo Tagi go Jesus Christ gi dugu adu gi goodou tumaalia mo di noho i di aumaalia.


\par }{\PP \VS{4}Christ ne bida tigidaumaha Ia i tadau huaidu, bolo gi maahede gidaadou gi daha mo di huaidu dolomeenei, mai i dono hagalongo ang gi di manawa tadau God mo Tamana.

\VS{5}God gi madamada, dolomeenei gaa hana hua beelaa! Amen.


\par }{\SH Di Longo Humalia e dahi
\par }
{\PP \VS{6}Au gu homouli huoloo i di godou limalima di diiagi Tamana dela ne gahi goodou mai tumaalia o Christ, gaa kae tuai longo humalia.

\VS{7}Gei e donu, ma dei di longo humalia i golo ai. Au e helekai beenei, idimaa digau i golo e haga hinihini goodou, e hiihai bolo ginaadou e huli di Longo Humalia o Christ.

\VS{8}Ma e aha maa gimaadou be tangada di langi ga haneia ga agoago adu gi goodou di longo humalia i daha mo di Longo Humalia dela guu lawa di madau hagi adu gi goodou, tangada beelaa, le e humalia hua dono haga halauwa ge e hagaduadua i di ahi dee odi!

\VS{9}Nia mee aanei guu lawa di helehelekai ai gimaadou i mua, dolomeenei gei au e helekai labelaa nia maa: Maa tangada ga agoago adu gi goodou di longo humalia i daha mo di godou longono, tangada deelaa le e humalia e haga halauwa ge e hagaduadua i di ahi dee odi!


\par }{\PP \VS{10}Agu helekai le e hai be di mee bolo au e hai nia daangada gi hiihai mai? Deeai! Di mee dela e hiihai ginai au la go di hiihai o God! Au e hai nia daangada dogologo gi iloo humalia ginaadou au? Maa nei bolo au ne hai beenei, gei au hagalee tangada hai hegau ni Christ.


\par }{\SH Paul tangada agoago hagau
\par }
{\PP \VS{11}Ogu duaahina nei, au e hagi adu bolo di Longo Humalia dela e agoago ko au, la hagalee mai baahi nia daangada.

\VS{12}Hagalee ne gaamai, be ne hagi mai go tangada. Go Jesus Christ hua ne haga modongoohia mai gi di au dono Longo Humalia.


\par }{\PP \VS{13}Goodou gu longono ogu longo i dogu madagoaa nogo hai hegau hagamahi i baahi digau o Jew, nogo dadaaligi ge e hagahuaidu kono nia nohongo dabu a God, nogo hagamahi belee oho gi daha nia maa.\XREF{*}{{\XO 1.13: }{\XT{Acts 8.3; 22.4-5; 26.9-11}}}

\VS{14}Gei au nogo kaedahi i baahi ogu ihoo digau o Jew ala e mmaadua be au, i lodo nia hegau daumaha o digau o Jew, nogo hagalabagau labelaa di hangaahai mouli o madau maadua mmaadua!\XREF{*}{{\XO 1.14: }{\XT{Acts 22.3}}}


\par }{\PP \VS{15}I dono dumaalia, God ne hilihili aga au i mua dogu haanau, gaa gahi au belee hai hegau gi de Ia. Di madagoaa a Mee ne maanadu bolo

\VS{16}e haga gida mai dana Dama daane bolo au gi hagadele ina ang gi digau tuadimee di Longo Humalia o Maa, gei au hogi digi hana gi baahi tei dangada e halahala di hagamaamaa.\XREF{*}{{\XO 1.16: }{\XT{Acts 9.3-6; 22.6-10; 26.13-18}}}

\VS{17}Di madagoaa hua deelaa, gei au digi hana labelaa gi Jerusalem bolo e haga heetugi gi digau agoago hagau mai mua, gei au ne hana hua gi Arabia, nomuli gei au ga hanimoi labelaa gi Damascus.

\VS{18}Gei i muli nia ngadau e dolu, gei au ga hanaga gi Jerusalem bolo gi heetugi au gi Peter, gaa noho i baahi o mee i nia dabu e lua.\XREF{*}{{\XO 1.18: }{\XT{Acts 9.26-30}}}

\VS{19}Au digi heetugi gi nia gau agoago hagau ala i golo, go James hua go tuaahina o Tagi.


\par }{\PP \VS{20}Agu helekai ala e hihi le e donu. God e iloo Ia bolo au e hagalee helekai tilikai.


\par }{\PP \VS{21}Nomuli gei au gaa hana gi nnenua go Syria mo Cilicia.

\VS{22}Di madagoaa deelaa, nia daangada o nia nohongo dabu a Christ ala i Judea digi iloo ginaadou au.

\VS{23}Di mee digaula e iloo ai, dela hua go di nadau longono i digau ala i golo, boloo, “Taane nogo dadaaligi gidaadou i mua, la go mee deenei dela e agoago i di hagadonu dela ne hagamada go mee belee oho gi daha i mua!”

\VS{24}Gei digaula gu haga hagaamu a God i di au.




\par }\Chap{2}{\SH Paul mo digau agoago hagau ala i golo
\par }
{\PP \VerseOne{1}Muli nia ngadau e madangaholu maa haa, gei gimaua mo Barnabas ne hula labelaa gi Jerusalem, guu lahi labelaa a Titus.\XREF{*}{{\XO 2.1: }{\XT{Acts 11.30; 15.2}}}

\VS{2}God ne haga modongoohia mai gi di au bolo au gii hana gi golo. I lodo tagabuli mada gimaadou mo nia dagi, au gu haga modongoohia gi digaula di Longo Humalia dela e agoago ko au gi digau tuadimee. Au e hagalee hiihai bolo agu hegau i mua be dolomeenei, gi hagalee kila.

\VS{3}Dogu ihoo go Titus, ma e aha maa mee tangada Greece digi hono gi mee gi sirkumsais,

\VS{4}gei hunu gau i digaula e hiihai bolo mee gi sirkumsais. Nadau hangaahai bolo ginaadou nia hoo hagadonu ni gimaadou, gei ne ulu mai be digau gaiaa, bolo gi iloo ginaadou di madau moholo i di madau buni anga gi Jesus Christ. Digaula e hiihai bolo gimaadou e hai nia hege,

\VS{5}gei gimaadou digi dumaalia gi digaula, bolo di tonu di Longo Humalia la gii noho hua i godou baahi.


\par }{\PP \VS{6}Digaula e hai be nia dagi. (Au e helekai beenei, idimaa, au hagalee dugu geegee digaula. God e hagalee mmada gi tuaidina tangada.) Au e helekai bolo nia dagi aalaa digi gaamai nadau maanadu hagamaamaa hoou.\XREF{*}{{\XO 2.6: }{\XT{Deuteronomy 10.17}}}

\VS{7}Gei deeai, digaula gu gidee bolo God gu gaamai dogu duhongo hegau e agoago gi digau tuadimee di Longo Humalia, gadoo be di hai a Mee dela ne wanga gi Peter bolo mee gi agoago ina gi digau o Jew di Longo Humalia.

\VS{8}God ne hai au gii hai tangada agoago hagau ang gi digau tuadimee, gadoo be Peter dela ne hai tangada agoago hagau ang gi digau o Jew.

\VS{9}James, Peter mo John ala e hai be nia dagi ni digaula, la gu modongoohia bolo God gu dugu mai dogu duhongo hegau deenei. Digaula guu lulu mau lima mo Barnabas belee haga modongoohia bolo gimaadou huogodoo guu buni ngaadahi. Gimaadou guu baba bolo gimaua mo Barnabas e ngalua i baahi digau tuadimee, gei digaula ga ngalua i baahi digau o Jew.

\VS{10}Gei di mee hua e dahi digaula e hiihai gimaua gi heia, bolo gi langahia laa digau hagaloale ala i nadau baahi, deenei hogi dagu mee e ngalua damanaiee ginai belee haga gila aga.


\par }{\SH Paul e hai baahi gi Peter i Antioch
\par }
{\PP \VS{11}Di madagoaa Peter ne hanimoi gi Antioch, gei au gu hai baahi gi mee i mua digau dogologowaahee, i nia mee hai gee a maa ne modongoohia.

\VS{12}I mua di dau mai nia daane ala ne hagau mai go James, gei Peter nogo miami i baahi digau tuadimee ala guu hai nia dama ni Christ. Muli hua nia daane ne dau mai, gei mee gu hagalee miami i baahi digau tuadimee, idimaa, mee gu madagu i digau ala e hiihai bolo digau tuadimee le e hai loo gi sirkumsais.

\VS{13}Nia duaahina gau o Jew labelaa gu madalia a Peter gu mmaadagu, gei Barnabas gu madagu labelaa.

\VS{14}Dogu gidee bolo digaula hagalee taele i di ala e donu, be di tonu o di Longo Humalia, gei au ga helekai gi Peter i mua digaula huogodoo, “Goe tangada donu o Jew, gei goe e mouli di mouli o tangada tuadimee, hagalee mouli i di mouli tangada o Jew. Malaa, e hai behee go dau hai dela e mahimahi ang gi digau tuadimee bolo gii hai be digau o Jew?”


\par }{\SH Digau o Jew mo digau tuadimee gu mouli mai di hagadonu
\par }
{\PP \VS{15}Gimaadou digau o Jew mai i madau haanau, la hagalee “Digau tuadimee huaidu”.

\VS{16}Malaa, gidaadou gu iloo bolo tangada le e donu i mua o God mai i dono hagadonu hua a Jesus Christ, hagalee mai i dono haga gila aga Nnaganoho. Gidaadou labelaa gu hagadonu a Jesus Christ, guu hai digau e donu i mua o God, mai i tadau hagadonu a Christ, hagalee mai i tadau haga gila aga Nnaganoho! Tangada e mee di donu i mua o God ai mai i dana haga gila aga Nnaganoho.\XREF{*}{{\XO 2.16: }{\XT{Pisalem 143.2; Romans 3.20,22}}}

\VS{17}Maa gidaadou ala guu hai digau e donu i mua o God mai tadau hagadonu a Christ, gaa gida bolo gidaadou digau e huaidu be digau tuadimee, deenei la dono hadinga bolo Christ le e hai hegau gi di huaidu? Deeai loo!

\VS{18}Maa au ga haga duu aga labelaa Nnaganoho ala guu lawa di oho gi daha i mua, deenei le e haga modongoohia bolo au tangada dagadagahi Nnaganoho.

\VS{19}I baahi Nnaganoho au guu made, ne daaligi go Nnaganoho, bolo gi mouli au ang gi God. Au guu dau madalia a Christ i dono made i hongo di loobuu,

\VS{20}deenei laa, hagalee ko au dela e mouli, gei go Christ dela e mouli i ogu lodo. Gei di mouli deenei e mouli iei au dolomeenei, di mouli mai i lodo dogu hagadonu Tama a God dela ne aloho i di au ga tigidaumaha Ia gi God i di au.

\VS{21}Au hagalee bae gi daha tumaalia dehuia o God, idimaa, maa nei bolo tangada le e donu i baahi o God mai Nnaganoho, gei di made o Christ la dono hadinga ai!




\par }\Chap{3}{\SH Nnaganoho be hagadonu
\par }
{\PP \VerseOne{1}Digau Galatia! Ma koai dela ne haga dadaulia goodou? Goodou gu modongoohia humalia di made o Jesus Christ i di loobuu!

\VS{2}Hagia mai be goodou ne kae di Hagataalunga o God mai di godou haga kila aga Nnaganoho, be mai di godou hagalongo gi di Longo Humalia, ga hagadonu di maa.

\VS{3}E hai behee go di godou dadaulia? Goodou ne daamada mai i di Hagataalunga o God, gei dolomeenei goodou e hagalawa gi godou mahi?

\VS{4}Goodou e hagamaanadu bolo nia mee ala ne tale adu gi goodou la ono hadinga ai? Deeai, ono hadinga i golo!

\VS{5}God la ne gowadu gi goodou di Hagataalunga ge hai ana mogobuna i godou baahi, idimaa go di godou haga kila aga Nnaganoho, be go di godou longono mo hagadonu di Longo Humalia?


\par }{\PP \VS{6}E hai gadoo be di Beebaa Dabu dela e helekai i Abraham,

\par }{\Q “Mee ne hagadonu a God,

\par }{\Q gei God guu hila gi mee,

\par }{\Q idimaa go dono hagadonu.”\XREF{*}{{\XO 3.6: }{\XT{Genesis 15.6; Romans 4.3}}}


\par }{\MM \VS{7}Goodou gi iloo humalia bolo digau ala gu hagadonu, aanei go di hagadili donu o Abraham.\XREF{*}{{\XO 3.7: }{\XT{Romans 4.16}}}

\VS{8}Di Beebaa Dabu ne helekai kokohp bolo God gaa hai digau tuadimee gii donu i dono baahi mai nadau hagadonu. Malaa di Beebaa Dabu ne hagi anga di Longo Humalia gi Abraham boloo,

\par }{\Q “Mai i di goe,

\par }{\Q God ga haga maluagina digau huogodoo i henuailala.”\XREF{*}{{\XO 3.8: }{\XT{Genesis 12.3}}}


\par }{\MM \VS{9}Abraham gu hagadonu, gei God gu haga maluagina a mee, malaa digau huogodoo ala ma ga hagadonu, God e haga maluagina digaula be Abraham.


\par }{\PP \VS{10}Digau huogodoo ala e hagadagadagagee gi nadau haga gila aga Nnaganoho, le e noho i lodo di halauwa. Di Beebaa Dabu e helekai,

\par }{\Q “Tangada dela hagalee haga gila aga

\par }{\Q nia mee huogodoo ala guu hihi

\par }{\Q gi lodo di Beebaa Haganoho le e halauwa!”\XREF{*}{{\XO 3.10: }{\XT{Deuteronomy 27.26
}}}


\par }{\MM \VS{11}Malaa, gu modongoohia humalia bolo tangada e dahi e donu i baahi o God mai Nnaganoho ai, idimaa, di Beebaa Dabu e helekai,

\par }{\Q “Tangada dela e donu i baahi o God

\par }{\Q la ga mouli mai i dono hagadonu!”\XREF{*}{{\XO 3.11: }{\XT{Habakkuk 2.4}}}
\FTNT{*}{{\FR 3.11: }{\BK{“Tangada dela e donu i baahi o God la ga mouli mai i dono hagadonu!”}} be:
{\BK{“Tangada dela e donu i baahi o God mai i dono hagadonu, go mee dela e mouli!”}}}


\par }{\MM \VS{12}Malaa Nnaganoho la hagalee hagamau mai di hagadonu. Gei di Beebaa Dabu e helekai,

\par }{\Q “Be goai hua e daudali Nnaganoho

\par }{\Q la ga mouli.”\XREF{*}{{\XO 3.12: }{\XT{Leviticus 18.5}}}


\par }{\PP \VS{13}Malaa, Christ gu haga dagaloaha gidaadou gi daha mo di halauwa o Nnaganoho, guu hai di halauwa ni gidaadou, idimaa, di Beebaa Dabu e helekai, “Tangada dela e daudau i tomo di laagau, la gu i lala di halauwa a God.”\XREF{*}{{\XO 3.13: }{\XT{Deuteronomy 21.23}}}

\VS{14}Christ ne hai di mee deenei bolo di maluagina a God dela ne hagababa ang gi Abraham, e kae labelaa go digau tuadimee mai Jesus Christ, bolo gidaadou e mee di kae mai tadau hagadonu di Hagataalunga Dabu dela guu lawa di hagababa go God.


\par }{\SH Nnaganoho mo di hagababa
\par }
{\PP \VS{15}Ogu duaahina nei, au e helekai i di ala haga tautau: Maa nia daangada dogolua gaa hai di nau hagababa i dahi mee, ga sain di hagababa deelaa, malaa, tei meemaa e mee di oho di hagababa deelaa ai, be e haga puni anga dana mee gi di maa ai.

\VS{16}Malaa, God ne hai ana hagababa gi Abraham mo dono hagadili. Nnelekai dabu hagalee ne helekai bolo “o” hagadili, dono hadinga bolo digau dogologo. Mee ne helekai bolo “do” hagadili, dono hadinga bolo tangada hua e dahi dela go Christ.\XREF{*}{{\XO 3.16: }{\XT{Genesis 12.7}}}

\VS{17}Au e helekai bolo God guu hai dana hagababa gi Abraham, gu hagababa bolo Ia ga daahi di maa. Malaa Nnaganoho ala ne wanga i muli nia ngadau e haa lau motolu, e deemee di oho di hagababa aamua a God deelaa.\XREF{*}{{\XO 3.17: }{\XT{Exodus 12.40}}}

\VS{18}Maa nei bolo di wanga dehuia a God le e huwahuwa go Nnaganoho, gei di maa gu hagalee huwahuwa go dana hagababa. Malaa, idimaa go dana hagababa, God ne wanga di wanga dehuia deelaa gi Abraham.\XREF{*}{{\XO 3.18: }{\XT{Romans 4.14}}}


\par }{\PP \VS{19}Malaa, Nnaganoho la ne hai eimaha? Nnaganoho ne haga puni ang gi di hagababa deelaa belee haga modongoohia aga di hala, gaa dae loo gi di dau mai di hagadili o Abraham dela ne hai ginai di hagababa deenei. God ne wanga gi digau di langi Nnaganoho aanei bolo gi wanga ina gi Moses, tangada dela e hagadae di hiihai a God gi nia daangada.

\VS{20}Malaa, God le modogoia hua,\FTNT{†}{{\FR 3.20: }{\FQ{God le modogoia,
}}{\FT{be
}}{\FQ{God e hai ana hegau modogoia,
}}} hagalee hiihai gi tangada hagadae.


\par }{\SH Tadinga o Nnaganoho
\par }
{\PP \VS{21}Deenei le e hagamodongoohia bolo Nnaganoho le e hai baahi gi nia hagababa a God? Deeai! Maa nei bolo taganoho i golo e mee di haga mouli tangada, nia daangada e mee di donu i baahi o God mai nadau haga gila aga taganoho deelaa.

\VS{22}Di Beebaa Dabu e helekai bolo henuailala hagatau la gu i lala di mogobuna o di hala. Gei digau ala gu hagadonu gaa wanga ginai di maluagina dela ne hagababa gi digaula mai i di nadau hagadonu a Jesus Christ.

\VS{23}Malaa i mua di hagadonu ne dae mai, Nnaganoho nogo lawalawa gidaadou huogodoo, be digau galabudi, gaa dae loo gi di hagadonu deenei ne modongoohia aga.

\VS{24}Nnaganoho nogo dagi gidaadou gaa dae loo gi di hanimoi o Christ, bolo gii donu gidaadou i baahi o God mai i di hagadonu.

\VS{25}Dolomeenei di hagadonu guu dae mai, gei Nnaganoho gu hagalee dagi gidaadou.

\VS{26}Goodou huogodoo guu hai nia dama ni God mo di hagadaubuni ang gi Jesus Christ, mai i godou hagadonu.

\VS{27}Goodou ala gu babdais gu buni anga gi Christ, guu kae di mouli o Christ gi godou baahi.

\VS{28}Deelaa tadinga di hai geegee ai i mehanga digau o Jew mo digau tuadimee, mehanga digau lawalawa mo digau moholo, mehanga nia daane mo nia ahina. Goodou huogodoo guu dahi i di godou buni anga gi Jesus Christ.

\VS{29}Maa goodou nia dama ni Christ, goodou di hagadili ni Abraham, gaa kae nia mee a God ala guu lawa di hagababa.\XREF{*}{{\XO 3.29: }{\XT{Romans 4.13}}}




\par }\Chap{4}{\PP \VerseOne{1}Gei au ga duudagi adu hua di mee deenei: Tama daane dela gaa kae di maluagina o dono damana, dono madagoaa nogo dulii, geia e dugu be di hege, ma e aha maa ia ga hai mee gi nia mee huogodoo.

\VS{2}Dono madagoaa nogo dulii, digau i golo nogo benebene a mee mo ono maluagina, gaa dae loo gi di madagoaa o dono damana gaa wanga gi mee ono maluagina gi hai mee ginai.

\VS{3}E hai gadoo be gidaadou, tadau madagoaa digi mmaadua, gidaadou nogo hai nia hege ni di hagataalunga o di ahiaalangi dela e dagi henuailala.

\VS{4}Di madagoaa donu ne dau mai, gei God ne hagau mai dana Dama daane, ga haanau mai i baahi di ahina, gaa noho i lala Nnaganoho o digau o Jew,

\VS{5}belee haga maahede digau ala e noho i lala Nnaganoho, gii hai gidaadou nia dama ni God.\XREF{*}{{\XO 4.5: }{\XT{Romans 8.15-17}}}


\par }{\PP \VS{6}God ne hagau mai di Hagataalunga o dana Dama daane gi lodo tadau manawa, belee haga modongoohia bolo goodou digau tuadimee guu hai nia dama ni God. Di Hagataalunga deelaa e dangi boloo, “Tamana, dogu Damana!”

\VS{7}Malaa, goe hagalee di hege, guu hai di tama donu ni God. Gei idimaa goe dela guu hai di tama donu ni Mee, God ga dugu adu gi di goe ana mee huogodoo ala ne benebene go Mee ang gi ana dama.


\par }{\SH Di haa manawa Paul i digau Galatia
\par }
{\PP \VS{8}I mua loo gei goodou nogo de iloo a God, goodou nogo hai hua nia hege o nia hagataalunga hagalee nia god donu.

\VS{9}Dolomeenei, gei goodou e iloo a God, gei God e iloo goodou, malaa, goodou le e aha ala e hiihai e huli labelaa gi muli gi nia hagataalunga huaidu gei e paagege? Goodou le e aha ala e hiihai e hai hege labelaa gi digaula?

\VS{10}Goodou e hagalaamua nia laangi, nia malama, nia madagoaa o di ngadau, mono ngadau ala e hagalabagau.

\VS{11}Au e de nnoomaalia i goodou, be di maa go agu hegau huogodoo adu gi goodou le e balumee.


\par }{\PP \VS{12}Ogu duaahina nei, au e dangi hagamahi bolo goodou gii hai be au, idimaa, au e hai be goodou. Goodou digi hai di godou mee hala mai gi di au.

\VS{13}Goodou e langahia bolo au nogo magi i dogu madagoaa nogo hagadele adu gi goodou di Longo Humalia i di matagidagi.

\VS{14}Gei goodou digi heia au hagahuaidu, be e hudu au gi daha, ma e aha maa dogu huaidina la guu mmada ginai hagahuaidu. Gei deeai, goodou ne benebene hua au, gadoo be tangada di langi, dela di godou hai e benebene a Jesus Christ.

\VS{15}Goodou i mua nogo tenetene huoloo! Malaa di aha guu hai dolomeenei? Au e mee di hagi adu bolo i mua, goodou gu hiihai di kabe godou golomada, e gaamai gi di au be di maa e mee.

\VS{16}Malaa, au guu hai di hagadaumee ni goodou i dagu hagi adu gi goodou di tonu?


\par }{\PP \VS{17}Nia daangada ala i golo e hiihai adu gi goodou, gei nadau hiihai la hagalee humalia. Digaula e hiihai hua belee wwae goodou gi daha mo au, gi hiihai goodou ang gi ginaadou gadoo be nadau hiihai adu gi goodou.

\VS{18}Gei di maa koia e humalia huoloo maa goodou ga haga dahidamee di mee dela e humalia i nia madagoaa huogodoo, gei hagalee go di madagoaa hua dela e noho iei au i godou baahi.

\VS{19}Agu dama hagaaloho, au guu mmae labelaa adu gi goodou i nia mmae o di haanau, gaa dae loo gi di mouli o Christ ga mau dangihi i godou lodo.

\VS{20}Au e hiihai huoloo bolo au gi godou baahi dolomeenei, e dagi goodou gi di hai dela e humalia, idimaa, au gu de nnoomaalia huoloo i goodou.


\par }{\SH Di kai o Hagar mo Sarah
\par }
{\PP \VS{21}Au e heeu adu gi goodou ala e hiihai e noho i lala Nnaganoho: goodou e de longono Nnaganoho?

\VS{22}E hai bolo Abraham ana dama dogolua, e dahi mai baahi di hege ahina, ge e dahi mai baahi dono lodo donu.\XREF{*}{{\XO 4.22: }{\XT{Genesis 16.15; 21.2}}}

\VS{23}Dana dama mai baahi di hege ahina ne haanau mai tangada, gei dana dama mai baahi dono lodo donu ne haanau mai di hagababa a God.

\VS{24}Nia mee ala e modongoohia i di kai o nia ahina dogolua aanei la go nia hagababa e lua. Di ahina dela ne haanau ana dama gaa hai nia hege la go Hagar, mee go di haga modongoohia o di hagababa dela ne hai i di Gonduu Sinai.

\VS{25}Hagar la di haga modongoohia ni di Gonduu Sinai i lodo Arabia, di ada o di waahale Jerusalem dolomeenei, ono daangada huogodoo e noho i lodo di hai hege.

\VS{26}Malaa, Jerusalem di langi le e moholo, go mee go tadau dinana donu.

\VS{27}Di Beebaa Dabu e helekai,

\par }{\Q “Tenetene, go di ahina dana dama ai.

\par }{\Q Wolowolo tenetene,

\par }{\Q goe dela digi longono di mmae o di haanau,

\par }{\Q idimaa, di ahina dela ne hudu gi daha go dono lodo,

\par }{\Q gaa hai ana dama dogologo

\par }{\Q i nia dama di ahina dela digi diagia go dono lodo.”\XREF{*}{{\XO 4.27: }{\XT{Isaiah 54.1}}}


\par }{\MM \VS{28}Ogu duaahina nei, goodou go nia dama a God i dana hagababa, gadoo be Isaac.

\VS{29}I di madagoaa deelaa, di tama dela ne haanau i di haanau o tangada, gu hagahuaidu di tama dela ne haanau i di Hagataalunga o God, e hai gadoo beenei dolomeenei.\XREF{*}{{\XO 4.29: }{\XT{Genesis 21.9}}}

\VS{30}Di Beebaa Dabu le e helekai bolo aha? E helekai boloo,

\par }{\Q “Hagau ina di hege ahina mo dana dama gi daha,

\par }{\Q idimaa, di tama o di hege ahina

\par }{\Q la hagalee hai mee gi nia mee o dono damana

\par }{\Q dalia di tama o dono lodo donu.”\XREF{*}{{\XO 4.30: }{\XT{Genesis 21.10}}}


\par }{\MM \VS{31}Ogu duaahina nei, gidaadou hagalee nia dama ni di hege ahina, gidaadou nia dama ni di ahina moholo.




\par }\Chap{5}{\SH Daahia godou dagaloaha
\par }
{\PP \VerseOne{1}Christ dela ne haga mehede gidaadou, malaa, goodou tuu gii mau i lodo godou dagaloaha, hudee dugu anga gii hai nia hege labelaa.


\par }{\PP \VS{2}Ko au go Paul, e hagi adu bolo maa goodou ga sirkumsais, dono hadinga bolo Christ le e balumee hua adu gi goodou.

\VS{3}Au e haga iloo labelaa ang gi tangada nei mo tangada nei, dela ga sirkumsais, bolo ia e hai loo gi haga gila aga Nnaganoho hagatau.

\VS{4}Digau ala e hagamada bolo ginaadou e hai gii donu i baahi o God mai i nadau haga gila aga Nnaganoho, digaula ne daa ginaadou gi daha mo Christ, guu noho i daha mo tumaalia dehuia o God.

\VS{5}Gei gidaadou e hagadagadagagee gi God dela gaa hai gidaadou gii donu i dono baahi. Deenei tadau mee dela e talitali, mai di mogobuna o di Hagataalunga dela e hai hegau i tadau hagadonu.

\VS{6}Gei gidaadou ala gu buni anga gi Jesus Christ, tadau sirkumsais guu dono hadinga ai. Gei di mee dela dono hadinga, la go tadau hagadonu dela e hai hegau i di aloho.

\VS{7}Goodou nogo mouli humalia! Ma koai ne dugu goodou di daudali di tonu? Dehee dana hai ne hai goodou gi hagalee daudali di tonu?

\VS{8}Hagalee ne hai mai baahi o God, dela ne gahigahi goodou.

\VS{9}Nia ‘yeast’ hua dulii loo e mee di hai di palaawaa hagatau gii tanga.\XREF{*}{{\XO 5.9: }{\XT{1-Corinthians 5.6}}}

\VS{10}Au e hagadagadagagee adu gi goodou mai i tadau hagadaubuni ang gi Tagi, bolo godou hagamamaanadu la hagalee hai gee mo agu maanadu. Gei tangada, de hilihili be koai, dela e haga hinihini godou mehanga, e kae dono hagaduadua mai i baahi o God.


\par }{\PP \VS{11}Ogu duaahina nei, maa nei bolo au ga agoago hua igolo bolo sirkumsais le e hagalabagau, malaa, nia daangada le e hagahuaidu au eiaha? Maa di mee deenei le e donu, malaa, dagu agoago i di loobuu o Christ la hagalee di mee e hagawelewele ginai.

\VS{12}Au bolo digau ala e haga hinihini goodou la gii hula gii tugi, heia digaula gii hula gii bida teletele ina ginaadou!


\par }{\PP \VS{13}Gei goodou, go ogu duaahina nei, goodou ne gahigahi bolo gi maahede. Malaa, goodou ala gu dagaloaha, hudee haga haingoohia ina goodou gi nia hiihai o tuaidina gi dagi ina goodou. Gei goodou gi hagadau maamaa i godou mehanga i di aloho.

\VS{14}Idimaa, Nnaganoho hagatau le e daabui mai go taganoho hua e dahi boloo,

\par }{\Q “Aloho i tangada dela i do baahi,

\par }{\Q gii hai be do aloho i di goe.”\XREF{*}{{\XO 5.14: }{\XT{Leviticus 19.18}}}


\par }{\MM \VS{15}Maa goodou gaa hai be nia manu lodo geinga, ala e haga huaidu, ge haga mmaemmae ginaadou, malaa, goodou gii pula i goodou, gi de hagadau daaligi goodou gi daha.


\par }{\SH Di Hagataalunga mo di mouli o tangada
\par }
{\PP \VS{16}Deenei dagu mee ga helekai iei au: dugu ang gi di Hagataalunga gi dagia goodou, hudee haga kila aga ina nia hiihai o tuaidina.

\VS{17}Idimaa, di hiihai o tuaidina le e hai baahi gi di hiihai o di Hagataalunga, gei di hiihai o di Hagataalunga le e hai baahi gi di hiihai o tuaidina. Nia hiihai e lua aanei le e hagadaumee i nau mehanga. Gei di mee deenei e hai dono hadinga bolo goodou e deemee di hai godou hiihai.\XREF{*}{{\XO 5.17: }{\XT{Romans 7.15-23}}}

\VS{18}Maa di Hagataalunga e dagi goodou, goodou la hagalee noho i lala Nnaganoho.

\VS{19}Nia hangahaihai o tuaidina la aanei: di hai be di manu, di manawa manu i mehanga taane mo di ahina, nnangaahai milimilia,

\VS{20}daumaha ang gi nia balu god, hai buubuu, hagadugina, tee donu, tubua, hagawelewele, lagamaaloo, tee buni,

\VS{21}hagagailaa, libaliba, mono mee beenei ala i golo. Au e helekai adu gi goodou be agu helekai i mua: Digau ala e hai nia mee aanei, la hagalee e ulu i Teenua King o God.


\par }{\PP \VS{22}Aanei laa go nia huwa o di Hagataalunga: aloho, manawa tenetene, noho i di aumaalia, hagakono di manawa, dumaalia, humalia, manawa dahi,

\VS{23}hila gi lala mo di haga ligaliga i daha mo di huaidu. Taganoho i golo e hai baahi gi nia mee aanei ai.

\VS{24}Nia dama a Jesus Christ gu daaligi gi daha nnagadilinga hiihai huaidu huogodoo o nadau huaidina.

\VS{25}Di Hagataalunga gu dugu mai gi gidaadou di mouli, malaa, e hai gii dagi tadau mouli labelaa.

\VS{26}Gidaadou hudee hagamuamua, hagawelewele, be hagadau dubua i tadau mehanga.




\par }\Chap{6}{\SH Hagadau maamaa di aamo nia mee daamaha
\par }
{\PP \VerseOne{1}Ogu duaahina nei, maa tangada guu doo gi lodo di hala, gei goodou ala guu honu di Hagataalunga, heia a mee gii donu, helekai maamaa gi mee, gei gii pula i goodou, gi dee too gi lodo nia hagamada labelaa.

\VS{2}Goodou gi hagadau maamaa i godou mee daamaha ala e kae. Deenei di godou hai e haga kila aga taganoho a Christ.

\VS{3}Maa tangada ga hagamaanadu bolo ia la di mee, gei mee la hagalee di mee, ia ne bida halahalau hua ia.

\VS{4}Tangada nei mo tangada nei gii bida hagadina ina ono hangaahai. Maa ono hangaahai le e humalia, geia e mee di tenetene ginai. Hudee hagataulia gi nia mee o tuai dangada ne hai.

\VS{5}Idimaa tangada nei mo tangada nei le e bida kae ono hagadaamaha.


\par }{\PP \VS{6}Tangada dela ne agoago ginai di Longo Humalia, gi hagadau bale gi dana dangada agoago i ono maluagina.


\par }{\PP \VS{7}Goodou hudee bida halahalau ina goodou. Deai tangada e halahalau a God ai. Tangada ma gaa dogi dana mee, deelaa hua dana mee e hadi.

\VS{8}Maa ia gaa dogi gi lodo di hadagee dono hiihai, geia e hadi di made. Maa ia gaa dogi gi lodo di gowaa dogi mee di Hagataalunga, geia e hadi di mouli dee odi mai di Hagataalunga.

\VS{9}Gidaadou hudee buhi i tadau hai di humalia. Idimaa, maa gidaadou ga hagalee buhi, di madagoaa e dau mai, gei gidaadou gaa hadi nia huwa humalia.

\VS{10}Di madagoaa gidaadou ga iai tadau madagoaa humalia, gidaadou gi heia di humalia ang gi nia daangada huogodoo, gei e donu ang gi digau ala go tadau ihoo hagadonu.


\par }{\SH Hagailoo hagalliga mo tagaaloho muliagina
\par }
{\PP \VS{11}Goodou mmada gi agu helekai ala ne hihi haga llauehe adu gi goodou gi dogu lima donu.


\par }{\PP \VS{12}Digau ala e hiihai e hono goodou gi sirkumsais, aalaa go digau e hagaamu ginaadou mo e helehelekai llauehe i nia mee i tua. E hai nadau mee beenei, bolo gi dee dau ginaadou gi taaligi i di gili di loobuu o Christ.

\VS{13}Gei digau ala gu sirkumsais, hagalee haga kila aga Nnaganoho. Digaula e hiihai huoloo bolo goodou gi sirkumsais, bolo gi iai di nadau helekai hagaamu bolo goodou guu hai di mee deenei.

\VS{14}Gei au, au e hagaamu di loobuu o tadau Dagi go Jesus Christ, idimaa, di loobuu deenei la dono hadinga bolo henuailala guu made gi di au, gei au guu made gi henuailala.

\VS{15}Di sirkumsais tangada la dono hadinga ai. Go di huli hoou hua, dela dono hadinga i golo.

\VS{16}Di noho i di aumaalia mo tumaalia gi madalia digau ala e daudali nia agoago aanei, mo nia dama a God huogodoo.


\par }{\PP \VS{17}Di haga lawa agu helekai: Tangada e haga haingadaa au ai, idimaa, nia lohongo magibala ala i dogu gili e haga modongoohia bolo au tangada hai hegau ni Jesus.


\par }{\PP \VS{18}Ogu duaahina nei, tumaalia o tadau Dagi go Jesus Christ gi madalia goodou. Amen.


\par }