\NormalFont\ShortTitle{Joel}

{\MT JOEL

\par }{\MTB Di Beebaa Joel

\par }{\IMT Di haga modongoohia:

\par }{\IM Soukohp Joel le e modongoohia hua dulii i tadau baahi, ge gidaadou e de iloo be mee nogo mouli ana hee be waalooloo behee dono mouli. Joel e haga modongoohia di hai o nia manu ‘locust’ logowaahee ala e gai laagau ala e loomoi gi Israel, mo di haingadaa di welengina maangoo i Israel. I nia hai aanei, gei Joel guu mmada gi di ada o di Laangi o Dimaadua dela ga dau mai, di madagoaa Dimaadua dela ga hagaduadua digau ala e hai baahi gi dana hiihai. Soukohp Joel ga haga modongoohia gi nia daangada di gahigahi mai baahi o God bolo digaula gii huli hoou, mo dana hagababa bolo Ia ga hagahumalia labelaa digaula. Di mee humalia i lodo di beebaa deenei la go dana hagababa bolo God ga hagau mai dana Hagataalunga gi hongo nia daangada huogodoo, nia daane mono ahina, digau lligi mo digau mmaadua.

\par }{\IOT Di hagahonu di beebaa deenei:

\par }{\IO Di haingadaa o di manu ‘locust’
{\IOR{(1.1—2.17)
}}

\par }{\IO Di hagababa o di hagahumalia labelaa
{\IOR{(2.18-27)}}

\par }{\IO Di Laangi o Dimaadua
{\IOR{(2.28—3.21)}}



\par }\ChapOne{1}{\PP \VerseOne{1}Deenei telekai Dimaadua ne hai gi Joel, tama a Pethuel.


\par }{\SH Manawa gee gi nia huwa laagau guu mmade
\par }
{\PP \VS{2}Goodou go digau gu mmaadua, goodou hagalongo. Goodou go digau huogodoo ala i lodo Judah, goodou hagalongo. E hai behee, ma di hai beenei guu hai i godou madagoaa be di madagoaa o godou maadua mmaadua?

\VS{3}Haga modongoohia ina gi godou dama i di hai deenei, gei ogo digaula ga haga modongoohia di maa gi nadau dama ala ga haga modongoohia gi di hagadili gi muli.


\par }{\PP \VS{4}Nia manu ‘locust’ matagidagi guu gai nia huwa laagau, gei ogo nia ‘locust’ nomuli ga lloomoi, gaa gai nia mee ala ne dubu.

\VS{5}Goodou ala e libaliba, goodou la gi aala mo di tangitangi. Goodou ala e inuinu nia waini, goodou la gi tangi labelaa. Nia ‘grape’ belee hai nia waini hoou la gu mooho gi daha.


\par }{\PP \VS{6}Tagabae manu ‘locust’ gu oho tadau gowaa. Digaula e maaloo ge logowaahee gu deemee di dau. Nia niha o digaula le e gaa huoloo be nia niha laion.\XREF{*}{{\XO 1.6: }{\XT{Revelation 9.8}}}

\VS{7}Digaula gu oho gi daha tadau gowaa dogi waini, ge guu gai tadau laagau ‘fig’. Digaula guu hole gi daha nia gili nia laagau, guu kene nadau manga.


\par }{\PP \VS{8}Malaa, goodou la gi tangitangi be di ahina ma gaa dangi gi taane dela belee hai ginai dono lodo ma gaa made.

\VS{9}Gu deai nia huwa laagau be nia waini belee hai nia tigidaumaha i lodo di Hale Daumaha ai. Digau hai mee dabu e tangi, idimaa, gu deai nadau mee belee tigidaumaha ang gi Dimaadua ai.

\VS{10}Nia gowaa dogi mee guu dugu ono mee nonua ai, di gelegele gu manawa gee i nia laagau ala guu mmade. Nia ‘grape’ gu maangooakii, gei nia huwa olib guu mae ia gi lala.


\par }{\PP \VS{11}Goodou go digau dogi mee, goodou la gi manawa gee. Goodou ala e madamada humalia i nia hadagee waini, goodou tangitangi labelaa. Idimaa, nia ‘wheat’, nia ‘barley’ mono huwa laagau ala i golo la gu mooho gi daha.

\VS{12}Nia laagau ‘grape’ mono laagau ‘fig’ la guu mae labelaa. Nia laagau huogodoo ala e huwa la guu mae guu made. Di tene o nia daangada gu hagalee.

\VS{13}Goodou go digau hai mee dabu ala e hai godou tigidaumaha i hongo di gowaa hai tigidaumaha, goodou la gi ulu gi godou gahu manawa gee ga tangitangi. Goodou ulu gi lodo di Hale Daumaha mo di tangitangi di boo dogomaalia! Ma gu deai nia huwa laagau be nia waini e hai godou tigidaumaha ang gi di godou God ai.

\VS{14}Goodou hagatogomaalia ina nia daangada gii noho haga onge. Goodou haga dagabuli ina nia dagi mo nia daangada o Judah huogodoo gi lodo di Hale Daumaha o Dimaadua, go di godou God, ga gahigahi a Mee e hagamaamaa goodou!

\VS{15}Di Laangi o Dimaadua gu hoohoo mai, di laangi o Tangada Koia e Aamua ga hanimoi, ga haga mooho nia gowaa huogodoo.\XREF{*}{{\XO 1.15: }{\XT{Isaiah 13.6}}} Di laangi deelaa le e hagamadagudagu dangada hualaa behee!


\par }{\PP \VS{16}Gidaadou e mmada ge e deemee di hai tadau mee gi nia huwa laagau ala gu hunahuna gi daha. Gu deai di tene i lodo di Hale o tadau God ai.

\VS{17}Nia lii laagau e mmade i lodo nia gelegele maangooakii. Gu deai nia lii laagau hai palaawaa e benebene ai, dela gaa hidi ai nia gowaa dugu mee ono mee ai, gei gu mooho.

\VS{18}Nia kau gu tangitangi i nadau manawa gee, idimaa gu deai nia geinga e gai go digaula ai. Gei ogo nia siibi hogi gu huaidu labelaa.

\VS{19}Meenei Dimaadua, au e gahigahi adu Goe, idimaa, nia laagau mono geinga la gu maangoo, guu hai gadoo be nia mee ala ne wwele i di ahi.

\VS{20}Nia manu lodo geinga hogi e gahigahi adu Goe labelaa, idimaa, nia monowai la gu maangoo.




\par }\Chap{2}{\SH Di Laangi o Dimaadua le e haga modongoohia go nia ‘locust’
\par }
{\PP \VerseOne{1}Goodou ilihia nia buu la i hongo Zion, dela go di gonduu haga madagu o Dimaadua. Goodou go digau Judah, polepole, idimaa, di Laangi o Dimaadua la gu hoohoo mai.

\VS{2}Di laangi deelaa la ga bouli dongoeho ge haga manawa gee, e luuli ge gabugabua. Nia manu ‘locust’ logowaahee ala e hai gadoo be digau dauwa le e lloomoi. Di lloomoi digaula e hai gadoo be di bouli dela e gahu nia gonduu. Deai di mee ne hai beenei ai, ge hagalee hai labelaa nomuli.


\par }{\PP \VS{3}Digaula e gai nia laagau e hai gadoo be di ahi e dudu nia maa. Di gowaa dela i mua digaula e hai gadoo be di hadagee Eden, gei di gowaa dela i muli digaula guu hai gadoo be di anggowaa, deai di mee e mouli i golo ai. Deai di mee e dugu go digaula mouli ai.

\VS{4}Digaula e hai gadoo be nia hoodo, e llele gadoo be nia hoodo hai dauwa.

\VS{5}Nia lee digaula ma ga hobohobo i hongo nia gonduu, le e hai gadoo be nia waga dauwa hongo henua, e hai gadoo be nia lee o nia geinga ma gaa wwele.\XREF{*}{{\XO 2.5: }{\XT{Revelation 9.7-9}}} Digaula e goolongo gadoo be di buini dauwa e hagatogomaalia gi tauwa.

\VS{6}Nia daangada huogodoo gu mmaadagu huoloo gi di mmaanege mai o nia manu aalaa. Nia golomada digaula gu hadu kene.

\VS{7}Digaula e heebagi be nia gau dauwa, e gakaga di gili nia abaaba gadoo be nia gau dauwa. Digaula huogodoo e hula haga huudonu, hagalee hula gee.

\VS{8}Deai di lamu e haga deaadee di lamu i golo ai. Digaula e lloo adu hua e oho nia mee ala e abaaba digaula, deai di mee e mee di duuli digaula ai.

\VS{9}Digaula e llele gi di waahale, e lellele i hongo nia abaaba di waahale, e kaga gi hongo nia hale, ge e ulu gi lodo nia bontai lligi gadoo be nia gau gaiaa.


\par }{\PP \VS{10}Henuailala e ngalungalua i mua i nadau lloomoi, mo digau i lala di langi e polepole hogi. Di laa mo di malama gu bouli, gei nia heduu gu nadau madamada ai.\XREF{*}{{\XO 2.10: }{\XT{Revelation 8.12}}}

\VS{11}Di lee o Dimaadua e ngoloolo i dana helekai gi ana gau hai heebagi. Gei ogo digau dauwa ala e hagalongo gi Mee la digau dogologo gei e maaloo. Di laangi hagamadagudagu dangada go di Laangi o Dimaadua! Koai dela e mee di tanga gi daha?\XREF{*}{{\XO 2.11: }{\XT{Revelation 6.17}}}


\par }{\SH Dimaadua e gahigahi digaula gii huli hoou
\par }
{\PP \VS{12}Dimaadua ga helekai, “Dolomeenei, goodou gii huli hoou donu. Lloomoi gi di Au, i lodo godou haga onge, tangitangi mo di manawa gee.

\VS{13}Godou lodo huaidu la gi haga modongoohia aga godou manawa gee. Di godou hahaahi godou gahu la hagalee dohu.”

\par }{\PP Goodou huli gi muli gi Dimaadua di godou God. Ma go Mee dela e honu i di aloho mo tumaalia. Mee e hila gi lala hagakono di manawa, ge e daahi ana hagababa. Nia madagoaa huogodoo, gei Mee e haga togomaalia e dumaalia, hagalee hagaduadua.

\VS{14}Holongo Dimaadua go di godou God, gaa huli dono manawa, ga hagahumalia goodou gi nia huwa laagau e logo. Gei goodou gaa mee laa di hai godou tigidaumaha gi nia huwa laagau mono waini.


\par }{\PP \VS{15}Ilihia godou buu i tomo di Gonduu Zion. Haga dagabuli ina mai digau huogodoo e daumaha ge haga onge.

\VS{16}Haga dagabuli ina mai nia daangada huogodoo gi di gowaa e dahi, hagatogomaalia ina digaula ang gi tagabuli dabu. Laha mai digau mmaadua, haga dagabuli ina mai nia damagiigi mo nia dama ala lligi loo. Digau ala dogo haga hai lodo hoou la gi lloomoi gi daha mo nadau hale labelaa, ge e lloomoi gi di gowaa deenei.

\VS{17}Digau hai mee dabu ala e daumaha gi Dimaadua i mehanga di gowaa dudu tigidaumaha mo di bontai di Hale Daumaha, digaula gi tangi mo di dalodalo boloo,

\par }{\Q “Meenei Dimaadua,

\par }{\Q Goe manawa dumaalia gi au daangada aanei.

\par }{\Q Goe hudee dumaalia gi nia guongo ala i golo

\par }{\Q gi hagahuaidu ina gimaadou

\par }{\Q gi nadau kai dela boloo,

\par }{\Q ‘Di godou God la i hee?’ ”


\par }{\SH Dimaadua ga hagahumalia labelaa dono henua
\par }
{\PP \VS{18}Dimaadua ga haga modongoohia dono dumaalia gi dono henua, ga aloho i ana daangada.

\VS{19}Gei Mee ga helekai gi digaula, “Dolomeenei, gei Au ga gowadu gi goodou nia huwa laagau, mono waini, mono lolo olib, gei goodou ga maaluu i nia maa. Digau o nia guongo ala i golo ga hagalee haga balumee goodou.

\VS{20}Au ga daa gi daha di buini ‘locust’ dela ne lloomoi i bahi i ngeia, ga hagau hunu gau i digaula gi lodo di anggowaa. Di buini mugi mua e hagau gi di Tai Mmade, gei di buini dono dua e hagau gi lodo di Tai go Mediterranean. Nnuaidina mmade digaula ga bilau huoloo. Malaa, Au gaa oho digaula gi daha, i nadau hai huogodoo ala ne hai adu gi goodou.


\par }{\PP \VS{21}“Goodou go nia hadagee, goodou hudee mmaadagu, goodou tenetene mo di manawa lamalia, i nia mee huogodoo o Dimaadua ala ne hai adu gi goodou.


\par }{\PP \VS{22}“Goodou go nia manu, goodou hudee mmaadagu, idimaa, nia geinga la gu halatee, nia laagau la guu huwa, gu logowaahee nia huwa ‘fig’ mono ‘grape’.


\par }{\PP \VS{23}“Goodou go digau Zion, goodou manawa lamalia, goodou tenetene gi nia mee ala ne hai go Dimaadua di godou God adu gi goodou. Mee guu hai dana uwa gii doo gii dohu i di madagoaa dela e hadi, gu haga doo labelaa dana uwa i di madagoaa magalillili, mo di madagoaa welengina, be nnolongo i mua.

\VS{24}Nia gowaa haga madammaa huwa laagau la ga hontula i nia huwa laagau! Nia bongoo ala i daalinga nia gowaa dagadagahi huwa laagau gaa honu waini mono lolo olib.

\VS{25}Au ga gowadu gi goodou labelaa nia mee ala ne hagalee i godou baahi i nia ngadau ala ne gai godou huwa laagau go nia ‘locust’, idimaa, ma ko Au dela ne hagau adu di buini deenei e hai baahi adu gi goodou.

\VS{26}Dolomeenei, gei di godou haga ngudu la guu dohu, gei goodou ga maaluu. Goodou ga hagaamu Dimaadua di godou God dela ne hai ana mogobuna haga goboina adu gi goodou. Agu daangada hagalee hai gi langaadia labelaa.


\par }{\PP \VS{27}“Goodou, go digau Israel, goodou ga iloo laa bolo Au dela e noho i godou mehanga, gei Au, go Dimaadua, dela go di godou God, ge deai di god i golo ai. Agu daangada hagalee hai gi langaadia labelaa.


\par }{\SH Di Laangi o Dimaadua
\par }
{\R (Acts 2.17-21)

\par }{\Q \VS{28}“I muli nia mee aanei,

\par }{\Q gei Au ga llingi iha dogu Hagataalunga

\par }{\Q gi hongo nia daangada huogodoo.

\par }{\Q Godou dama daane mono dama ahina

\par }{\Q ga hagadele agu helekai.

\par }{\Q Godou gau mmaadua gaa hai nadau midi,

\par }{\Q ge godou dama daane mo dama ahina

\par }{\Q gaa hai nadau moe.\XREF{*}{{\XO 2.28: }{\XT{Acts 2.17-21}}}


\par }{\Q \VS{29}Di madagoaa hua deelaa,

\par }{\Q gei Au ga llingi iha dogu Hagataalunga labelaa

\par }{\Q gi hongo digau hai hegau,

\par }{\Q nia daane mo nia ahina.


\par }{\BB \par }
{\Q \VS{30}“Au gaa hai agu hagailongo haga goboina

\par }{\Q i di langi i nua mo i hongo henuailala.

\par }{\Q Nia dodo mo di ahi,

\par }{\Q mo di huiahi damanaiee

\par }{\Q gadoo be nia gololangi ga kila aga.


\par }{\Q \VS{31}Di laa ga bouli dongoeho,

\par }{\Q ge di malama gaa huli gaa mmee be nia dodo

\par }{\Q i mua di dau mai o di laangi aamua

\par }{\Q ge hagamadagudagu dangada o Dimaadua.\XREF{*}{{\XO 2.31: }{\XT{Matthew 24.29; Mark 13.24-25; Luke 21.25; Revelation 6.12-13}}}


\par }{\Q \VS{32}Gei digau huogodoo ala ma ga tangi anga

\par }{\Q i di ingoo o Dimaadua le e haga mouli.

\par }{\Q Gii hai be nia helekai a Dimaadua ala ne hai boloo,

\par }{\Q ‘Hunu gau i hongo di Gonduu Zion

\par }{\Q mo i lodo o Jerusalem ga dagaloaha,

\par }{\Q go digau ala e hili ko Au le e haga mouli.’ ”\XREF{*}{{\XO 2.32: }{\XT{Romans 10.13}}}




\par }\Chap{3}{\SH Dimaadua ga hagi aga nia henua llauehe
\par }
{\PP \VerseOne{1}Dimaadua ga helekai, “Di madagoaa deelaa, gei Au gaa wanga gi muli di haadanga lamalia a Judah mo Jerusalem.

\VS{2}Au ga haga dagabuli mai nia henua ala i golo huogodoo, gaa lahi digaula gi di Gowaa Baba o di Hagi aga. Au ga hagi aga digaula i di gowaa deelaa i nadau hai huogodoo ala ne hai gi agu daangada. Digaula gu hagabagi digau Israel gi nia gowaa digau tuadimee, gaa duwwe nia gowaa o Israel, dela go dogu henua.

\VS{3}Digaula gu hilihili gi nadau bilei ‘dice’ be di ma koai dela ga hai mee gi digau ala ne kumi. Digaula guu hui gi daha nia dama daane mo dama ahina, belee hui nia hegau o nia ahina huaidu mo nia waini.


\par }{\PP \VS{4}“Goodou go digau Tyre, Sidon, mo Philistia huogodoo, goodou belee hai di godou aha mai gi di Au? Goodou belee tala di hui mai gi di Au? Ma e hai beenei, malaa, Au ga limalima hua di tala di hui adu gi goodou.

\VS{5}Goodou guu kae agu silber, mono goolo, mo agu maluagina hagalabagau, gaa kae gi lodo godou gowaa hai daumaha.

\VS{6}Goodou guu lahi digau Judah mo Jerusalem, guu lahi gi di gowaa mogowaa loo mo nadau henua donu, guu hui digaula gi digau Greece.

\VS{7}Dolomeenei, gei Au ga laha mai digaula gi daha mo nadau gowaa ala ne hui ai go goodou. Gei Au gaa hai adu gi goodou di godou mee dela ne hai gi digaula.

\VS{8}Au ga dumaalia gi digau Judah gii hui godou dama daane mo dama ahina. Digaula gaa hui labelaa godou dama gi digau Sabea, gaa lahi digaula gi nadau henua mogowaa loo.\XREF{*}{{\XO 3.8: }{\XT{Isaiah 14.29-31; 23.1-18; Jeremiah 47.1-7; Ezekiel 25.15—28.26; Amos 1.6-10; Zephaniah 2.4-7; Zechariah 9.1-7; Matthew 11.21-22; Luke 10.13-14}}} Au go Dimaadua dela gu helekai.


\par }{\PP \VS{9}“Goodou haga iloo ina di haga iloo deenei i lodo nia henua ala i golo, ‘Goodou hagatogomaalia gi tauwa. Goodou gahigahia mai godou gau dauwa, haga dagabuli ina digaula gii hula gii dagi!

\VS{10}Goodou tuugia nia mada godou mee hai gelegele, gi huluhia gii hai nia hulumanu dauwa. Heia godou hulumanu hai hadagee gi huluhia gii hai nia daalo. Digau ala e paagege le e hai gi heebagi.\XREF{*}{{\XO 3.10: }{\XT{Isaiah 2.4; Micah 4.3}}}

\VS{11}Goodou go nia henua huogodoo ala e haganiga i di gili o Judah, goodou lloomoi haga limalima, goodou dagabuli mai gi di gowaa baba.’ ”

\par }{\PP Meenei Dimaadua, Goe hagau ia dau buini dauwa di langi belee heebagi gi digaula!


\par }{\PP \VS{12}“Nia henua huogodoo ala i golo gi hagatogomaalia, lloomoi gi di Gowaa Baba o di Hagi aga. Deenei dagu gowaa dela ga hagi aga ko Au, go Dimaadua, nia henua huogodoo ala e haganiga i di gili o Judah.

\VS{13}Digaula la digau huaidu huoloo. Goodou duduudia digaula gi lala gadoo be nia huwa laagau ala ma gaa dau gi dono laangi e hagi ai. Dagadagahi ina digaula gii hai be nia ‘grape’ ala ma ga dagadagahi i lodo di gowaa dagadagahi waini dela e hontula, gaa dae loo gi nia waini ga honu aga laa nua.”\XREF{*}{{\XO 3.13: }{\XT{Revelation 14.14-16,19-20; 19.15}}}


\par }{\PP \VS{14}Nia daangada dogologowaahee huoloo guu noho i di Gowaa Baba o di Hagi aga. Deenei di gowaa dela ga hanimoi haga limalima ginai di Laangi Hagi aga o Dimaadua.

\VS{15}Di laa mo di malama ga bouli dongoeho, gei nia heduu gu deai nadau maahina ai.


\par }{\SH Dimaadua ga haga dagaloaha ana daangada
\par }
{\PP \VS{16}Dimaadua ga ngoloolo ia i tomo di Gonduu Zion. Dono lee le e hanimoi i Jerusalem gadoo be di lee atili. Henuailala mo lala di langi i nua gu ngalungalua. Gei Mee ga duuli ana daangada.\XREF{*}{{\XO 3.16: }{\XT{Amos 1.2}}}


\par }{\PP \VS{17}“Goodou go digau Israel, goodou ga iloo laa bolo ma ko Au go Dimaadua di godou God. Au e noho i tomo dagu gonduu dabu go Zion. Gei ogo Jerusalem gaa hai di waahale dabu. Digau mai i daha ga deemee labelaa di nadau haga magedaa a mee.

\VS{18}Di madagoaa deelaa, gei nia hadagee waini gaa gahu nia gonduu. Nia kau gaa logo labelaa i hongo nia gonduu huogodoo. Nia wai gaa dohu ang gi digau Judah huogodoo. Di monowai gaa hali mai i di Hale Daumaha o Dimaadua, di monowai deelaa ga haga magalillili laa di Gowaa Baba go Acacia.


\par }{\PP \VS{19}“Egypt gaa hai di anggowaa, gei Edom ga mooho, idimaa, digaula gu heebagi gi Judah, ga daaligi nia daangada ala nadau ihala ai.

\VS{20-21}Au gaa tala di hui digau ala gu daaligi. Au hagalee dumaalia gi digau ala e huaidu. Judah mo Jerusalem gaa honu daangada gaa hana hua beelaa, gei Au go Dimaadua gaa noho i tomo di Gonduu Zion!”


\par }