\NormalFont\ShortTitle{Romans}

{\MT ROMANS

\par }{\MTB Di Lede a Paul ang gi di Nohongo Dabu i Rome

\par }{\IMT Di haga modongoohia:

\par }{\IM {\BK{Di lede a Paul ang gi di Nohongo Dabu i Rome}} la ne hihi belee hagatogomaalia dono ala hagahidihidi ne bilaan e haga heetugi gi di Nohongo Dabu Rome. Dana bilaan bolo ia e ngalua dalia nia dama a Christ ala i Rome i lodo tama madagoaa bodobodo, ga nomuli gaa hana gi Spain mai di nadau hagamaamaa. Mee ne hihi di beebaa deenei belee haga modongoohia di hagadonu o nia dama a Christ, mo di haga hai hegau di hagadonu gi di mouli o nia dama a Christ. Di beebaa deenei gu haga honu gii dohu dogomaalia gi ana helekai o di Longo Humalia.

\par }{\IP I muli taga aloho a Paul ang gi di Nohongo Dabu i Rome, mee ga hagi anga gi digaula dana hai dalodalo i digaula. Nomuli, gei mee ga hagi aga nia mee llauehe i lodo dana lede boloo: Di Longo Humalia e haga modongoohia di hai a God e hai nia daangada gii donu labelaa i dono baahi, mai i nadau hagadonu, mai taamada gaa tugi gi di hagaodi. (1.17)

\par }{\IP Paul e haganoho di hai deenei. Nia daangada huogodoo o Jew mo digau tuadimee e hai gii donu i mua nia hadu mada o God, idimaa, digaula huogodoo la i lala di mogobuna o di huaidu. Nia daangada la gaa donu i baahi o God i di nadau hagadonu Jesus Christ. Ga nomuli, Paul e haga modongoohia di mouli hoou ne hidi mai di nadau buni anga gi Christ. Digau ala gu hagadonu a Christ, gu hai mee gi di aumaalia i baahi o God, ge gu haga dagaloaha gi daha mo di mogobuna o di huaidu mo di made, mai i di Hagataalunga o God. I lodo di mada e 5 gaa hana gi di mada e 8, Paul e helekai di hadinga o nnaganoho a God, mo di mogobuna o di Hagataalunga o God i lodo di mouli o nia dama a Christ. Nomuli, Paul e hagi aga dana hagamamaanadu i di hai o digau o Jew mo digau tuadimee ala e tau ang gi lodo di bilaan a God ang gi henuailala. Gei mee ga haga lawa ana helekai beenei bolo digau o Jew gu haga de iloo a Jesus, deenei di bilaan ni God e hagapuni mai nia daangada huogodoo i lodo dono dumaalia i baahi o Jesus Christ, gei mee e hagadonu bolo digau o Jew ga hagalee haga de langahia Jesus i nia madagoaa huogodoo. Malaa, i di hagaodi, Paul ga helekai di mouli o nia dama a Christ mo nadau hagadau aaloho, gei e helekai labelaa di nadau hai hegau gi God, mo nia hegau nia dama a Christ ang gi nadau guongo, mo nia hegau i nadau mehanga, mo nia heeu nadau mouli humalia mo huaidu. Gei mee ga haga lawa dana lede deenei gi ana helekai aana mono helekai hagaamu a God.

\par }{\IOT Di hagahonu di beebaa deenei:

\par }{\IO Di haga modongoohia mo nia mee llauehe
{\IOR{(1.1-17)}}

\par }{\IO Nia daangada huogodoo gi manawa i di haga mouli
{\IOR{(1.18—3.20)}}

\par }{\IO Di ala hagamouli a God
{\IOR{(3.21—4.25)}}

\par }{\IO Di mouli hoou i baahi o Christ
{\IOR{(5.1—8.39)}}

\par }{\IO Israel i lodo di haganohonoho a God
{\IOR{(9.1—11.36)}}

\par }{\IO Di hai o di mouli o nia dama a Christ
{\IOR{(12.1—15.13)}}

\par }{\IO Di hagaodi mo tagaaloho
{\IOR{(15.14—16.27)}}



\par }\ChapOne{1}{\PP \VerseOne{1}Mai baahi o Paul, tangada hai hegau a Jesus Christ, tangada agoago hagau ne hilihili go God belee hagadele dono Longo Humalia.


\par }{\PP \VS{2}Di Longo Humalia la ne hagababa i mua loo go God mai i ana soukohp i lodo di Beebaa Dabu.

\VS{3}Deenei go di Longo Humalia o dana Dama daane go tadau Dagi Jesus Christ: I dono huaidina, Mee tangada di madawaawa o David.

\VS{4}I dono mogobuna dabuaahia, dono mouli aga i di made gu haga modongoohia aga bolo Mee go Tama donu a God, e mahi aamua.

\VS{5}Mai i Mee, gei God gu dugu mai tumaalia gii hai au tangada agoago hagau ni Mee, bolo gi laha mai nia daangada o nia henua huogodoo gi lodo di mouli hagadonu mo di daudali.

\VS{6}Goodou ala e noho i Rome, goodou e dau gi digaula, idimaa, God guu gahi goodou belee hai nia daangada ni Jesus Christ.


\par }{\PP \VS{7}Malaa, gei au e hihi adu gi goodou huogodoo ala i Rome, God e aloho i goodou ge ne haga gahi goodou belee hai ana daangada donu.

\par }{\PP Tadau Damana go God, tadau Dagi go Jesus Christ, gi dugu adu tumaalia mo di noho di aumaalia.


\par }{\SH Talodalo danggee
\par }
{\PP \VS{8}Matagidagi, gei au e danggee gi dogu God mai i Jesus Christ, i goodou huogodoo, i di godou hagadonu gu longono humalia i nia madagowaa huogodoo i henuailala.

\VS{9}God la di haga modongoohia bolo agu helekai ala e helekai iei au le e donu, di God dela e hai hegau ginai au aga i lodo dogu manawa hagatau i dagu hagadele di Longo Humalia o dana Dama daane. God e iloo bolo au e langahia goodou

\VS{10}i lodo agu dalodalo i nia madagoaa huogodoo. Au e dangi gi God gi manawa dumaalia, gi haga haingoohia ina au gii mee dagu heetugi adu gi goodou dolomeenei.

\VS{11}Idimaa, au e hiihai huoloo bolo au e hanadu gi godou baahi, gii mee au di gowadu gi goodou di maluagina mai baahi di Hagataalunga, e hagamaaloo aga goodou.

\VS{12}Malaa, e hai bolo gidaadou ga hagadau hagamaamaa i tolongo e dahi, dogu hagadonu ga hagamaamaa goodou, ge godou hagadonu ga hagamaamaa au.


\par }{\PP \VS{13}Ogu duaahina nei, au e hiihai bolo goodou gi iloo bolo i nia madagoaa e logo, gei au ne haga togotogomaalia belee hanadu e heetugi adu, gei di maa di mee i golo e haga deaadee dogu hanadu. Au e hiihai e haga huli hoou nia daangada i godou lodo be dagu hai ne hai gi digau tuadimee ala i golo.\XREF{*}{{\XO 1.13: }{\XT{Acts 19.21}}}

\VS{14}Idimaa, dogu waawa i golo ang gi nia daangada huogodoo, digau ala gu maalama, mo digau ala e noho i lodo di bouli, digau kabemee, mo digau e de kabemee.

\VS{15}Deelaa ne hidi iei au ga hiihai mahimahi di hagadele di Longo Humalia adu gi goodou ala e noho i Rome.


\par }{\SH Di mogobuna o di Longo Humalia
\par }
{\PP \VS{16}Au e hagadagadagagee huoloo gi di Longo Humalia, idimaa, ma go di mogobuna o God, dela e haga mouli digau huogodoo ala e hagadonu, digau o Jew i mua, mo digau tuadimee labelaa.\XREF{*}{{\XO 1.16: }{\XT{Mark 8.38}}}

\VS{17}Idimaa, di Longo Humalia le e haga modongoohia aga di hai a God e dugu nia daangada gii donu i dono baahi mai i nadau hagadonu, mai taamada gaa tugi gi di hagaodi. Gii hai be di Beebaa Dabu dela e helekai,

\par }{\Q “Tangada dela e donu i baahi o God,

\par }{\Q le e mouli mai i dono hagadonu!”\XREF{*}{{\XO 1.17: }{\XT{Habakkuk 2.4}}}


\par }{\SH Nia huaidu o nia daangada
\par }
{\PP \VS{18}Di hagawelewele o God e modongoohia mai i di langi, e hai baahi ang gi di hala mo di huaidu o nia daangada. Nia hangahaihai huaidu digaula, la gu duuli di tonu gi deemee di modongoohia aga.

\VS{19}God e hagaduadua digaula, idimaa, digaula gu iloo nia mee belee hai ginaadou gi iloo a God, idimaa, God guu lawa di haga modongoohia madammaa gi digaula.

\VS{20}Mai taamada di madagoaa God ne hai henuailala, gei nia daangada gu gidee madammaa ono mogobuna mo dono dabuaahia e dee odi. Nia mee aanei le e modongoohia humalia mai i di gili ana mee ala ne hai, malaa, gu deai tumaalia ang gi digaula ai.

\VS{21}Digaula e iloo a God, gei digaula hagalee hagalaamua a Mee gii tau gi dono aamua, ge hagalee danggee gi Mee. Digaula guu honu i nia hagabaubau balumee, guu honu i di bouli dongoeho.\XREF{*}{{\XO 1.21: }{\XT{Ephesians 4.17-18}}}

\VS{22}Digaula e helekai bolo ginaadou e kabemee, gei digaula e dadaulia.

\VS{23}Digaula hagalee daumaha ang gi di God mouli, gei e daumaha ang gi nia ada balu god ono mouli ai, be gi nia ada manu mamaangi, be gi nia ada manu dolodolo, be gi nia manu mouli hongo henua mo lodo tai.\XREF{*}{{\XO 1.23: }{\XT{Deuteronomy 4.16-18}}}


\par }{\PP \VS{24}Malaa, God gu diiagi nia daangada dadaulia beenei gii bida heia go nadau haihai gulugulua ala e hiihai ginai, mo nia mee haga langaadia dangada i nadau huaidina.

\VS{25}Digaula e huli nia donu a God gii hai nia tilikai. Gei digaula e daumaha mo di hai hegau gi nia mee ne hai go God, ge hagalee daumaha ang gi di God dela ne hai ana mee huogodoo, go Mee dela belee haga hagaamu go nia daangada gaa hana hua beelaa. Amen!


\par }{\PP \VS{26}Mai i nadau haihai beelaa, God gu diiagi digaula gi heia go nadau haihai haga langaadia. Nia ahina gu hagalee hiihai e hai hoo gi nia daane, e haihai hua di huaidu i nadau mehanga aahina.

\VS{27}Nia daane dela gadoo, digaula gu hagalee hiihai gi nia ahina, e hiihai e hai hoo gi nia daane. Digaula guu hai di huaidu haga langaadia i nadau mehanga daane. Di hagaodi gi muli, digaula e kae di hagaduadua dela e tau ang gi nadau haihai hala.


\par }{\PP \VS{28}Idimaa nia daangada gu hagalee hiihai e hagamamaanadu di tonu a God, gei God gu dugu ang gi ginaadou nia hagabaubau ihala, ga hidi mai digaula gaa hai nia mee hagalee belee hai.

\VS{29}Digaula guu honu i nia haihai huaidu huogodoo, hagagailaa, tee aloho, dubua, maanga dangada, daaligi tangada gii made, heheebagi, hagahuaidu digau ala i golo, tamu dangada,

\VS{30}mo helekai tilikai e hagahuaidu digau ala i golo. Digaula e de hiihai gi God, e buhi, e hagamuamua, e bida hagalaamua ginaadou, nadau hagabaubau e haga damana aga nadau haihai huaidu. Digaula hagalee hagalongo ang gi nadau damana mo nadau dinana.

\VS{31}Digaula nadau modongoohia ai, hagalee daahi nadau hagababa. Digaula hagalee e aloho be e dumaalia gi digau ala i golo.

\VS{32}Ma e aha maa digaula gu iloo nia haganoho a God ala e hai boloo, “Nia daangada ala e momouli i lodo di mouli beenei, le e mmade,” digaula e haihai hua nia mee huaidu aanei, gei e donu ginai digau ala i golo ma gaa hai nia mee aanei.




\par }\Chap{2}{\SH Di hagi aga a God
\par }
{\PP \VerseOne{1}Dogu ihoo hagaaloho, goe e hagi aga digau ala i golo? Malaa, e de hilihili be goe koai, tumaalia adu gi di goe ai. Goe e bida haga huaidu goe maa goe ga hagi aga digaula, gei e hai nia mee ala e hai go digaula.\XREF{*}{{\XO 2.1: }{\XT{Matthew 7.1; Luke 6.37}}}

\VS{2}Gidaadou gu iloo bolo God e donu i dana hagi aga nia daangada ala e hai beenei.

\VS{3}Gei goe, dogu ihoo hagaaloho, goe e hai nia mee aanei, e hagi aga digau ala i golo! Goe e hagamamaanadu bolo goe gaa tanga laa gi daha mo di hagi aga a God?

\VS{4}Holongo goe e hagabalumee dono dumaalia damanaiee, mo dono aloho mo dono manawa hagakono? Goe e modongoohia dono manawa dumaalia, i Mee dela e dagi goe gi huli hoou.

\VS{5}Gei do manawa hamaaloo gaa bida haga damanaiee do hagaduadua i di laangi ma ga gila aga di hagawelewele a God mo dana hagi aga dela e donu.

\VS{6}Idimaa, God gaa wanga gi tangada nei mo tangada nei di hui dela e tau ang gi ana hegau nogo hai.\XREF{*}{{\XO 2.6: }{\XT{Pisalem 62.12; Proverbs 24.12}}}

\VS{7}Hunu daangada e hai nia mee ala e humalia, ge e halahala di madamada, di aamua, mo di mouli hagalee odi, gei God gaa wanga gi digaula di mouli e dee odi.

\VS{8}Hunu daangada e hagagailaa ge e haga balumee di mee dela e donu, bolo gii mee di daudali di mee dela hagalee donu, gei God gaa dugu gi hongo digaula dono manawa daamaha mo dono hagawelewele.

\VS{9}Di hagaduadua mo di haga mmaemmae gaa noho i baahi digau huogodoo ala e haihai di huaidu, digau o Jew i mua mo digau tuadimee labelaa.

\VS{10}God gaa wanga di madamada, di aamua, mo di aumaalia, gi digau huogodoo ala e haihai di humalia, digau o Jew i mua mo digau tuadimee labelaa.

\VS{11}Idimaa, God e hagi aga nia daangada huogodoo gi di hagatau hua e dahi.\XREF{*}{{\XO 2.11: }{\XT{Deuteronomy 10.17}}}


\par }{\PP \VS{12}Digau tuadimee hagalee hai mee gi Nnaganoho a Moses. Digaula gu ihala, guu nngala, gu hagalee hagi aga go nnaganoho. Digau o Jew e hai mee gi nnaganoho, malaa, digaula gaa hai di huaidu, e hagi aga go nnaganoho.

\VS{13}Ma hagalee go di hagalongo hua gi nnaganoho dela e hai nia daangada gii donu i baahi o God, gei mai di nadau hai hegau gi nnaganoho aalaa.

\VS{14}Digau tuadimee nadau haganoho ai, gei di nadau haga gila aga nnaganoho mai nadau modongoohia iloo, digaula la go nadau haganoho, ma e aha maa digaula le e hagalee hai mee gi Nnaganoho a Moses.

\VS{15}Nia hangaahai digaula e haga modongoohia aga di hagahonu o nnaganoho la guu hihi gi lodo nadau manawa. Di nadau iloo di humalia mo di huaidu e haga modongoohia bolo di mee deenei le e donu, idimaa nadau hagamaanadu e haga huaidu ginaadou hunu madagoaa, gei hunu madagoaa e duuli digaula.

\VS{16}Malaa, di Longo Humalia dela e hagadele ko au e hai bolo deenei di hai gaa hai i di laangi deelaa, i di madagoaa a God mai Jesus Christ ga hagi aga nia hagamaanadu hagammuni o digau huogodoo.


\par }{\SH Digau o Jew mo Nnaganoho
\par }
{\PP \VS{17}Gei goe? Goe e hai bolo goe tangada o Jew, gei goe e hagadagadagagee gi nnaganoho, gei e bida hagaamu goe i do buni anga gi God.

\VS{18}Goe gu iloo di mee a God e hiihai bolo goe gi heia, gei guu kabe mai nnaganoho di hilihili di mee dela e donu.

\VS{19}Goe guu donu bolo goe tangada e dagi digau deegida, ge di maalama ni digau ala e noho i lodo di bouli,

\VS{20}tangada e aago digau ala e dadaulia, mo tangada agoago ni digau e de kabemee. Goe guu donu bolo i lodo nnaganoho, goe gu hagahonu go di kabemee mo di tonu.

\VS{21}Goe e aago digau ala i golo, gei goe e aha dela hagalee aago goe? Goe e agoago boloo, “Hudee gaiaa,” gei goe e gaiaa!

\VS{22}Gei goe e helekai boloo, “Hudee hai be di manu,” gei goe e hai be di manu! Goe e de hiihai gi nia balu god, gei goe e gaiaa nia mee i lodo nia hale daumaha!

\VS{23}Goe e bida hagaamu goe i nnaganoho a God, gei goe e haga langaadia a God i dau oho ana haganoho.

\VS{24}Di Beebaa Dabu e helekai,

\par }{\Q “Idimaa go digau o Jew,

\par }{\Q digau tuadimee e helekai huaidu i God.”\XREF{*}{{\XO 2.24: }{\XT{Isaiah 52.5}}}


\par }{\MM \VS{25}Maa goe ga haga gila aga nnaganoho, gei do sirkumsais ga dono hadinga i golo. Maa goe ga hagalee haga gila aga nnaganoho, goe e hai gadoo be tangada digi sirkumsais.

\VS{26}Maa tangada tuadimee dela digi sirkumsais, ga haga gila aga nnaganoho, malaa, God hagalee gaa dugu tangada deenei be tangada dela gu sirkumsais?!

\VS{27}Goodou digau o Jew gaa hai digau e hagahuaidu go digau tuadimee, idimaa, goodou e dagadagahi nnaganoho, ma e aha maa ne hihi adu gi goodou ala gu sirkumsais. Gei digau tuadimee le e haga gila aga nnaganoho, ma e aha maa digaula digi sirkumsais nadau huaidina.

\VS{28}Koai tangada donu o Jew gu sirkumsais gii donu? Hagalee go tangada Jew dela ne sirkumsais gi di sirkumsais tuaidina modongoohia.

\VS{29}Tangada donu o Jew la tangada o Jew i ono lodo, dono manawa la gu sirkumsais, deenei tegau ni di Hagataalunga o God, hagalee tegau ni nnaganoho. Gei tangada beenei, e kae dono hagaamu mai baahi o God, hagalee mai baahi nia daangada.\XREF{*}{{\XO 2.29: }{\XT{Deuteronomy 30.6}}}




\par }\Chap{3}{\PP \VerseOne{1}Malaa digau o Jew le e humalia ang gi ginaadou laa hongo digau tuadimee? Be dono dahidamee i golo go nadau sirkumsais?

\VS{2}Uaa, i nia mee huogodoo. Kaedahi, God gu hagadagadagagee gi digau o Jew bolo gi daahia ana helekai.

\VS{3}E hai behee, maa hunu gau i digaula ga hagalee manawa dahi, deenei le e hai bolo God ga hagalee manawa dahi?

\VS{4}Gei deeai! God le e donu, ma e aha maa digau dogologo e helekai tilikai. Di Beebaa Dabu e helekai boloo,

\par }{\Q “Oo donu gi modongoohia mai i au helekai.

\par }{\Q Goe gi aali i dau gabunga.”\XREF{*}{{\XO 3.4: }{\XT{Pisalem 51.4}}}


\par }{\MM \VS{5}Malaa e hai behee? Maa tadau haihai hala le e haga modongoohia aga di tonu o God, gidaadou le e mee di helekai boloo, “God le e hai gee i dana hagaduadua gidaadou”? (Deenei di heeu belee heeu.)

\VS{6}Gei deeai! Maa God le e hala, Mee e deemee di hagi aga henuailala!


\par }{\PP \VS{7}Maa dogu hai kai tilikai le e haga maaloo aga di madamada o God gi gidee humalia, malaa au e aha dela e hagahuaidu be tangada huaidu?

\VS{8}Malaa, gidaadou de ga helekai boloo, “Gidaadou gi heia di huaidu, gei di humalia ga gila aga”? Malaa e donu, hunu gau i golo e hagahuaidu dogu ingoo i nadau helekai bolo au e agoago beelaa. Digaula ga hagahalaua, gii tau anga.


\par }{\SH Tangada e donu ai
\par }
{\PP \VS{9}E hai behee go gidaadou digau o Jew, gidaadou e mada humalia i digau tuadimee? Hagalee hai beelaa! Au gu haga modongoohia bolo digau o Jew mo digau tuadimee le e hai hua be di mee e dahi i lala di mogobuna o di huaidu.

\VS{10}Di Beebaa Dabu e helekai,

\par }{\Q “Tangada e donu ai,\XREF{*}{{\XO 3.10: }{\XT{Pisalem 14.1-3; 53.1-3}}}


\par }{\Q \VS{11}Hagalee tangada e iloo ai,

\par }{\Q be e daumaha gi God ai.


\par }{\Q \VS{12}Nia daangada huogodoo guu huli gi daha mo God.

\par }{\Q Digau huogodoo gu ihala.

\par }{\Q Deai tangada e hai nia mee donu ai.


\par }{\Q \VS{13}Nia ngudu digaula e hai be nia daalunga ala gu maahuge.

\par }{\Q Nia helekai tilikai e lloomoi i nia holole digaula,

\par }{\Q nia lee lagalagamaaloo e hai be nia poisin o nia gihaa,

\par }{\Q e lloomoi i nadau malau ngudu.\XREF{*}{{\XO 3.13: }{\XT{Pisalem 5.9; 140.3}}}


\par }{\Q \VS{14}Gei nadau ngudu le e honu i di haga halauwa mmala.\XREF{*}{{\XO 3.14: }{\XT{Pisalem 10.7}}}


\par }{\Q \VS{15}Digaula e limalima di haga mmaemmae

\par }{\Q mo di dadaaligi nia daangada gii mmade.\XREF{*}{{\XO 3.15: }{\XT{Isaiah 59.7-8}}}


\par }{\Q \VS{16}Digaula e oho mo di hagahuaidu

\par }{\Q nia gowaa huogodoo ala e hula ginai.


\par }{\Q \VS{17}Digaula e de iloo di ala o di aumaalia.


\par }{\Q \VS{18}Digaula e de iloo di haga madagudia a God.”\XREF{*}{{\XO 3.18: }{\XT{Pisalem 36.1}}}


\par }{\MM \VS{19}Malaa, gidaadou gu iloo bolo di haga honu o nnaganoho la anga hua gi digau ala e noho i lala nnaganoho bolo gi deemee nia daangada di helekai hagaanga, ge gi gaamai henuailala hagatau gi lala di hagi aga a God.

\VS{20}Idimaa, tangada e mee di donu i baahi o God ai, mai i dana haga gila aga nnaganoho. Nnaganoho le hai gidaadou gi iloo bolo gidaadou digau gu ihala.\XREF{*}{{\XO 3.20: }{\XT{Pisalem 143.2; Galatians 2.16}}}


\par }{\SH God e hai nia daangada gii donu i dono baahi
\par }
{\PP \VS{21}Gei dolomeenei God gu haga modongoohia dana ala e hai nia daangada gii donu i dono baahi, ge hagalee mai nnaganoho. Nnaganoho Moses mo nia Beebaa o nia Soukohp le e haga modongoohia hua di maa.

\VS{22}God e hai nia daangada gii donu i dono baahi mai i di nadau hagadonu a Jesus Christ. God e hai di mee deenei ang gi digau huogodoo ala e hagadonu a Christ, idimaa, nia hai geegee dangada ai.\XREF{*}{{\XO 3.22: }{\XT{Galatians 2.16}}}

\VS{23}Nia daangada huogodoo la guu hai di huaidu, gei digaula huogodoo gu mogowaa loo, gu hagalee tau anga gi di hagamouli a God.

\VS{24}Mai tumaalia dehuia o God, digaula huogodoo guu donu i baahi o God mai i Jesus Christ ne hagamehede digaula.

\VS{25-26}God guu wanga a Mee bolo mai dono made kisakis, Mee guu hai di ala e wwede ai nia hala o nia daangada mai i nadau hagadonu a Mee. God ne hai di mee deenei belee haga modongoohia bolo ma ko Ia dela e donu. I mua, gei Mee nogo hagakono, nogo haga de iloo nia huaidu o nia daangada, gei dolomeenei, Mee e haga dina loo nia huaidu o nia daangada belee haga gila ono donu. Mai i di mee deenei, God e haga modongoohia bolo ma ko Ia dela e donu, gei e hai nia daangada huogodoo ala e hagadonu a Jesus gii donu i dono baahi.


\par }{\PP \VS{27}Malaa, ma di aha dela e mee di hagaamu go gidaadou? Di mee ai! Ge tadinga di maa le e hai bolo aha? Go tadau haga gila aga nnaganoho? Deeai, ma go tadau hagadonu!

\VS{28}Idimaa, gidaadou gu iloo bolo tangada la ne donu i baahi o God mai i di hagadonu la hua, ge hagalee mai i dono haga gila aga nnaganoho.

\VS{29}God la di God hua ni digau o Jew? Mee hagalee di God ni digau tuadimee labelaa? Uaa, Mee di God ni digau tuadimee labelaa.

\VS{30}God le e dahi hua. Mee e hai digau o Jew mo digau tuadimee gii donu i dono baahi mai i nadau hagadonu.\XREF{*}{{\XO 3.30: }{\XT{Deuteronomy 6.4; Galatians 3.20}}}

\VS{31}Malaa, deenei le hai bolo mai di hagadonu deenei, gidaadou gi kilia gi daha nia haganoho? Deeai, gidaadou hagalee kili gi daha nnaganoho, gidaadou e daahi nia maa.




\par }\Chap{4}{\SH Hagatau gi Abraham
\par }
{\PP \VerseOne{1}Gei gidaadou ga helekai bolo aha i Abraham, tamana o tadau hagadili? Ma di aha ne iloo a mee?

\VS{2}Maa mee ne donu i baahi o God i ana mee ala ne hai, gei mee gu hagaamu eia i ana mee ala ne hai, malaa hagalee i mua o God.

\VS{3}Di Beebaa Dabu e helekai,

\par }{\Q “Abraham ne hagadonu a God,

\par }{\Q gei God guu hai a mee gii donu i dono baahi

\par }{\Q mai i dono hagadonu.”\XREF{*}{{\XO 4.3: }{\XT{Genesis 15.6; Galatians 3.6}}}


\par }{\MM \VS{4}Tangada ngalua e kae dono hui, gei di hui o maa la hagalee di wanga dehuia, di hui ne ngalua ginai.

\VS{5}Tangada dela hagalee hagadagadagagee gi dono ngalua, gei e hagadagadagagee hua gi dono hagadonu a God dela e haga donu nia daangada ala gu hai hala, deelaa tangada gaa hila ginai a God, gaa donu i dono baahi.

\VS{6}Deenei tadinga di haga modongoohia nnelekai a David ne helekai i di maluagina o tangada a God dela e hai bolo e donu i dono baahi, i daha mo dono ngalua,


\par }{\Q \VS{7}“E maluagina go digau

\par }{\Q ala guu kae tumaalia o nadau ihala i baahi o God,

\par }{\Q go digau ala gu maahede nadau huaidu!\XREF{*}{{\XO 4.7: }{\XT{Pisalem 32.1-2}}}


\par }{\Q \VS{8}E maluagina go tangada

\par }{\Q dela hagalee daahi ono hala go Dimaadua!”


\par }{\MM \VS{9}Malaa, di maluagina deenei dela e helekai ai David, la anga hua gi digau ala gu sirkumsais? Deeai, anga labelaa gi digau digi sirkumsais. Idimaa, gimaadou guu dau nia helekai di Beebaa Dabu e helekai,

\par }{\Q “Abraham ne hagadonu a God,

\par }{\Q gei God guu hai a mee gii donu i dono baahi

\par }{\Q mai i dono hagadonu.”


\par }{\MM \VS{10}Ana hee ne hai ai di mee deenei? I mua Abraham ne sirkumsais, be i muli? I mua, hagalee i muli!

\VS{11}Mee ne sirkumsais nomuli, gei dono sirkumsais ne hai dahi ada haga modongoohia bolo idimaa go dono hagadonu, God guu hai a mee gii donu, i mua dono kae di sirkumsais. Deelaa laa, Abraham guu hai tamana ni digau huogodoo ala e hagadonu a God, mo digau ala guu hai go Mee gii donu, ma e aha maa digaula digi sirkumsais.\XREF{*}{{\XO 4.11: }{\XT{Genesis 17.10}}}

\VS{12}Gei mee guu hai labelaa tamana ni digau ala gu sirkumsais, ana dama gu mouli i di mouli hagadonu dela nogo mouli ai tadau damana Abraham i mua dono sirkumsais.


\par }{\SH Nia daangada e kae di hagababa a God mai di hagadonu
\par }
{\PP \VS{13}God ne hagababa gi Abraham mo dono hagadili bolo Abraham ga hai mee gi henuailala. Dana hagababa ne hai idimaa Abraham dela ne hagadonu, ge guu donu i baahi o God. Mee hagalee ne hai dana hagababa idimaa Abraham ne haga gila nnaganoho.\XREF{*}{{\XO 4.13: }{\XT{Genesis 17.4-6; 22.17-18; Galatians 3.29}}}

\VS{14}Maa di hagababa a God la anga hua gi digau ala e haga gila aga nnaganoho, malaa di hagadonu o tangada la dono hadinga ai, gei di hagababa a God le e balumee hua.\XREF{*}{{\XO 4.14: }{\XT{Galatians 3.18}}}

\VS{15}Nnaganoho e gaamai di hagawelewele o God, gei di gowaa ono haganoho ai, tee hagalongo gi nnaganoho le hagalee.


\par }{\PP \VS{16}Di hagababa ne hagamau mai i di hagadonu, belee hai di hagababa gii hai di wanga dehuia a God dela e hagadagadagagee ginai nia hagadili huogodoo o Abraham, hagalee anga hua gi digau ala e haga gila aga nnaganoho, ge anga labelaa gi digau ala e hagadonu be Abraham. Idimaa, Abraham la tamana ni gidaadou huogodoo.\XREF{*}{{\XO 4.16: }{\XT{Galatians 3.7}}}

\VS{17}Di Beebaa Dabu gu helekai,

\par }{\Q “Au ne dugu goe

\par }{\Q e hai tamana o nia henua e logo.”

\par }{\MM Malaa, di hagababa le humalia i mua nnadumada o God dela e hagadonu go Abraham, di God e haga mouli digau mmade, e helekai hua gei nia mee ala nogo hagalee, ga i golo.

\VS{18}Abraham tangada hagadonu gei dono hagadagadagagee i golo, ma e aha dono hagadagadagagee la ono hadinga ai, gei mee guu hai tamana o nia henua e logo. Di Beebaa Dabu e helekai,

\par }{\Q “Do hagadili ga dogologowaahee

\par }{\Q be nia heduu.”\XREF{*}{{\XO 4.18: }{\XT{Genesis 15.5}}}


\par }{\MM \VS{19}Ono ngadau gu hoohoo gaa lau, gei di hagadonu o maa e maaloo hua igolo i lodo dono hagamamaanadu i dono huaidina dela gu bagege, mo di hagamamaanadu Sarah dela hagalee huwa.\XREF{*}{{\XO 4.19: }{\XT{Genesis 17.17}}}

\VS{20}Di hagadonu o maa digi diagia a mee, gei mee digi manawa lua gi di hagababa a God. Di hagadonu o maa e haga honu a mee gii mahi, gei mee e haga hagaamu a God.

\VS{21}Gei mee e donu ang gi deia bolo God e hai loo gi haga gila aga dana hagababa dela ne hai.

\VS{22}Deelaa di mee a God ne helekai ai bolo Abraham ne donu mai i dono hagadonu.

\VS{23}Telekai bolo mee guu hai tangada e donu, la hagalee ne hihi hua ang gi mee modogoia,

\VS{24}ne hihi labelaa mai gi gidaadou ala guu hai digau e donu, go digau ala e hagadonu a Mee dela ne haga mouli aga a Jesus tadau Dagi mai i dono made.

\VS{25}God gu dugu ang gi Jesus gii made mai i tadau huaidu, gaa lawa ga haga mouli aga a Mee belee hai gidaadou gii donu i dono baahi.\XREF{*}{{\XO 4.25: }{\XT{Isaiah 53.4-5}}}




\par }\Chap{5}{\SH Guu donu i baahi o God
\par }
{\PP \VerseOne{1}Gidaadou ala guu donu i baahi o God mai i tadau hagadonu, gidaadou guu noho i di aumaalia i baahi o God mai i tadau Dagi go Jesus Christ.

\VS{2}Mee ne laha mai gidaadou i tadau hagadonu gi lodo tumaalia o God dela e mouli ai gidaadou. Malaa, gidaadou gi tenetene i lodo tadau hagadagadagagee idimaa gidaadou ga hai mee gi di madamada o God!

\VS{3}Gidaadou gi tenetene labelaa i lodo tadau madagoaa haingadaa, idimaa, gidaadou e iloo bolo di haingadaa e hai gidaadou gii tuu maaloo,

\VS{4}gei di tuu maaloo la di mee a God dela e hila mai ai gi gidaadou, gei dono hila mai le e hidi ai tadau hagadagadagagee.

\VS{5}Gei di hagadagadagagee deenei hagalee hai gidaadou gi manawa gee, idimaa, God ne hagahonu dono aloho gi lodo tadau manawa mai i di Hagataalunga Dabu dela ne gaamai gi gidaadou.


\par }{\PP \VS{6}Idimaa, i lodo tadau madagoaa nogo tadau hagamaamaa ai, Christ guu made gi digau huaidu, i di madagoaa ne haga noho go God.

\VS{7}Di mee e haingadaa dono hai, maa tangada gaa made gi tangada dela e donu. Holongo, tangada i golo e hiihai e made gi tangada humalia.

\VS{8}Gei God gu haga modongoohia dono aloho damanaiee i gidaadou, idimaa, i di madagoaa gidaadou nogo noho i lodo di huaidu, gei Christ guu made i tadau lohongo!

\VS{9}Malaa, gidaadou la guu hai digau e donu i baahi o God dolomeenei mai i nia dodo o Christ, deenei laa, Mee ga haga dagaloaha gidaadou labelaa gi daha mo di hagawelewele o God!

\VS{10}Gidaadou nogo hai nia hagadaumee ni God i mua, gei dolomeenei gei gidaadou guu hai nia hoo hagaaloho ni Mee mai i di made o dana Dama daane. Dolomeenei gidaadou guu hai nia hoo hagaaloho ni God, ga hagamouli hogi i di mouli o Jesus Christ!

\VS{11}Gei hagalee bolo deenei hua: gidaadou gu tenetene gi nia mee a God ne hai mai i tadau Dagi go Jesus Christ, i Mee dela ne hai gidaadou gii hai nia hoo hagaaloho ni God!


\par }{\SH Adam mo Christ
\par }
{\PP \VS{12}Di huaidu ne hanimoi gi henuailala mai i tangada e dahi, ono hala gu gaamai di made. Di hagaodi gi muli, di made guu tale ang gi digau huogodoo, idimaa, nia daangada huogodoo la gu ihala.\XREF{*}{{\XO 5.12: }{\XT{Genesis 3.6}}}

\VS{13}Di huaidu nogo i henuailala i mua nnaganoho ne gaamai. I nia gowaa ono haganoho ai, di huaidu digi tale gi tangada.

\VS{14}Mai di madagoaa Adam gaa tugi gi di madagoaa Moses, di made nogo dagi nia daangada huogodoo, dalia digau ala digi hai di huaidu a Adam ne hai i dono de hagalongo gi nnelekai a God.

\par }{\PP Adam la di haga modongoohia o tangada dela ga hanimoi maalia.

\VS{15}Gei meemaa dogolua la hagalee hai be di mee e dahi, idimaa, tumaalia o God la hagalee hai be di huaidu o Adam. Gei e donu bolo digau dogologo guu mmade mai i di huaidu o tangada e dahi. Gei tumaalia dehuia o God le koia damanaiee huoloo, dono wanga dehuia e damanaiee gi nia daangada dogologo mai i tumaalia o tangada e dahi, go Jesus Christ.

\VS{16}E hai geegee huoloo i mehanga tumaalia o God mo di huaidu a tangada e dahi ne hai. I muli di huaidu e dahi ne hai, gei di hagi aga gu gila aga, dela e helekai boloo, “Gu ihala.” Gei i muli nia hala ne logowaahee, gei tumaalia dehuia ga gila aga labelaa, e helekai boloo, “Hagalee e hala!”

\VS{17}E donu bolo di huaidu o tangada e dahi ne hidi ai di made ga daamada gaa dagi. Gei e damanaiee go di hai o tangada dela i golo ne hai, deenei go Jesus Christ: Nia daangada huogodoo ala ne kae tumaalia damanaiee, guu donu i dono baahi, gaa dagi i lodo di mouli mai i baahi o Christ.


\par }{\PP \VS{18}Malaa, di huaidu e dahi dela ne hagahuaidu nia daangada huogodoo, i di ala la hua, di haihai donu e dahi ga haga mehede nia daangada huogodoo, gaa wanga gi digaula di mouli.

\VS{19}Tee hagalongo o tangada e dahi ne hai nia daangada huogodoo gii hala, gadoo be di hagalongo o tangada e dahi gaa hai nia daangada dogologo gii donu i baahi o God.


\par }{\PP \VS{20}Nnaganoho ne hai belee haga damana nia haihai huaidu. Di madagoaa di huaidu ga damana mai, gei tumaalia o God la koia ga damana gi nonua.

\VS{21}Di huaidu e dagi nia daangada gi di made, dela gadoo be tumaalia dehuia o God dela e dagi nia daangada mai i di tonu, e dagi gi lodo di mouli dee odi mai i Jesus Christ, go tadau Dagi.




\par }\Chap{6}{\SH Made gi di huaidu, mouli i baahi o Christ
\par }
{\PP \VerseOne{1}Malaa, gidaadou la ga helekai bolo aha? Gidaadou gii noho hua i lodo tadau huaidu, gei tumaalia o God la ga damana mai?

\VS{2}Deeai! Gidaadou ne mmade gi daha mo di huaidu, malaa gidaadou e noho i lodo di huaidu behee?

\VS{3}E donu goodou gu iloo bolo di madagoaa gidaadou ne babdais buni anga gi Jesus Christ, gidaadou ne babdais buni anga gi lodo dono made.

\VS{4}Malaa, mai i tadau babdais, gei gidaadou gu buni anga gi dono made mo dono danu. Christ ne mouli aga mai i dono made i di madamada mo nia mahi o dono Damana, bolo gii noho gidaadou labelaa i lodo di mouli hoou.\XREF{*}{{\XO 6.4: }{\XT{Colossians 2.12}}}


\par }{\PP \VS{5}Idimaa gidaadou ala gu buni anga gi Mee i dono made, gidaadou guu buni labelaa gi Mee i dono mouli aga.

\VS{6}Gidaadou gu modongoohia bolo tadau mouli namua la guu mmade dalia a Jesus Christ i dono made i di loobuu belee daaligi gi daha di mogobuna huaidu i tadau baahi, gei gidaadou gu hagalee hai nia hege ni di huaidu.

\VS{7}Idimaa, di madagoaa tangada ma gaa made, geia gu dagaloaha gi daha mo di mogobuna o di huaidu.

\VS{8}Maa gidaadou ne madalia a Christ i dono made, gidaadou e hagadonu bolo gidaadou ga mouli aga labelaa dalia a Mee.

\VS{9}Gidaadou gu modongoohia bolo Christ gu haga mouli aga mai i di made, gei Mee hagalee made labelaa. Mee hagalee noho i lala nia mogobuna o di made.

\VS{10}Idimaa Mee ne made, di huaidu gu ono mogobuna i hongo o Mee ai, gei dolomeenei Mee e mouli dono mouli buni anga gi God.

\VS{11}Malaa dela di godou hagamaanadu bolo goodou digau e mmade i baahi di mouli huaidu, gei e mouli i baahi di mouli o God mai i Jesus Christ.


\par }{\PP \VS{12}Gei goodou hudee dugu anga di huaidu gi dagia godou huaidina, gi de daudali nia hiihai huaidu o godou huaidina.

\VS{13}Goodou hudee dugu anga gi nia manga o godou huaidina gii hai di huaidu. Goodou wanga ina goodou gi God, be nia daangada ala ne mouli aga i di made ang gi di mouli, gei wanga ina godou huaidina hagatau gi hai hegau gi di tonu o God.

\VS{14}Di huaidu gi hudee dagi ina goodou, idimaa goodou hagalee e mouli i lala nnaganoho, goodou e mouli i lala tumaalia o God.


\par }{\SH Nia hege ni di tonu
\par }
{\PP \VS{15}Gei gidaadou la ga helekai bolo aha? Gidaadou gaa hai nia huaidu, idimaa, gidaadou hagalee noho i lala nnaganoho, gei e noho i lala tumaalia o God? Deeai!

\VS{16}Goodou gu iloo bolo maa goodou ga hai hege ge hagalongo gi dahi dangada, goodou guu hai nia hege ni tangada dela e hagalongo ginai goodou. Goodou ma gaa hai nia hege ni di huaidu, goodou gaa hai digau e mmade. Gei goodou ma gaa hai nia hege ni di tonu, goodou gaa donu i baahi o God.

\VS{17}Gi danggee gi God, idimaa, i mua gei goodou nogo hai nia hege ni di huaidu, gei dolomeenei goodou guu hai digau e hagalongo i lodo godou manawa hagatau ang gi di tonu dela gu gidee goodou i lodo nia agoago ala ne kae go goodou.

\VS{18}Goodou gu haga maahede gi daha mo di huaidu, guu hai nia hege ni di tonu.

\VS{19}(Au e hai hegau gi nia bida helekai haingoohia, idimaa, goodou e paagege godou huaidina.) I mua, gei goodou ne wanga goodou gii hai nia hege ni di mouli gulugulua mo di huaidu, mo di haga gila aga di manawa huaidu. Gei dolomeenei goodou wanga ina goodou gii hai nia hege ni di tonu gii gila di mouli dabuaahia.


\par }{\PP \VS{20}I lodo di godou madagoaa nogo hai hege gi di huaidu, goodou nogo maahede gi daha mo di tonu.

\VS{21}Ma di humalia aha dela ne gila adu gi goodou i di godou haihai nia mee ala e langaadia ai goodou dolomeenei? Di hagaodi gi muli o nia mee aanei, la go di made!

\VS{22}Gei dolomeenei, gei goodou gu haga maahede gi daha mo di huaidu, guu hai nia hege ni God, gei di mee dela e kae go goodou la di mouli dela e hagadabu ang gi God, mo di hagaodi gi muli la di mouli dee odi.

\VS{23}Idimaa, di hui o di huaidu la go di made, gei di wanga dehuia a God la go di mouli e dee odi, dela i baahi o Jesus Christ, go tadau Dagi.




\par }\Chap{7}{\SH Di ala hagatautau o taga hai lodo
\par }
{\PP \VerseOne{1}Ogu duaahina nei, goodou gu iloo agu mee ala ga helekai ai, idimaa, goodou gu iloo di hai o nia haganoho. Nnaganoho le e dagi hua nia daangada i di madagoaa dela e mouli ai digaula.

\VS{2}Deenei dono ala: Di ahina hai lodo e noho i lala taganoho hagamau gi dono lodo i di waalooloo o dono lodo e mouli ai. Maa dono lodo gaa made, gei mee gu mehede gi daha mo taganoho hagamau deelaa.

\VS{3}Malaa, mee gaa lodo gi tuai daane, gei di lodo o maa le e mouli hua igolo, gei mee e haga ingoo bolo di ahina mouli hai be di manu. Maa di lodo o maa la guu made, gei mee gu mehede, hagalee haga ingoo bolo di ahina mouli be di manu maa mee ga hai lodo gi tuai daane labelaa.


\par }{\PP \VS{4}Ogu duaahina nei, deelaa di hai i godou baahi: I di hai o Nnaganoho Moses, goodou guu mmade labelaa, idimaa, goodou gu hagadaubuni ang gi tuaidina o Christ. Gei dolomeenei, goodou guu hai nia dama ni Mee dela ne haga mouli aga i di made, dela e hai gidaadou gii hai nnegau a God.

\VS{5}Tadau madagoaa nogo mouli i tadau manawa, gei nia hiihai huaidu ala nogo hagangalungalua go nnaganoho i lodo tadau huaidina, la ne hai gidaadou gii hai nnegau o di made.

\VS{6}Gei dolomeenei, gidaadou gu maahede gi daha mo nnaganoho, idimaa, gidaadou guu mmade gi nnaganoho dela nogo daahi gidaadou be digau galabudi, gei gidaadou gu hagalee hai hegau gi nnaganoho namua ala ne hihi, gei gu hai hegau hua gi di ala hoou o di Hagataalunga Dabu.


\par }{\SH Nnaganoho mo di huaidu
\par }
{\PP \VS{7}Gidaadou ga helekai bolo aha, ma go nnaganoho ala e huaidu? Deeai! Nnaganoho ala ne hai au gi iloo di hai o di huaidu. Maa taganoho digi helekai boloo, “Hudee hagagailaa,” gei au e de iloo di hagagailaa.\XREF{*}{{\XO 7.7: }{\XT{Exodus 20.17; Deuteronomy 5.21}}}

\VS{8}Malaa, di huaidu dela ne hagangalua aga nia hagadilinga maanadu dumaanga i ogu lodo mai i taganoho. Gei di maa bolo nnaganoho ai, di huaidu la dono hadinga ai.

\VS{9}Au nogo mouli gi di mouli i daha mo nnaganoho. Di madagoaa taganoho ne gila aga, gei di huaidu gu gila aga labelaa,

\VS{10}gei au guu hai tangada e made. Malaa, taganoho dela belee hai au gi mouli, la ne hai au gii made.

\VS{11}Di huaidu ne gidee dono madagoaa humalia mai i taganoho, gu halahalau au, gu daaligi au gii made.\XREF{*}{{\XO 7.11: }{\XT{Genesis 3.13}}}


\par }{\PP \VS{12}Malaa, nnaganoho le e dabu, nia helekai o nnaganoho le e dabu, e donu ge e humalia.

\VS{13}E hai behee? Di mee deenei le e haga modongoohia bolo di mee humalia la guu hai au gii made? Deeai! Di huaidu dela ne hidi ai di maa. Di huaidu ne hai au gii hai tangada e made, i dana haga hai hegau di mee humalia bolo gi modongoohia aga di huaidu. Idimaa, nia helekai o nnaganoho gu haga modongoohia bolo di huaidu la di huaidu damanaiee.


\par }{\SH Di hai baahi i lodo nia daangada
\par }
{\PP \VS{14}Gidaadou gu iloo bolo nnaganoho la mai baahi o God, gei au tangada dangada, guu hui be di hege ang gi di huaidu.

\VS{15}Au e de iloo agu mee ala e hai, idimaa, au hagalee hai nia mee ala e hiihai ginai au, gei au e hai hua go nia mee ala e de hiihai ginai au.\XREF{*}{{\XO 7.15: }{\XT{Galatians 5.17}}}

\VS{16}Idimaa au e hai di mee dela e de hiihai ginai au, le e haga modongoohia bolo au e donu hua bolo nnaganoho le e donu.

\VS{17}Hagalee ko au deenei dela e hai di maa, go di huaidu dela i ogu lodo.

\VS{18}Au e iloo bolo di haihai humalia la hagalee i lodo dogu huaidina dangada. Idimaa, dogu hiihai e hai di mee humalia la i ogu lodo, gei di maa e deemee di hai ko au.

\VS{19}Au hagalee hai di mee humalia belee hai, gei au e hai di mee huaidu, go di mee dela e de hiihai ginai au le e hai koau.

\VS{20}Maa au gaa hai di mee dela e de hiihai ginai au belee hai, malaa, hagalee ko au dela ne hai di maa, di huaidu dela i ogu lodo ne hai di maa.


\par }{\PP \VS{21}Malaa, au gu gidee bolo taga noho deenei le e ngalua: Dogu madagoaa dela e hiihai belee hai di humalia, gei di maa go di huaidu hua dela ne hilihili aga ko au.

\VS{22}Ogu lodo e tenetene gi nnaganoho a God,

\VS{23}gei au gu gidee tuai haganoho dela e ngalua i lodo dogu huaidina, go taganoho dela e hai baahi gi taganoho dela e donu ginai agu hagamamaanadu, gei au gu galabudi go taganoho o di huaidu dela e ngalua i dogu huaidina.

\VS{24}Au tangada hua e lodo huaidu! Ma koai dela ga haga dagaloaha au gi daha mo tuaidina deenei, dela e dagi au gi lodo di made?

\VS{25}Di mee bolo mee ang gi God dela e haga gila aga di mee deenei, mai baahi tadau Dagi go Jesus Christ!

\par }{\PP Malaa deenei dagu hai: Au e hai hegau gi nnaganoho God i lodo agu hagamamaanadu, gei dogu huaidina dangada e hai hegau gi taganoho o di huaidu.




\par }\Chap{8}{\SH Di mouli i di Hagataalunga Dabu
\par }
{\PP \VerseOne{1}Digau ala e mouli buni anga gi Jesus Christ la hagalee halauwa,

\VS{2}idimaa, taganoho o di Hagataalunga Dabu dela e haga mouli gidaadou i tadau buni anga gi Jesus Christ, gu hagamehede au gi daha mo taganoho o di huaidu mo di made.

\VS{3}Di mee Nnaganoho Moses ne deemee di hai idimaa tuaidina dangada le e bagege, gei God guu hai di maa. Mee gu hunahuna di huaidu i baahi tuaidina dangada i dana hagau mai dana Dama donu gii hai tuaidina dangada huaidu belee hagamadammaa di huaidu.

\VS{4}God ne hai di mee deenei belee haga gila aga nia helekai donu o nnaganoho i tadau baahi ala e mouli i di Hagataalunga, hagalee mouli i di hiihai dangada.

\VS{5}Digau ala e mouli i nadau hiihai, nadau hagamamaanadu e dagi go nadau hiihai o naadou. Digau ala e mouli i di Hagataalunga, digaula e dagi go di hiihai o di Hagataalunga Dabu.

\VS{6}Di hagaodi gi muli o digau ala e dagi go nadau manawa hiihai, la go di made. Di hagaodi gi muli o digau ala e dagi go di Hagataalunga, la go di mouli mo di aumaalia.

\VS{7}Tangada dela e dagi go dono manawa hiihai oono, guu hai di hagadaumee ni God, idimaa, mee hagalee haga gila aga nnaganoho a God, gei e donu, mee e deemee di haga gila aga nia maa.

\VS{8}Digau ala e dagi go nadau manawa hiihai o naadou, le e deemee di haga tenetene a God.


\par }{\PP \VS{9}Goodou hagalee dagi go godou manawa hiihai, gei goodou e dagi go di Hagataalunga, maa e donu bolo di Hagataalunga o God le e noho i godou lodo. Maa di Hagataalunga o Christ ga hagalee i baahi tangada, gei mee hagalee di tama ni Christ.

\VS{10}Maa Christ e noho i godou lodo, gei di Hagataalunga Dabu la guu hai di godou mouli,\FTNT{*}{{\FR 8.10: }{\FQ{gei di Hagataalunga Dabu la guu hai di godou mouli,
}}{\FT{be
}}{\FQ{godou hagataalunga la gu mouli,}}} idimaa, goodou guu donu i baahi o God, ma e aha maa godou huaidina le e mmade i di huaidu.

\VS{11}Idimaa, maa di Hagataalunga o God dela ne haga mouli aga a Christ mai i dono made, le e noho i godou lodo, malaa Mee dela ne haga mouli aga a Christ mai i dono made, la ga gowadu labelaa di mouli gi godou huaidina dangada dangada, mai i dono Hagataalunga dela i godou lodo.\XREF{*}{{\XO 8.11: }{\XT{1-Corinthians 3.16}}}


\par }{\PP \VS{12}Gei deelaa laa, ogu duaahina nei, tadau hegau i golo belee hai, hagalee belee mouli i di mouli o tadau hiihai.

\VS{13}Maa goodou e mouli i godou manawa hiihai, gei goodou gaa mmade. Maa goodou ga mouli i di Hagataalunga Dabu, goodou e haga mmade gi daha godou haihai hala, gaa hai digau e mouli.

\VS{14}Idimaa, digau ala e dagi go di Hagataalunga o God, la nia dama ni God.

\VS{15}Di Hagataalunga dela ne gowadu go God gi goodou, e hagalee haga hai hege goodou, gei hagalee hai goodou gi mmaadagu, gei e hai goodou gii hai nia dama ni God mai di mahi o di Hagataalunga dela e hai gidaadou gi tangi ang gi God, boloo, “Tamana, dogu Damana!”\XREF{*}{{\XO 8.15: }{\XT{Mark 14.36; Galatians 4.5-7}}}

\VS{16}Di Hagataalunga o God e haga puni anga gi tadau hagataalunga e haga modongoohia bolo gidaadou nia dama ni God.

\VS{17}Idimaa gidaadou guu hai nia dama ni Mee, gei gidaadou ga hai mee gi nia mee a Maa nogo benebene ang gi ana dama, gei gidaadou ga madalia a Christ e hai mee labelaa gi di maluagina a God dela ne benebene ang gi Christ. Idimaa, maa gidaadou ga madalia a Christ e hagaduadua, gei gidaadou ga hai mee labelaa gi dono madamada.


\par }{\SH Di madamada dagidilaangi
\par }
{\PP \VS{18}Au e hagamaanadu bolo di hagaduadua dela e tale mai gi gidaadou dolomeenei, la hagalee tau gi di madamada dela ga gila mai gi gidaadou.

\VS{19}Nia mee huogodoo ala ne hai go God le e talitali nia dama a God gi kila aga.

\VS{20}Nia mee huogodoo ala ne hai go God guu mee hua di maa gi daha, gu deai ono hadinga ai, hagalee mai nadau hiihai, gei mai di hiihai o God bolo ma e hai beelaa, i di hagadagadagagee\XREF{*}{{\XO 8.20: }{\XT{Genesis 3.17-19}}}

\VS{21}bolo dahi laangi hua, nia mee ne hai go God ga dagaloaha gi daha mo di mouli hege ang gi di made, ga madalia nia dama a God i lodo nadau dagaloaha madamada.

\VS{22}Gidaadou gu iloo bolo nia mee ne hai go God le e mmaemmae gaa dae mai gi dangi nei gadoo be di mmae o di ahina ma ga haanau.

\VS{23}Ma hagalee go nia mee ala ne hai e mmaemmae hua, gei gidaadou labelaa ala ne kae di Hagataalunga Dabu matagidagi i tumaalia i baahi o God, e mmaemmae labelaa tadau lodo i tadau talitali di madagoaa a God ma gaa hai gidaadou nia dama ni aana ge e haga dagaloaha tadau huaidina hagatau.\XREF{*}{{\XO 8.23: }{\XT{2-Corinthians 5.2-4}}}

\VS{24}Ma go tadau hagadagadagagee dela ne haga mouli ai gidaadou. Maa gidaadou e gidee tadau mee ala e hagadagadagagee ginai, gei tadau hagadagadagagee la hagalee di hagadagadagagee e donu. Idimaa, deai tangada e hagadagadagagee gi di mee dela e gidee ia ai!

\VS{25}Maa gidaadou ga hagadagadagagee gi nia mee ala e de gidee, gei gidaadou e talitali ge hagakono di manawa.


\par }{\PP \VS{26}I di ala la hua, di Hagataalunga Dabu e hanimoi e hagamaamaa gidaadou i lodo tadau paagege. Idimaa, gidaadou e de iloo di hai dalodalo, gei di Hagataalunga e dalodalo i gidaadou ang gi God i nia lee ala e deemee di haga modongoohia go nnelekai.

\VS{27}Gei God dela e gidee i lodo di manawa tangada, le e iloo di hagamaanadu o di Hagataalunga, idimaa, di Hagataalunga Dabu e dalodalo ang gi God i gidaadou i dono hiihai.


\par }{\PP \VS{28}Gidaadou gu iloo bolo God gaa hai nia mee huogodoo gii kila humalia ang gi digau ala e aloho i de Ia, go digau ala ne gahi go Mee gii hai be dono manawa.

\VS{29}Digau ala ne hilihili go God, guu hili gi daha go Mee gii hai be dana Dama go Christ, bolo gii hai dana Dama di ulumadua o nia duaahina dogologo.

\VS{30}Gei God gaa gahi digau ala ne hili gi daha, gaa hai digaula gii donu i dono baahi, gaa hai digaula gi hai mee gi dono madamada.


\par }{\SH Di aloho o God i lodo Jesus Christ
\par }
{\PP \VS{31}Gidaadou ga helekai bolo aha gi nia mee aanei? Maa God e madalia gidaadou, koai e mee di hai baahi mai gi gidaadou?

\VS{32}God digi duulia dana Dama go Jesus Christ gi daha, Mee ne dumaalia mai a Mee gi gidaadou huogodoo belee hai ai tigidaumaha! Malaa e hai behee, Mee hagalee ga gaamai dehuia gi gidaadou nia mee huogodoo labelaa?

\VS{33}Koai dela e haga hala nia daangada a God ne hilihili? God guu lawa di helekai bolo digaula gu hagalee hala!

\VS{34}Malaa, koai dela ga hagahuaidu digaula? Hagalee go Jesus Christ dela ne made gei e donu ga mouli aga, gaa noho i di baahi gau donu o God, e dalodalo ang gi God i gidaadou.

\VS{35}Gei di maa koai dela e mee di wwae gidaadou gi daha mo di aloho o Christ? Hagalee go di hagamada, di haingadaa, tadaaligi, di hiigai, di hagaloale, di mee haga lliga, be go di made!

\VS{36}Idimaa, di Beebaa Dabu e helekai,

\par }{\Q “Idimaa Kooe, dela gaa noho ai gimaadou

\par }{\Q i lodo di haingadaa o di made

\par }{\Q i lodo nia madagoaa huogodoo.

\par }{\Q Gimaadou e hai gadoo be nia siibi

\par }{\Q ala ga daaligi gii mmade.”\XREF{*}{{\XO 8.36: }{\XT{Pisalem 44.22}}}


\par }{\MM \VS{37}Gei deeai, i lodo nia mee huogodoo aanei, gidaadou guu dohu i di aali, mai dono aloho i gidaadou!

\VS{38}Au e hagadagadagagee bolo ma deai di mee e mee di wwae gidaadou gi daha mo di aloho o God ai: Hagalee go di made be go di mouli, hagalee go digau di langi be go nia dagi o di langi be go nia mogobuna o di langi, hagalee go di madagoaa dolomeenei be go di madagoaa maalia,

\VS{39}hagalee go bahi i nua henuailala be go bahi i lala o henuailala. Deai di mee i lodo ana mee ala ne hai e mee di wwae gidaadou gi daha mo di aloho o God ai, go di aloho dela ne hai mee ginai gidaadou mai tadau Dagi go Jesus Christ.




\par }\Chap{9}{\SH God mo ana daangada
\par }
{\PP \VerseOne{1}Au e helekai i di tonu, au di tama ni Christ, au hagalee helekai tilikai. Dogu modongoohia di tonu dela e dagi go di Hagataalunga Dabu e haga modongoohia mai labelaa bolo au hagalee helekai tilikai,

\VS{2}i dogu helekai bolo dogu manawa gee la gu damanaiee, gei di mmae o dogu manawa e dee odi

\VS{3}ang gi agu daangada donu, gi ogu goneiga donu, mo ogu dodo. Dogu hiihai bolo God ne belee haga halauwa hua au, gi daawa au gi daha mo Christ e haga humalia ogu duaahina ala go ogu gau donu.

\VS{4}Digaula la nia daangada ni God. Mee ne hai digaula gii hai ana dama, ga hagi anga gi digaula dono madamada, gaa hai dana boloagi gi digaula, gaa wanga gi digaula nnaganoho. Digaula gu daumaha donu, ge digaula guu kae nia hagababa a God.\XREF{*}{{\XO 9.4: }{\XT{Exodus 4.22}}}

\VS{5}Digaula la nia hagadili ni madau maadua mmaadua. Christ dono huaidina dangada e dau ang gi nadau hagadili. Gi haga hagaamuina a God go Tagi o nia mee huogodoo, gaa hana hua beelaa. Amen.


\par }{\PP \VS{6}Au hagalee helekai bolo di hagababa a God la digi gila, idimaa, hagalee go digau Israel huogodoo la nia daangada ni God.

\VS{7}Ge hagalee nia daangada huogodoo o di hagadili o Abraham la nia dama ni God. God ne helekai gi Abraham,

\par }{\Q “Ma go di hagadili hua o Isaac

\par }{\Q aalaa go digau e dau.”\XREF{*}{{\XO 9.7: }{\XT{Genesis 21.12}}}


\par }{\MM \VS{8}Gei nia dama ala e haanau mai i daha mo di hagababa, la hagalee nia dama ni God. Ma go nia dama ala ne haanau i lodo di hagababa a God, aalaa go nia dama o di hagadili e dau.

\VS{9}Idimaa, di hagababa a God la ne hai gi nia helekai aanei,

\par }{\Q “Dahi madagoaa e tau anga,

\par }{\Q gei Au ga hanimoi,

\par }{\Q gei Sarah ga haanau dana dama daane.”\XREF{*}{{\XO 9.9: }{\XT{Genesis 18.10}}}


\par }{\MM \VS{10}Ge hagalee deenei hua. Nia dama daane Rebecca le e dogolua, di nau damana e dahi dela go di madau damana madua go Isaac.

\VS{11-12}God ne helekai gi Rebecca bolo gi gila ai dono manawa i dana hilihili dana dama daane e dahi i meemaa, boloo,

\par }{\Q “Tangada madua la ga hai hegau

\par }{\Q gi tangada dulii.”

\par }{\MM Nia helekai aanei ne hai i mua di haanau meemaa, ge i mua di nau hai di huaidu be di humalia, gei God ne hai dana hilihili mai dono hiihai gahigahi meemaa, hagalee mai i nau mee ala ne hai.\XREF{*}{{\XO 9.11-12: }{\XT{Genesis 25.23}}}

\VS{13}Idimaa, di Beebaa Dabu e helekai,

\par }{\Q “Au ne aloho i Jacob,

\par }{\Q gei Au ne de hiihai gi Esau.”\XREF{*}{{\XO 9.13: }{\XT{Malachi 1.2-3}}}


\par }{\MM \VS{14}Malaa, gidaadou la ga helekai bolo aha, God le e hai gee? Deeai, hagalee hai gee.

\VS{15}Idimaa, Mee gu helekai ang gi Moses,

\par }{\Q “Au e dumaalia gi di ingoo hua tangada

\par }{\Q dela e hiihai ginai Au,

\par }{\Q gei Au e aloho i di ingoo hua tangada

\par }{\Q dela e hiihai ginai Au.”\XREF{*}{{\XO 9.15: }{\XT{Exodus 33.19}}}


\par }{\MM \VS{16}Deenei laa, nia mee huogodoo hagalee hai mai i di hiihai be go di hai mee o tangada, gei mai tumaalia o God.

\VS{17}Di Beebaa Dabu e helekai bolo God ne helekai gi di king o Egypt boloo,

\par }{\Q “Au ne hai goe gii king

\par }{\Q belee haga modongoohia ogu mogobuna,

\par }{\Q ge hagadele dogu ingoo gi modongoohia

\par }{\Q i hongo henuailala hagatau.”\XREF{*}{{\XO 9.17: }{\XT{Exodus 9.16}}}


\par }{\MM \VS{18}Deelaa laa, God e dumaalia ang gi tangada dela e hiihai ginai Ia, gei e haga hamaaloo tangada dela e hiihai ginai Ia e haga hamaaloo.


\par }{\SH Di hagawelewele mo tumaalia o God
\par }
{\PP \VS{19}Tangada i goodou ga helekai mai gi di au, “Ma gaa hai beenei, dehee di hai a God e gidee di hala o tangada? Gei di maa koai dela e mee di hai baahi gi di manawa o God?”

\VS{20}Dogu ihoo hagaaloho nei, goe koai dela e helekai hai baahi ang gi God? Di boolo hadu e deemee di heeu gi tangada dela ne hai eia boloo, “Goe e aha dela ne hai au beenei?”\XREF{*}{{\XO 9.20: }{\XT{Isaiah 29.16; 45.9}}}

\VS{21}Taane hai boolo ono donu e hai hegau gi nia hagadilinga gelegele, e hai ana boolo e lua mai di hagamunga gelegele e dahi. E dahi ang gi di madagoaa hagalabagau, ge dahi e nnoo mau e hai hegau ai.


\par }{\PP \VS{22}Malaa e hai be di hai a God. Mee ne hiihai e haga modongoohia aga dono hagawelewele mo e hai nia daangada gi iloo ono mogobuna. Gei Mee nogo hagakono dono manawa ang gi digau ala i lala dono hagawelewele, guu hai digau ala belee kili gi daha.

\VS{23}Gei Mee ne hiihai e haga modongoohia aga labelaa dono madamada aamua dela ne dugu mai gi gidaadou i lala dono dumaalia, go gidaadou ala gu hagatogomaalia go Mee e wanga ginai dono madamada.

\VS{24}Go gidaadou ala gu haga gahi go Mee, digau o Jew mo digau tuadimee labelaa.

\VS{25}Dela gu helekai iei Mee i lodo di Beebaa Hosea,

\par }{\Q “Nia daangada la hagalee nia daangada ni aagu,

\par }{\Q gei Au ga haga ingoo digaula boloo, ‘Agu daangada’.

\par }{\Q Tenua dela digi aloho iei Au,

\par }{\Q gei Au ga haga ingoo digaula boloo,

\par }{\Q ‘Ogu ihoo hagaaloho.’\XREF{*}{{\XO 9.25: }{\XT{Hosea 2.23}}}


\par }{\Q \VS{26}Gei i lodo hua di gowaa dela ne hai telekai gi digaula boloo,

\par }{\Q ‘Goodou hagalee nia daangada ni aagu,’

\par }{\Q deelaa di gowaa digaula ga haga ingoo boloo,

\par }{\Q ‘Nia dama ni di God Mouli.’ ”\XREF{*}{{\XO 9.26: }{\XT{Hosea 1.10}}}


\par }{\MM \VS{27}Gei Isaiah e haga modongoohia digau Israel, boloo,

\par }{\Q “Ma e aha maa digau Israel ga dogologowaahee

\par }{\Q be nia gelegele tongotai,

\par }{\Q gei digau hua dulii ga hagamouli,


\par }{\Q \VS{28}idimaa, Dimaadua ga limalima hua

\par }{\Q dana hagi aga digau ala i hongo henuailala.”\XREF{*}{{\XO 9.28: }{\XT{Isaiah 10.22-23}}}


\par }{\MM \VS{29}Malaa, e hai be nnelekai Isaiah i mua, boloo,

\par }{\Q “Maa nei bolo Dimaadua Aamua Huoloo

\par }{\Q digi dugu mai tadau hagadili,

\par }{\Q gei gidaadou guu hai gadoo be Sodom mo Gomorrah.”\XREF{*}{{\XO 9.29: }{\XT{Isaiah 1.9}}}


\par }{\SH Israel mo di Longo Humalia
\par }
{\PP \VS{30}Malaa, gidaadou la ga helekai bolo aha? Gidaadou ga helekai bolo digau tuadimee hagalee hagamahi gii donu i baahi o God, gei guu donu mai i nadau hagadonu a God.

\VS{31}Gei digau Israel nogo halahala nadau haganoho bolo gii donu ginaadou i baahi o God, gei digi gidee ginaadou.

\VS{32}Malaa dehee tadinga di mee deenei? Idimaa, digaula e hagamaanadu bolo ginaadou e mee hua di donu mai i nadau hangaahai, hagalee go di hagadonu. Digaula gu tingatinga i di hadu haga hinga dangada,

\VS{33}dela e helekai ai di Beebaa Dabu,

\par }{\Q “Goodou mmada!

\par }{\Q Au gaa dugu dagu hadu gi lodo Zion,

\par }{\Q e hai di hadu haga hingahinga dangada.

\par }{\Q Be koai hua dela e hagadonu a Mee,

\par }{\Q geia e hagalee manawa gee.”\XREF{*}{{\XO 9.33: }{\XT{Isaiah 28.16}}}




\par }\Chap{10}{\PP \VerseOne{1}Ogu duaahina nei, au e hiihai huoloo aga i lodo dogu manawa hagatau bolo agu daangada donu huogodoo gi hagamouli. Au e hagamahi e dalodalo gi God i digaula!

\VS{2}Au e mee di haga modongoohia adu gi goodou bolo digaula gu dogi ang gi God. Gei nadau dogi anga la hagalee daudali di kabemee dela e donu.

\VS{3}Idimaa, digaula digi iloo di ala dela e hai ginaadou gii donu i baahi o God, e haihai hua nadau huai ala i ginaadou, malaa, digaula digi daudalia di ala a God dela e hai ginaadou gii donu i dono baahi.

\VS{4}Idimaa, Christ gu haga modongoohia di hagalawa o nnaganoho, gei digau huogodoo ala gu hagadonu la guu hai digau e donu i baahi o God.


\par }{\SH Di haga mouli ang gi digau huogodoo
\par }
{\PP \VS{5}Deenei di mee Moses ne hihi bolo gii hai nia daangada gii donu i baahi o God i di nadau hagalongo ang gi nnaganoho,

\par }{\Q “Be koai hua dela e hagalongo

\par }{\Q ge e daudali nnaganoho, geia ga mouli.”\XREF{*}{{\XO 10.5: }{\XT{Leviticus 18.5}}}


\par }{\MM \VS{6}Di mee di Beebaa Dabu e haga modongoohia tangada dela e donu i baahi o God mai i dono hagadonu la deenei,

\par }{\Q “Goe hudee heeu adu boloo,

\par }{\Q ‘Ma koai dela gaa hana gi di langi?’ ”

\par }{\MM (belee laha ia a Christ).\XREF{*}{{\XO 10.6: }{\XT{Deuteronomy 30.12-14}}}


\par }{\Q \VS{7}“Hudee heeu labelaa boloo,

\par }{\Q ‘Ma koai dela gaa hana gi bahi i lala henuailala?’ ”

\par }{\MM (belee laha aga a Christ mai di made).


\par }{\MM \VS{8}Deenei di mee e helekai ai boloo,

\par }{\Q “Nia helekai a God le e hoohoo adu gi di goe,

\par }{\Q i lodo doo ngudu, i lodo do manawa.”

\par }{\MM Aalaa go nia helekai o di hagadonu ala e agoago go gimaadou.

\VS{9}Maa goe ga haga modongoohia gi doo ngudu bolo Jesus la go Tagi, ga hagadonu i lodo do manawa bolo God ne haga mouli aga a Mee mai di made, gei goe ga hagamouli.

\VS{10}Idimaa, ma go tadau hagadonu dela e hai gidaadou gii donu i baahi o God, gei tadau haga modongoohia a Mee gi tadau ngudu dela e hai gidaadou gi mouli.

\VS{11}Di Beebaa Dabu e helekai boloo,

\par }{\Q “Be koai hua dela ga hagadonu a Mee,

\par }{\Q geia hagalee haga langaadia.”\XREF{*}{{\XO 10.11: }{\XT{Isaiah 28.16}}}


\par }{\MM \VS{12}Nnelekai aanei la ang gi digau huogodoo, idimaa, di hai geegee i mehanga digau o Jew mo digau tuadimee ai. God e dahi hua, di Tagi ni digaula huogodoo, gei e haga maluagina digau huogodoo ala e tangi ang gi de Ia.

\VS{13}Di Beebaa Dabu e helekai,

\par }{\Q “Digau ala ma ga tangi anga

\par }{\Q i di ingoo o Dimaadua i di hagamaamaa,

\par }{\Q le e hagamouli.”\XREF{*}{{\XO 10.13: }{\XT{Joel 2.32}}}


\par }{\MM \VS{14}Malaa, digaula e tangi ang gi Mee behee maa ginaadou digi hagadonu? Gei digaula e hagadonu behee maa ginaadou digi longono nia helekai? Gei digaula e longono behee, maa nia helekai la digi agoago ina gi digaula?

\VS{15}Gei nnelekai le e agoago behee maa digau agoago la digi hagau ina gi daha? Di Beebaa Dabu e helekai,

\par }{\Q “E madamada huoloo go di lloomoi o digau

\par }{\Q ala e gaamai di Longo Humalia!”\XREF{*}{{\XO 10.15: }{\XT{Isaiah 52.7}}}


\par }{\MM \VS{16}Hagalee go digaula huogodoo ne kae di Longo Humalia. Isaiah gu helekai,

\par }{\Q “Meenei Dimaadua, ma koai e hagadonu madau helekai?”\XREF{*}{{\XO 10.16: }{\XT{Isaiah 53.1}}}


\par }{\MM \VS{17}Malaa, di hagadonu le e hidi mai i di longono nia helekai, gei nia helekai ne lloomoi i nia agoago o Christ.


\par }{\PP \VS{18}Gei au ga heeu be di maa e donu digau Israel digi longono nia helekai agoago? Deeai, digaula gu longono, i di Beebaa Dabu e helekai:

\par }{\Q “Di lee o nadau helekai gu modoho gi hongo henuailala hagatau,

\par }{\Q gei nadau helekai guu dau i nia mada o henuailala.”\XREF{*}{{\XO 10.18: }{\XT{Pisalem 19.4}}}


\par }{\MM \VS{19}Malaa, au ga heeu labelaa be di maa e donu digau Israel digi modongoohia di mee deenei? Ma go Moses modogoia dela ne helekai gi di maa matagidagi,

\par }{\Q “Au ga haga hai hegau tenua damana balumee

\par }{\Q gi heia agu daangada gi dubua;

\par }{\Q Au gaa hai tenua de kabemee

\par }{\Q gi heia agu daangada gi hagawelewele.”\XREF{*}{{\XO 10.19: }{\XT{Deuteronomy 32.21}}}


\par }{\MM \VS{20}Gei Isaiah e helekai haga madammaa,

\par }{\Q “Au ne gida go digau ala hagalee nogo halahala Au.

\par }{\Q Au ne haga gida Au gi digau ala hagalee nogo heheeu Au.”\XREF{*}{{\XO 10.20: }{\XT{Isaiah 65.1-2}}}


\par }{\MM \VS{21}Mee gu helekai i di hai o Israel,

\par }{\Q “Di laangi hagatau Au nogo holo gi daha ogu lima

\par }{\Q belee hagagahi mai digau de hagalongo

\par }{\Q ge e hai baahi mai gi di Au.”




\par }\Chap{11}{\SH Tumaalia God gi Israel
\par }
{\PP \VerseOne{1}Gei au ga heeu, God la gu de hiihai gi ana daangada donu? Deeai! Au tangada o Israel donu, di hagadili o Abraham, di madawaawa o Benjamin.\XREF{*}{{\XO 11.1: }{\XT{Philippians 3.5}}}

\VS{2}God digi de hiihai gi ana daangada ne hilihili matagidagi. Goodou gu iloo di Beebaa Dabu e haga modongoohia bolo Elijah ne dangi ang gi God e hai baahi ang gi digau Israel, boloo,


\par }{\Q \VS{3}“Meenei Dimaadua,

\par }{\Q digaula gu dadaaligi gii mmade au soukohp,

\par }{\Q gu oho gi daha au gowaa hai tigidaumaha,

\par }{\Q ko au hua ne dubu i golo,

\par }{\Q gei digaula belee daaligi au gii made.”\XREF{*}{{\XO 11.3: }{\XT{1-Kings 19.10,14}}}


\par }{\MM \VS{4}God ne helekai bolo aha gi mee? Ne helekai boloo,

\par }{\Q “Au ne benebene agu daangada e hidu mana (7,000)

\par }{\Q ala digi daumaha ang gi di balu god go Baal.”\XREF{*}{{\XO 11.4: }{\XT{1-Kings 19.18}}}


\par }{\MM \VS{5}Gei dolomeenei le e hai beelaa: Digau hogoohi loo e dubu i digau ala ne hilihili go God i dono dumaalia.

\VS{6}Di hilihili a Maa la ne hai i dono dumaalia dehuia, hagalee mai i nadau mee ala ne hai. Maa di hilihili a God la ne hai mai i nadau mee ala ne hai, gei tumaalia o Maa la hagalee tumaalia e donu.


\par }{\PP \VS{7}Malaa e hai behee? Digau Israel la digi gidee nadau mee nogo halahala. Digau hua hogoohi ala ne hilihili go God ne gidee. Gei digau ala i golo la gu haga longoduli gi di gahigahi a God.

\VS{8}Di Beebaa Dabu e helekai,

\par }{\Q “God gu haga bagege digaula.

\par }{\Q Nadau golomada gu de gidee,

\par }{\Q nadau dalinga gu de longono,

\par }{\Q gaa dae mai loo gi dangi nei.”\XREF{*}{{\XO 11.8: }{\XT{Deuteronomy 29.4; Isaiah 29.10}}}


\par }{\MM \VS{9}Gei David gu helekai,

\par }{\Q “Nadau hagamiami gii hai di mee e hele ge kumi digaula.

\par }{\Q Digaula gii too gi lala ge gii kae nadau hagaduadua!\XREF{*}{{\XO 11.9: }{\XT{Pisalem 69.22-23}}}


\par }{\Q \VS{10}Nadau golomada gi dee gida,

\par }{\Q gei digaula gii piga i lodo nadau haingadaa

\par }{\Q i nia madagoaa huogodoo.”


\par }{\MM \VS{11}Au ga heeu: Di madagoaa digau o Jew ne tingatinga, digaula guu too gu hagalee? Deeai! Idimaa digaula guu hai di huaidu, gei di haga mouli guu hana gi digau tuadimee belee hai digau o Jew gi dubua.

\VS{12}Di hala o digau o Jew la gu haga maluagina henuailala. Di hagaloale o digau o Jew i baahi di Hagataalunga, la guu hai digau tuadimee gi maluagina huoloo. Malaa, di maluagina la koia ga damana i di madagoaa di hulu o digau o Jew ma ga dogomaalia!


\par }{\SH Di haga mouli o digau tuadimee
\par }
{\PP \VS{13}Dolomeenei gei au e helekai adu gi goodou digau tuadimee. I lodo hua dogu madagoaa e hai tangada agoago hagau ang gi digau tuadimee, gei au e hagaamu i dogu ngalua.

\VS{14}Holongo au e mee di hai agu daangada donu o Jew gi dubua gii mee di mouli hunu ginaadou.

\VS{15}Idimaa, di madagoaa dela ne kili digaula gi daha, nia hagadaumee a God la guu huli guu hai nia hoo hagaaloho ni Mee. Malaa, gaa hai behee go di madagoaa dela ga haga heaga ai digaula? Gaa hai be di mouli ang gi digau mmade!


\par }{\PP \VS{16}Maa di baahi palaawaa matagidagi la gaa wanga gi God, gei di palaawaa hagatau la ni Mee. Maa nia aga laagau la ga tigidaumaha ang gi God, gei nia manga laagau labelaa ni Mee.

\VS{17}Hunu manga o di laagau olib hagalabagau la gu hadihadi gi daha, gei nia manga laagau olib lodo geinga gu hagapuni ang gi tuaidina o di laagau hagalabagau deelaa. Goodou digau tuadimee e hai be nia manga o di laagau lodo geinga, ge dolomeenei, goodou gu buni anga gi digau o Jew, gu hai mee gi di mouli hagataalunga maaloo o digau o Jew.

\VS{18}Deelaa laa, goodou hudee haga balumee ina nia daangada ne hadihadi gi daha be nia manga laagau. Goodou e deemee di hagaamu goodou. Goodou e hai be di manga laagau, deenei laa, goodou e deemee di haga mouli nia aga o di laagau. Nia aga laagau ala e haga mouli ana manga, aalaa go goodou.


\par }{\PP \VS{19}Malaa, goodou ga helekai boloo, “Uaa, nia manga la ne hadihadi belee haga aadee au.”

\VS{20}Di mee deenei le e donu, digaula ne hadihadi gi daha, idimaa, digaula e de hagadonu, gei goodou e noho hua igolo i di godou hagadonu. Malaa, goodou hudee hagaamuina goodou, goodou gi mmaadagu.

\VS{21}God digi dumaalia ang gi digau o Jew ala e hai be nia manga laagau donu. Gei goodou e hagamaanadu bolo God ga dumaalia adu gi goodou?

\VS{22}Mmada gi di aloho mo di hagawelewele o God. Mee e hagawelewele gi digau ala gu ihala, gei e aloho i goodou, maa goodou ga mouli gi muli i lodo dono manawa dumaalia. Maa goodou ga hagalee mouli beenei, gei goodou gaa hadi gi daha labelaa.

\VS{23}Maa digau o Jew gaa kili gi daha nadau de hagadonu, digaula gaa dugu labelaa gi nadau lohongo i mua, idimaa, God e mee di hai di mee deelaa.

\VS{24}Goodou digau tuadimee e hai be di manga laagau olib lodo geinga dela ne hadi gi daha, ga hai baahi ang gi di haganohonoho a God dela e hagatomo ana mee, ga haga puni ang gi di laagau olib hagalabagau ne hagatomo. Digau o Jew e hai be di laagau olib hagalabagau, e haingoohia huoloo gi God di haga puni labelaa digaula gi nadau lohongo ala ne hadihadi ai.


\par }{\SH Tumaalia o God ang gi nia daangada huogodoo
\par }
{\PP \VS{25}Ogu duaahina nei, di tonu e de iloo tangada i golo, au e hiihai bolo goodou gi iloo, gi de maanadu goodou bolo goodou e kabemee. Di manawa hamaaloo digau Israel la hagalee noho waalooloo, e noho hua haga balua gaa dae loo gi di hulu digau tuadimee ga dogomaalia, gaa hai nia dama ni God.

\VS{26}Deenei di hai o digau Israel ga mouli ai, be di Beebaa Dabu e helekai,

\par }{\Q “Tangada Haga mouli ga hanimoi i Zion,

\par }{\Q ga daa gi daha nia hagadilinga huaidu huogodoo

\par }{\Q i baahi nia hagadili o Jacob.\XREF{*}{{\XO 11.26: }{\XT{Isaiah 59.20}}}


\par }{\Q \VS{27}Au gaa hai dagu hagababa gi digaula

\par }{\Q i dogu madagoaa ma ga wwede nadau huaidu.”\XREF{*}{{\XO 11.27: }{\XT{Jeremiah 31.33-34}}}


\par }{\MM \VS{28}Idimaa digau o Jew e de hiihai gi di Longo Humalia, digaula guu hai nia hagadaumee ni God, mai i goodou go digau tuadimee. Idimaa digaula ne hilihili go God, digaula guu hai nia hoo hagaaloho ni Mee, mai i nadau maadua mmaadua.

\VS{29}Idimaa, God hagalee huli dono manawa i ana daangada ne hilihili mo ne haga maluagina.

\VS{30}Gei goodou digau tuadimee, goodou nogo de hagalongo gi God i mua, gei dolomeenei goodou guu kae tumaalia o God, i tee hagalongo o digau o Jew.

\VS{31}Gei dela gadoo, idimaa mai tumaalia dehuia dela ne kae go goodou, digau o Jew gu de hagalongo gi God dolomeenei, bolo gii mee ginaadou di kae labelaa tumaalia dehuia o God.

\VS{32}God gu lawalawa nia daangada huogodoo mai i nadau de hagalongo, bolo gii mee di haga maahede digaula huogodoo i dono dumaalia.


\par }{\SH Hagaamuina a God
\par }
{\PP \VS{33}Nia maluagina llauehe huoloo go nia maluagina a God! E llala huoloo go dono kabemee mo dono iloo! Ma koai e mee di haga modongoohia ana maanadu hilihili, ma koai e modongoohia ono ala?\XREF{*}{{\XO 11.33: }{\XT{Isaiah 55.8}}}

\VS{34}Di Beebaa Dabu e helekai,

\par }{\Q “Ma koai e iloo di hagamaanadu Dimaadua?

\par }{\Q Ma koai e mee di wanga ana helekai hagamaamaa gi Mee?\XREF{*}{{\XO 11.34: }{\XT{Isaiah 40.13}}}


\par }{\Q \VS{35}Ma koai ne wanga gi God dahi mee

\par }{\Q belee hai a God gii hui gi muli gi de Ia?”\XREF{*}{{\XO 11.35: }{\XT{Job 41.11}}}


\par }{\MM \VS{36}Idimaa, nia mee huogodoo la ne hai go Mee, ge ne hai mai i Mee, ge ne hai ang gi Mee.\XREF{*}{{\XO 11.36: }{\XT{1-Corinthians 8.6}}}

\par }{\PP Di madamada ang gi God gii hana hua beelaa. Amen.




\par }\Chap{12}{\SH Di mouli i lodo nnegau a God
\par }
{\PP \VerseOne{1}Deenei laa, ogu duaahina nei, idimaa tumaalia o God e damanaiee mai gi gidaadou, gei au e dangidangi adu gi goodou gi wanga ina godou huaidina e hai tigidaumaha mouli, ge dabu, ge e haga tenetene di manawa o God, deenei di hai daumaha e donu belee hai go goodou.

\VS{2}Goodou hudee kawee nia haihai henuailala, gei goodou dugu ang gi God gi huluhia godou lodo hagatau, gei goodou gaa mee di iloo di hiihai o God, di mee dela e humalia, gei e tene ginai Mee, gei e donu huoloo.


\par }{\PP \VS{3}Idimaa, mai i tumaalia dehuia o God dela ne gaamai gi di au, au e helekai adu gi goodou huogodoo gi hudee hagabaubau bolo goodou e aamua. Goodou hagabaubau gii donu, tangada nei mo tangada nei, gii bida hagadina eia gii tau anga gi di hagadonu dela ne wanga go God gi deia.

\VS{4}Tuaidina e dahi e logo ono dudaginga, gei nia dudaginga aanei le e hai nadau hegau geegee.\XREF{*}{{\XO 12.4: }{\XT{1-Corinthians 12.12}}}

\VS{5}E hai gadoo be gidaadou: gidaadou e dogologo, gei gidaadou la tuaidina e dahi i tadau buni anga gi Christ, gei gidaadou huogodoo e haga puni, e hai be nia dudaginga dagidahi o tuaidina e dahi.

\VS{6}Gidaadou gi haga gila ina aga tadau duhongo hegau dagidahi ala e tau anga gi tumaalia dehuia o God mai gi gidaadou. Maa goe dau duhongo hegau e helekai nnelekai a God, gei goe gi heia gi tau anga gi di hagadonu dela e hai mee ginai goe.\XREF{*}{{\XO 12.6: }{\XT{1-Corinthians 12.4-11}}}

\VS{7}Maa goe dau duhongo hegau e hagamaamaa, goe e hai gi hagamaamaa. Maa goe tangada agoago, goe e hai gi agoago.

\VS{8}Maa goe dau duhongo hegau e hagamaaloo aga lodo nia daangada, gei goe gi heia. Maa goe e wanga au mee donu gi nia daangada, gei goe gi heia gii logo. Maa goe o mogobuna dagi, gei goe gi ngalua giibeni. Maa goe e hai di humalia gi digau ala i golo, gei goe gi heia i di tenetene.


\par }{\PP \VS{9}Di aloho le e hai gi hai donu hagatau. Ginagina i di huaidu. Haga mau ang gi di humalia.

\VS{10}Goodou gi hagadau aaloho be nia dama a Christ, gei gi hagamahi e hagadau hagalaamua i godou mehanga.

\VS{11}Ngaalua hagamahi, gei hudee hagatoo. Hai hegau manawa dahi ang gi Tagi.

\VS{12}Heia godou hagadagadagagee gi haga tenetene goodou. Noho i di aumaalia i lodo godou haingadaa, gei gi dalodalo i nia madagoaa huogodoo.

\VS{13}Wanga ina godou mee gi godou duaahina dama a Christ ala e hagaloale, gei gi benebene ina nia daangada gee gi godou hale.


\par }{\PP \VS{14}Dangi gi God gi hagahumalia ina digau ala e hagahuaidu goodou. Uaa, dangi gi Mee gi hagahumalia ina, hagalee hagahuaidu.\XREF{*}{{\XO 12.14: }{\XT{Matthew 5.44; Luke 6.28}}}

\VS{15}Tenetene dalia digau ala e tenetene, dangidangi dalia digau ala e tangitangi.

\VS{16}Haga dahidaamee ina nia daangada huogodoo be di mee e dahi. Hudee duguina goodou laa hongo nia daangada. Heia nnegau o di hila gi lala. Hudee hagabaubau bolo goodou digau kabemee.\XREF{*}{{\XO 12.16: }{\XT{Proverbs 3.7}}}

\VS{17}Maa tangada gu hai adu gi goodou di huaidu, hudee huia gi di huaidu. Heia go di mee dela e hai go nia daangada huogodoo bolo e humalia.

\VS{18}Heia nia mee huogodoo ala e mee di godou hai, gii noho goodou i di aumaalia i baahi nia daangada huogodoo.


\par }{\PP \VS{19}Ogu ihoo hagaaloho, goodou hudee tala di hui gi di huaidu, duguina gaa hai laa go di hagawelewele o God. Idimaa, di Beebaa Dabu e helekai,

\par }{\Q “Dimaadua e helekai boloo,

\par }{\Q ‘Ko au dela e hui di huaidu,

\par }{\Q Au gaa hui laa gi muli gi tangada.’ ”\XREF{*}{{\XO 12.19: }{\XT{Deuteronomy 32.35}}}


\par }{\MM \VS{20}Heia di hai dela e helekai di Beebaa Dabu boloo,

\par }{\Q “Maa do hagadaumee le e hiigai,

\par }{\Q haangai ina a mee.

\par }{\Q Maa mee e hieinu,

\par }{\Q haga inumia a mee,

\par }{\Q idimaa, ma gaa hai kooe beenei,

\par }{\Q gei goe ne hai a mee gi langaadia huoloo.”\XREF{*}{{\XO 12.20: }{\XT{Proverbs 25.21-22}}}


\par }{\MM \VS{21}Hudee duguina gi di huaidu gi haga magedaa ina goe. Haga magedaa ina di huaidu gi di humalia.




\par }\Chap{13}{\SH Tuhongo hegau nia dagi tenua
\par }
{\PP \VerseOne{1}Nia daangada huogodoo e hai gi daudali nia dagi tenua, idimaa, nia mogobuna dagi laa daha mo tumaalia o God ai. Gei nia dagi dolomeenei, la nia dagi ni God ne dugu gi golo.

\VS{2}Be koai e hai baahi gi tagi tenua, geia e hai baahi gi di mee a God ne haga noho. Gei digau ala e hai baahi gi tagi tenua, e bida hagi aga nadau ihala.

\VS{3}Digau ala e hai di humalia, la hagalee mmaadagu i tagi, gei digau ala e hai di huaidu le e mmaadagu. Maa goe e hiihai bolo gi de madagu i di tagi, heia nia mee ala e humalia, gei mee ga hagaamu goe,

\VS{4}idimaa, mee tangada hai hegau ni God belee hagahumalia goe. Malaa, maa goe gaa hai di huaidu, goe gi madagu i mee, idimaa, ono mogobuna hagaduadua dangada le e donu. Mee tangada hai hegau ni God, gei ono mogobuna i golo e hagaduadua digau ala e hai di huaidu.

\VS{5}Deenei tadinga goodou e hai loo gi hagalongo gi tagi tenua, idimaa hagalee mai di hagaduadua a God, gei mai i godou manawa madammaa.


\par }{\PP \VS{6}Deenei tadinga labelaa di godou hui nia dagitedi, idimaa, nia waawa o nia dagi le e ngalua gi God.\XREF{*}{{\XO 13.6: }{\XT{Matthew 22.21; Mark 12.17; Luke 20.25}}}

\VS{7}Huia laa godou boibana gi digaula. Huia gi digaula godou dagitedi donu mono dagitedi goloo, hagalabagau ina mo di hagalaamua digaula huogodoo.


\par }{\SH Nnegau mehanga daangada
\par }
{\PP \VS{8}Hudee hai boibana ang gi dahi dangada, di boibana hua e dahi dela gi heia, gi hagadau aaloho i godou mehanga. Be koai e hai beenei, la gu daudali nnaganoho.

\VS{9}Nia haganoho e helekai boloo,

\par }{\Q “Hudee mouli hai be di manu,

\par }{\Q hudee daaligi tangada gii made,

\par }{\Q hudee gaiaa,

\par }{\Q hudee hagagailaa.”

\par }{\MM Nnaganoho huogodoo aanei mono haganoho ala i golo, le e daabui mai go taganoho e dahi:

\par }{\Q “Aloho i tangada dela i do baahi,

\par }{\Q gii hai be do aloho i di goe.”\XREF{*}{{\XO 13.9: }{\XT{Exodus 20.13-15,17; Deuteronomy 5.17-19,21; Leviticus 19.18}}}


\par }{\MM \VS{10}Maa goe e aloho i tangada, dau hala e hai gi mee ai. Tangada ma ga aloho, la gu daudali nnaganoho hagatau.


\par }{\PP \VS{11}Goodou e hai gii hai di mee deenei, idimaa, goodou e iloo bolo di madagoaa belee aala aga iei goodou, la deenei gu dau mai. Idimaa, dolomeenei tadau haga mouli la gu mada hoohoo mai i tadau hagadonu matagidagi.

\VS{12}Di boo gu hoohoo gaa lawa, di aa la gu hoohoo mai. Gidaadou gaa dugu nia mee o di bouli, ga dahi aga nia goloo e heebagi ai gidaadou i lodo di maalama.

\VS{13}Heia gidaadou gi ngalungalua humalia, gadoo be nia daangada e noho i lodo di maalama o di aa, hagalee gai tagaao, hagalee mouli huaidu be di mouli hai be di manu, hagalee heheebagi, be e dubua.

\VS{14}Gei goodou dahi aga ina nia goloo heebagi o tadau Dagi go Jesus Christ, dugu ina godou manawa huaidu i di godou daudali di hiihai o tuaidina.




\par }\Chap{14}{\SH Hudee hagi aga ina do duaahina
\par }
{\PP \VerseOne{1}Benebene ina tangada dela e bagege dono hagadonu. Hudee hai baahi gi nia maanadu a maa.\XREF{*}{{\XO 14.1: }{\XT{Colossians 2.16}}}

\VS{2}Di hagadonu o tangada e hai a mee gi miami noo, gei tangada dela e bagege dono hagadonu, le e gai hua nia huwa laagau.

\VS{3}Tangada dela e miami noo, hudee de hiihai gi tangada dela e hilihili ana mee gai. Tangada dela e gai hua nia huwa laagau, hudee hagi aga ina tangada dela e miami hua noo idimaa, God e donu hua gi mee.

\VS{4}Goe koai dela bolo goe e hagi aga di hege o tuai dangada? Di tagi donu o maa dela e iloo be mee e gila be hagalee gila. Gei mee ga gila laa, idimaa, Tagi le e mee di hai a mee gii gila.


\par }{\PP \VS{5}Dahi dangada e hagamaanadu bolo di laangi i golo e mada hagalabagau i hunu laangi. Tuai dangada i golo e hagamaanadu bolo nia laangi huogodoo le e hai be di mee e dahi. Tangada nei mo tangada nei gii bida hagamaanadu ina di mee dela e humalia, ga daudali.

\VS{6}Tangada dela e hagalabagau di laangi e dahi laa hongo nia laangi ala i golo, le e hagalaamua Tagi. Tangada dela e miami hua noo, le e hagalaamua Tagi, idimaa, mee e danggee ang gi God i nia meegai. Tangada dela e hilihili meegai, le e hagalaamua Tagi, mee e danggee ang gi God.

\VS{7}Deai tangada i gidaadou e bida mouli i deia ai, ge deai tangada i gidaadou e bida made hua ang gi deia ai.

\VS{8}Maa gidaadou e mouli, go Tagi dela e mouli ginai gidaadou. Maa gidaadou e mmade, go Tagi dela e mmade ginai gidaadou. Maa gidaadou e mouli be e mmade, gidaadou nia daangada ni Tagi.

\VS{9}Idimaa, Christ ne made, ga mouli aga belee hai di Tagi ni digau mouli mo digau mmade.

\VS{10}Goodou ala e gai hua nia huwa laagau, goodou e aha ala e hagi aga godou duaahina? Gei goodou ala e gai nia mee huogodoo, goodou e aha ala e hagahuaidu godou duaahina? Gidaadou huogodoo la gaa tuu i mua o God e hagi aga go Mee.\XREF{*}{{\XO 14.10: }{\XT{2-Corinthians 5.10}}}

\VS{11}Idimaa, di Beebaa Dabu e helekai,

\par }{\Q “Dimaadua e helekai boloo:

\par }{\Q ‘Au go di God Mouli,

\par }{\Q nia daangada huogodoo ga dogoduli i ogu mua,

\par }{\Q ga haga modongoohia aga bolo Au go God.’ ”\XREF{*}{{\XO 14.11: }{\XT{Isaiah 45.23}}}


\par }{\BB \par }
{\PP \VS{12}Deenei laa, tangada nei mo tangada nei i gidaadou le e hai gi hagi aga gi God di hai o dono mouli.


\par }{\SH Hudee heia godou duaahina gii tinga
\par }
{\PP \VS{13}Malaa gidaadou gaa dugu tadau hagadau hagi aga gidaadou. Goodou hilihilia di mee dela e hagalee hai godou duaahina gii tinga, be gii too gi lodo di huaidu.

\VS{14}Dogu buni anga gi tadau Dagi go Jesus Christ, le e hai au gi iloo bolo nia meegai e gulugulua ai, gei maa iai tangada i golo e hai bolo nia meegai aanei e gulugulua, nia meegai aanei le e gulugulua hua ang gi tangada deelaa.

\VS{15}Maa goe ga haga manawa gee do duaahina i au mee ala e gai, malaa, goe guu hai be tangada do aloho ai. Goe hudee dumaalia gi au mee ala e gai gi hagahuaidu ina tangada dela ne made ginai a Christ.

\VS{16}Goodou hudee haga ingoo ina di humalia gi di huaidu.

\VS{17}Idimaa, Teenua King o God la hagalee go nia mee e gai mono mee ala e inu, gei go di tonu, di aumaalia mo di tenetene mai di Hagataalunga Dabu.

\VS{18}Maa tangada e hai hegau gi Christ i di ala beenei, geia e haga tenetene di manawa o God, gei e donu ginai nia daangada ala i golo.


\par }{\PP \VS{19}Malaa, gidaadou gi hagamahi i nia madagoaa huogodoo gi nia mee ala e hai gidaadou gii noho i di aumaalia, gei e hagadau hagamaaloo aga gidaadou.

\VS{20}Goodou hudee oho ina nia mee a God ne hai i di gili nia meegai. Gidaadou e humalia e gai nia mee huogodoo, malaa e huaidu go tangada dela ma gaa gai nia mee ala e hai ono ehoo gii too gi lodo di hala.

\VS{21}Di mee dela e donu di hai le hagalee gai nia goneiga, hagalee inu nia waini, hagalee hai di ingoo hua di mee dela e hai godou duaahina gii too gi lodo di huaidu.

\VS{22}Daahia hua au mee ala ne hagadonu i di gili nia mee aanei i gulu mehanga mo God. E maluagina go tangada dela hagalee hagahuaidu ia gi ana mee ala e hai bolo e donu.

\VS{23}Maa tangada e manawa lua i ana mee e gai, God ga hagi aga a mee, idimaa, di haihai o tangada deelaa la hagalee ne mau mai i di hagadonu. Nia mee huogodoo ala hagalee mau mai i di hagadonu, la di huaidu.




\par }\Chap{15}{\SH Haga tenetene digau ala i golo, hagalee go goodou hua
\par }
{\PP \VerseOne{1}Gidaadou ala e maaloo tadau hagadonu, gidaadou e hai loo gi hagamaamaa digau ala e paagege e aamo nadau mee daamaha. Gidaadou hudee haga tenetene ina hua gidaadou.

\VS{2}Gei gidaadou huogodoo gi heia nia mee humalia ang gi tadau duaahina, e haga tomo aga digaula i lodo nadau hagadonu.

\VS{3}Idimaa, Christ hagalee ne haga tenetene Ia. Di Beebaa Dabu e helekai,

\par }{\Q “Ma ko Au dela ne hagahuaidu go nia daangada

\par }{\Q ala ne hagahuaidu goe.”\XREF{*}{{\XO 15.3: }{\XT{Pisalem 69.9}}}


\par }{\MM \VS{4}Idimaa, nia mee huogodoo ala guu lawa di hihi gi lodo di Beebaa Dabu, la ne hihi belee aago gidaadou gi hai mee gi di hagadagadagagee mai i tadau hagakono mo di hagamaaloo aga tadau lodo mai i di Beebaa Dabu.

\VS{5}God go taamada o di manawa hagakono, mo di hagamaaloo di manawa, gi gowadu gi goodou di manawa buni i godou daudali a Jesus Christ,

\VS{6}gei goodou gii dahi i di hagaamu a God Tamana o tadau Dagi go Jesus Christ mai i di lee e dahi.


\par }{\SH Di Longo Humalia ang gi digau tuadimee
\par }
{\PP \VS{7}Goodou hagadau hila anga i goodou bolo gi gila ai di madamada o God, gadoo be Christ dela ne hila adu gi goodou.

\VS{8}Idimaa, au e hagi adu gi goodou bolo Christ guu hai di hege ni digau o Jew belee haga modongoohia di tonu o God, gei e haga gila aga nia hagababa a God ala ne hai gi nadau maadua mmaadua,

\VS{9}gei e hai digau tuadimee gii mee di hagaamu tumaalia o God labelaa. Be di Beebaa Dabu dela e helekai,

\par }{\Q “Au ga haga hagaamu Goe i lodo digau tuadimee,

\par }{\Q au ga dadaahili mo di hagaamu do ingoo.”\XREF{*}{{\XO 15.9: }{\XT{2-Samuel 22.50; Pisalem 18.49}}}


\par }{\MM \VS{10}Di Beebaa Dabu e helekai labelaa,

\par }{\Q “Goodou digau tuadimee,

\par }{\Q goodou madalia nia dama a God,

\par }{\Q tenetene haga hagaamuina.”\XREF{*}{{\XO 15.10: }{\XT{Deuteronomy 32.43}}}


\par }{\MM \VS{11}Gei e helekai labelaa,

\par }{\Q “Goodou go digau tuadimee huogodoo,

\par }{\Q goodou hagaamuina Dimaadua.

\par }{\Q Goodou huogodoo, hagaamuina a Mee.”\XREF{*}{{\XO 15.11: }{\XT{Pisalem 117.1}}}


\par }{\MM \VS{12}Isaiah gu helekai,

\par }{\Q “Tangada i di hagadili o Jesse ga gila aga,

\par }{\Q e dagi digau tuadimee,

\par }{\Q gei digaula ga hagadagadagagee gi Mee.”\XREF{*}{{\XO 15.12: }{\XT{Isaiah 11.10}}}


\par }{\MM \VS{13}Malaa, God dela go taamada o nia hagadagadagagee huogodoo, gi haga honu ina goodou gi nia hagadilinga tenetene huogodoo mo di aumaalia mai i di godou hagadonu a Mee, bolo gi tomo aga di godou hagadagadagagee i nia mahi o di Hagataalunga Dabu.


\par }{\SH Tadinga di hagamahi o Paul i lodo dana lede
\par }
{\PP \VS{14}Ogu duaahina nei, au gu iloo bolo goodou gu haga honu gi nia hagadilinga humalia huogodoo, gu hai mee gi nia kabemee huogodoo, gei guu mee di hagadau aago i goodou.

\VS{15}Gei i lodo di lede deenei, au gu hagamahi e haga madammaa nia mee ala ne haga langahia adu gi goodou. Au e hagamahi adu gi goodou i tumaalia o God dela ne gaamai gi di au,

\VS{16}gaa hai iei au tangada hai hegau ni Jesus Christ e hai ana hegau i baahi digau tuadimee. Au e hai hegau gi Mee be tangada hai mee dabu, i dagu hai agoago i di Longo Humalia mai baahi o God bolo gii mee ai digau tuadimee di hai tigidaumaha dela e tene ginai di manawa a God, go digau ala ne hagadabu go di Hagataalunga Dabu gi Mee.

\VS{17}I dogu buni anga gi Jesus Christ, au e helekai hagaamu au bolo au tangada hai hegau ni God.

\VS{18}Au e hagamahi, e helekai hua nia mee a Christ ne hagagila aga i dogu baahi belee dagi mai digau tuadimee gii hai digau e hagalongo gi God, mai i agu agoago mo di hai hegau gi nia maa,

\VS{19}mai baahi nia mogobuna mono mee haga goboina, mo mai baahi di mogobuna o di Hagataalunga o God. Daamada mai i dogu heehee mai i Jerusalem, gaa tugi i Illyricum, au gu hagadele di Longo Humalia a Jesus Christ gi nia gowaa huogodoo.

\VS{20}Au gu hagamahi i nia madagoaa huogodoo bolo gii mee au di hagadele di Longo Humalia gi nia gowaa huogodoo ala digi longono ginaadou a Christ, bolo gi de haga duu aga hua di Longo Humalia i hongo di hagamau dela ne hai go tuai dangada.

\VS{21}Di Beebaa Dabu e helekai,

\par }{\Q “Digau ala digi hagi anga ginai di hai o Maa ga gidee,

\par }{\Q digau ala digi longono, ga modongoohia.”\XREF{*}{{\XO 15.21: }{\XT{Isaiah 52.15}}}


\par }{\SH Di hagatogomaalia a Paul e heetugi gi Rome
\par }
{\PP \VS{22}Di mee deenei dela e haga deaadee au i nia madagoaa e logo belee heetugi adu gi goodou,\XREF{*}{{\XO 15.22: }{\XT{Romans 1.13}}}

\VS{23}gei dolomeenei dagu moomee i nia gowaa aanei la guu lawa. I lodo nia ngadau e logo, au nogo hiihai bolo e hanadu gi godou baahi.

\VS{24}Gei au e hagadagadagagee bolo au ga hanadu gi godou baahi dolomeenei, i dogu hana gi Spain. Au e hiihai e heetugi adu gi goodou, gei i muli dogu noho i godou baahi, gei au e hiihai bolo goodou gi hagamaamaa ina au i dogu hagatanga i godou baahi e hana gi Spain.

\VS{25}Dolomeenei, gei au e hana gi Jerusalem, e hagamaamaa nia daangada a God ala i golo.\XREF{*}{{\XO 15.25: }{\XT{1-Corinthians 16.1-4}}}

\VS{26}Idimaa, nia nohongo dabu ala i Macedonia mo Achaia guu bida hiihai bolo e hai tigidaumaha, e hagamaamaa digau hagaloale ala i lodo nia daangada a God i Jerusalem.

\VS{27}Digaula hua ne hiihai gi tigidaumaha deenei, gei nadau hegau la ne belee hagamaamaa digaula. Idimaa digau o Jew gu hagamaamaa digau tuadimee gi nia maluagina mai i baahi di Hagataalunga, deelaa laa, digau tuadimee gi hagamaamaa ina digau o Jew mai i nadau maluagina o henuailala.\XREF{*}{{\XO 15.27: }{\XT{1-Corinthians 9.11}}}

\VS{28}I dogu madagoaa ga haga lawa dagu moomee gaa wanga gi digaula nia bahihadu huogodoo ala ne hagabudu, gei au ga hagatanga, gaa hana gi Spain, ga heetugi adu gi goodou i dogu hana.

\VS{29}Malaa, i dogu madagoaa ma ga hanadu gi godou baahi, gei au e iloo bolo au e hanadu mo nia haga maluagina logowaahee a Christ.


\par }{\PP \VS{30}Ogu duaahina nei, au e dangi adu gi goodou, hagamahi i di ingoo o Jesus Christ, tadau Dagi, mo mai i di aloho dela mai baahi o di Hagataalunga, bolo goodou gi hagamahi hai dalodalo gi God i di au.

\VS{31}Goodou dalodalo i di au gi benebene ina au gi daha mo digau de hagadonu ala i Judea, gii hai dagu moomee dela i Jerusalem di mee e haga tenetene nia dama a God.

\VS{32}Maa God ga dumaalia mai gi gidaadou, gei au ga hanadu gi godou baahi i lodo di tenetene, ga hagamolooloo i godou baahi i di madagoaa dulii.

\VS{33}God dela go taamada o di aumaalia gii noho i godou baahi huogodoo. Amen.




\par }\Chap{16}{\SH Taga aloho a Paul
\par }
{\PP \VerseOne{1}Au e haga modongoohia adu gi goodou tadau duaahina ahina go Phoebe dela e hai hegau i di nohongo dabu i Cenchreae.

\VS{2}Benebene ina a mee i di ingoo o Tagi, be di hai o nia dama a God, gei gi hagamaamaa ina a mee i ana mee ala e hiihai ginai, idimaa, mee tangada e humalia ang gi ono ehoo dogologo dalia au.


\par }{\PP \VS{3}Heia laa dagu hagaaloho gi Priscilla mo Aquila, go ogu ihoo hai hegau gi Jesus Christ,\XREF{*}{{\XO 16.3: }{\XT{Acts 18.2}}}

\VS{4}ala gu de hagahuodia nau mouli i di au. Au e danggee gi meemaa, hagalee ko au hua, gei nia nohongo dabu digau tuadimee huogodoo ala i golo labelaa.


\par }{\PP \VS{5}Dagu hagaaloho labelaa ang gi nia gau daumaha ala e dagadagabuli i di nau hale.

\par }{\PP Dagu hagaaloho ang gi dogu ihoo hagaaloho go Epaenetus, tangada ne daamada ne hagadonu a Christ i Asia.


\par }{\PP \VS{6}Dagu hagaaloho ang gi Mary dela nogo ngalua hagamahi adu gi goodou.


\par }{\PP \VS{7}Dagu hagaaloho labelaa ang gi Andronicus mo Junias, nia daangada o Jew ala nogo i gimaadou i lodo di hale galabudi. Meemaa guu hai nia daangada e modongoohia ai digau agoago hagau, gei meemaa guu hai nia dama a Christ mai hua i ogu mua.


\par }{\PP \VS{8}Dagu hagaaloho ang gi Ampliatus, dogu ihoo i mau hagadaubuni ang gi Tagi.


\par }{\PP \VS{9}Dagu hagaaloho ang gi Urbanus, tadau ihoo hai hegau gi Christ, mo Stachys, go dogu ihoo hagaaloho.


\par }{\PP \VS{10}Dagu hagaaloho ang gi Appeles dela guu donu dono hai hegau gi Christ.

\par }{\PP Dagu hagaaloho ang gi digau di hale o Aristobulus.


\par }{\PP \VS{11}Dagu hagaaloho ang gi Herodion, tangada o Jew labelaa mo nia dama a Christ i di hale o Narcissus.


\par }{\PP \VS{12}Dagu hagaaloho ang gi Tryphaena mo Tryphosa nia ahina ala nogo hai hegau i nia hegau a Tagi, mo ang gi dogu ihoo hagaaloho go Persis dela gu ngalua hagamahi i nau buni anga gi Tagi.


\par }{\PP \VS{13}Dagu hagaaloho ang gi Rufus, tangada hai hegau humalia huoloo ang gi Tagi, mo dono dinana dela nogo benebene au be tama daane donu ni aana.\XREF{*}{{\XO 16.13: }{\XT{Mark 15.21}}}


\par }{\PP \VS{14}Dagu hagaaloho ang gi Asyncritus, Phlegon, Hermes, Patrobas, Hermas mo tadau duaahina huogodoo ala i nadau baahi.


\par }{\PP \VS{15}Dagu hagaaloho ang gi Philologus mo Julia, mo ang gi Nereus mo dono duaahina ahina, mo ang gi Olympas mo nia dama huogodoo a God ala i nadau baahi.


\par }{\PP \VS{16}Goodou gi hagadau hagaaloho i godou mehanga gi di hagaaloho o nia dama a Christ. Nia nohongo dabu huogodoo a Christ e hagau adu nadau hagaaloho.


\par }{\SH Nia aago haga muliagina
\par }
{\PP \VS{17}Ogu duaahina nei, au e hagamaaloo aga goodou bolo gii pula i digau ala e hai goodou gi waewae, e hagahuaidu nia hagadonu o nia daangada, ge e hai baahi gi godou mee ala gu agoago ai. Haga ligaliga i daha mo digaula!

\VS{18}Digau ala e hai hegau beenei, la hagalee hai hegau donu gi Jesus Christ tadau Dagi, e hai hua go nadau hiihai. Digaula e halahalau nia hagamaanadu o digau ala e hai di tonu gi nadau helekai humalia mo nadau helekai tilikai.

\VS{19}Digau huogodoo gu longono di godou maaloo di haga gila aga di Longo Humalia, dela gaa hidi ai iei au ga tenetene adu gi goodou. Au e hiihai bolo goodou gi kabemee gi nia mee humalia, ge hudee kabemee gi nia mee huaidu.

\VS{20}Gei God dela go taamada o di aumaalia, ga limalima di dugu eia Setan gi lala godou babaawae gi dagadagahia.

\par }{\PP Tumaalia o tadau Dagi go Jesus gi madalia goodou.


\par }{\PP \VS{21}Timothy go dogu ihoo hai hegau, mo Lucius, Jason, mo Sosipater aalaa go digau o Jew, e hagau adu nadau hagaaloho.\XREF{*}{{\XO 16.21: }{\XT{Acts 16.1}}}


\par }{\PP \VS{22}Au, go Tertius, tangada dela ne hihi di lede deenei, e hagau adu gi goodou dagu hagaaloho dama a Christ.


\par }{\PP \VS{23}Dogu ihoo go Gaius, dela e noho iei au i dono baahi, dono hale dela e dagadagabuli ai gimaadou, e hai labelaa dana hagaaloho adu gi goodou.\XREF{*}{{\XO 16.23: }{\XT{Acts 19.29; 1-Corinthians 1.14; 2-Timothy 4.20}}}

\par }{\PP Erastus, go tangada benebene mee di guongo deenei, mo tadau ihoo hagaaloho go Quartus, meemaa e hai nau hagaaloho adu gi goodou.


\par }{\PP \VS{24}[Tumaalia o tadau Dagi go Jesus Christ gi madalia goodou huogodoo gaa hana hua beelaa. Amen]


\par }{\SH Talodalo hagaamu haga muliagina
\par }
{\PP \VS{25}Gidaadou huogodoo gi hagaamuina a God. Ma go Mee hua dela e mogobuna i dana haga mau goodou i lodo godou hagadonu, e haga modongoohia go di Longo Humalia dela e agoago ko au i di hai o Jesus Christ, mo di haga modongoohia di tonu de iloo dela nogo ngala waalooloo mai mua.

\VS{26}Gei dolomeenei di tonu deelaa la gu dugu mai gi di maalama mai nia beebaa o nia soukohp, ge mai nia helekai a God. Di tonu deenei la gu haga modongoohia gi nia henua llauehe huogodoo, bolo huogodoo gi hagadonu gi daudalia.


\par }{\PP \VS{27}Gidaadou gi hagaamuina a God, go Mee hua modogoia e kabemee, ono madamada mai i Jesus Christ gii hana hua beelaa. Amen.


\par }